
PAPINA RIJEČ 


IVAN PAVAO II. - Misli o 

Na početku jubilarne godine, posvećene sakra¬ 
mentu Euharistije, donosimo čitateljima Glasnika 
odlomke iz pisma što ga je Sveti Otac uputio bi¬ 
skupu Li gea prigodom 750. obljetnice svetkovine 
Presvetog Tijela i Krvi Kristove, 28. svibnja 1996. 


Isus nije više prisutan među ljudima na isti način 
kako je to bio duž palestinskih puteva. Nakon uskrs¬ 
nuća, u svom proslavljenom tijelu, pokazao se ženama 
i svojim učenicima. Zatim je apostole poveo »izvan Be- 
tanije i, uzdignuvši ruke, blagoslovio ih..., odijelio se 
od njih i bio ponesen prema nebu« (Lk 24,50-51). Ipak, 
uzlazeči Ocu Krist se nije udaljio od ljudi. On ostaje 
uvijek među svojom bračom i, kako je obečao, prati ih i 
vodi posredstvom svoga Duha. 

Njegova prisutnost sada je jednog drugog reda. 
Naime, »na posljednjoj večeri nakon što je slavio Pa- 
shu sa svojim učenicima, dok je polazio s ovoga svijeta 
k Ocu, Krist je ustanovio ovaj sakramenat kao trajni 
spomen svoje muke'... največe od svih čuda; onima 
koje bi njegova odsutnost napunila žalošču, ostavio je 
ovaj sakramenat kao neizmjernu utjehu« (Toma Ak- 
vinski. Liturgija Tijelova, 57,4). 

Svaki put kad u crkvi slavimo Euharistiju spomi¬ 
njemo Spasiteljevu smrt, naviještamo njegovo uskrs- 


euharistijskoj adoraciji 



Ivan Pavao II. predvodi misno slavlje prigodom proglašenja 
blaženim časnog sluge Božjega Alojzija Stepinca u Mariji 
Bistrici , 3. listopada 1998. 



Mons. Josip Bozanič, nadbiskup zagrebački i metropolit, 
pozdravlja Svetog Oca Ivana Pavla II. prigodom proglašenja 
blaženim kardinala Alojzija Stepinca u Mariji Bistrici , 3. 
listopada 1998. 


nuče, u iščekivanju njegovoga dolaska. Nijedan, dakle, 
sakramenat nije dragocjeniji niti veči od Euharistije; 
primajuči pričest bivamo utjelovljeni u Krista. Naš ži¬ 
vot je preobražen i preuzet od Gospodina. 

Izvan euharistijskog slavlja. Crkva se brine častiti 
Euharistiju koja mora biti »čuvana... kao duhovno sre¬ 
dište vjerničke i župske zajednice« (PAVAO VI., 
Mysterium fidei, br. 68). 

Kontemplacija produžuje zajedništvo i omogučuje 
trajno susretanje Krista, pravog Boga i pravog čovjeka, 
i omogučuje da ga ona gleda imajuči iskustvo Njegove 
nazočnosti. Kad Ga promatramo nazočnoga u Presve¬ 
tome Oltarskome Sakramentu, Krist se nama približa¬ 
va i postaje blizak s nama više negoli smo mi sa sami¬ 
ma sobom, čini nas dionicima svoga božanskog života 
u sjedinjenju koje preobražava i, posredstvom Duha, 
otvara nam vrata koja vode Ocu, kako je On sam rekao 
Filipu: »Tko je vidio mene, vidio je i Oca!« (Iv 14,9). 

Kontemplacija, koja je ujedno i pričest željom, 
unutarnje nas pridružuje Kristu i na osobit način 
združuje one koji su onemogučeni primiti Ga. 

Dok ostajemo u šutnji pred Presvetim Sakramen¬ 
tom, otkrivamo Krista potpuno i stvarno prisutnoga, 
kojemu se klanjamo i s kojim smo u odnosu. 


Na naslovnici: Božidar POSILOVIĆ, Blaženi kardinal 
Alojzije Stepinac (1980). Original (ulje) čuva se u dvorani 
crkve Naša Gospa Kraljica Hrvata u Torontu. 















PAPINA 


RIJEČ 


Stoga se naša zamisao o Nje¬ 
mu i blizina ne događaju po osje¬ 
ćajima. Naime vjera i ljubav su 
čimbenici koji nam omogućuju da 
prepoznamo Gospodina pod prili¬ 
kama kruha i vina. Njega koji nam 
potpuno priopćuje »plodove ono¬ 
ga spasenja koje je izvršio. On, 
Učitelj, Dobri pastir. Posrednik 
najmiliji Ocu« (LEON XIII., Mirae 
caritatis). /.../ 

Kad se vjernici klanjaju Kristu, 
prisutnome u Presvetome Sakra¬ 
mentu, moraju se sjetiti da ta pri¬ 
sutnost dolazi od Žrtve i teži za 
sakramentalnom ili duhovnom 
pričešću (Congregazione dei Riti, 
Istruzione sul culto dell'Eucaristia, 
br. 50). 

Potičem, dakle, kršćane da re¬ 
dovito pohađaju Krista prisutnog 
u Presvetom Oltarskom Sakra- 


Molitva svetoga oca 
Ivana Pavla II. za slavlje 
velikoga jubileja 2000. godine 

Blagoslovljen budi, Oče! 

U svojoj si neizmjernoj ljubavi daro¬ 
vao svoga Sina koji se po Duhu Sve¬ 
tom utjelovio u prečistu krilu Djevice 
Marije i rodio se u Betlehemu prije 
dvije tisuće godina. 

Postao je našim suputnikom i dao je 
novo značenje povijesti, koja je zajed¬ 
nički hod u muci i trpljenju, u vjerno¬ 
sti i ljubavi prema novomu nebu i no¬ 
voj zemlji u kojima ćeš Ti, pobjedivši 
smrt, biti sve u svima. 

Hvala ti i slava, Presveto Troj¬ 
stvo, jedini i preuzvišeni Bože! 

Neka po tvojoj milosti, Oče, jubilarna 
godina bude vrijeme istinskoga obra¬ 
ćenja i radosna povratka k Tebi; neka 
bude vrijeme pomirenja među ljudima 
i pronađene sloge među narodima; vri¬ 
jeme u kojemu nek se koplja prekuju u 
srpove, a zveket oružja nek zamijene 
pjesme mira. 

Podari nam, Oče, da jubilarnu godinu 
živimo poslušni glasu Duha Svetoga, 
vjerni u nasljedovanju Krista, revni u 
slušanju Riječi i u pohađanju vrela 
milosti. 

Hvala ti i slava, Presveto Troj¬ 
stvo, jedini i preuzvišeni Bože! 

Podupri, Oče, snagom Duha Svetoga 
zajedništvo Crkve za novu evangeliza- 


mentu, jer smo svi pozvani na 
trajan način stajati u Božjoj na¬ 
zočnosti, zahvaljujući Onome koji 
će ostati s nama sve do svršetka 
svijeta. 

U kontemplaciji kršćani poi¬ 
maju s većom dubinom da je pa- 
shalno otajstvo središte svega krš¬ 
ćanskog života. Taj put vodi ih u 
najtješnje sjedinjenje s pashalnim 
otajstvom, da od euharistijske žrt¬ 
ve, savršenoga dara, učine središ¬ 
te svoga života, prema osobitosti 
njihova poziva, ukoliko on posre¬ 
duje kršćanskom narodu neuspo¬ 
redivo dostojanstvo (usp. PAVAO 
VI., Mysterium fidei, br. 67). 

U stvari, s darom Euharistije 
mi bivamo zahvaćeni Kristom, pri¬ 
mamo Njegovo oproštenje, hrani¬ 
mo se Njegovom riječju i Njego¬ 
vim kruhom, te nas šalje izvršiti 


čiju i korake nam vodi stazama svijeta, 
da naviještamo Krista životom, usmje¬ 
ravajući svoje zemaljsko hodočašće 
prema Gradu svjetlosti. 

Neka Kristovi učenici zrače svojom 
ljubavlju prema siromašnima i potla¬ 
čenima; neka budu solidarni prema 
potrebnima i velikodušni u djelima 
milosrđa; neka budu oprostoljubivi 
prema braći i sestrama kako bi i sami 
od sebe primili oproštenje. 

Hvala ti i slava, Presveto Troj¬ 
stvo, jedini i preuzvišeni Bože! 

Udijeli, Oče, da učenici tvoga Sina, 
pročišćena sjećanja, priznavši vlastite 
krivnje budu jedno, da svijet uzvjeru- 
je. Neka se proširi razgovor među 
sljedbenicima velikih religija te da svi 
ljudi otkriju radost u tomu što su Tvo¬ 
ja djeca. Neka se s molitvenim glasom 
Marije, Majke naroda, stope molitveni 
glasi apostola i kršćanskih mučenika, 
pravednika svih naroda i svih vremena 
kako bi Sveta godina za pojedince i za 
Crkvu bila razlogom obnovljene nade i 
radosti u Duhu. 

Hvala ti i slava, Presveto Troj¬ 
stvo, jedini i preuzvišeni Bože! 

Tebi, Oče svemogući, istoče svijeta i 
čovjeka, po Kristu, Živomu, Gospoda¬ 
ru vremena i povijesti, u Duhu koji 
posvećuje svemir hvala, čast i slava 

danas i u vjekove bez kraja. 

Amen! 


vlastitu zadaću u svijetu; svaki je 
tako pozvan da dadne svjedočan¬ 
stvo o onome što je primio, i da to 
isto učini sa svojom braćom. 



Sličica iz ostavštine bi. Alojzija Stepinca 
- uspomena na zlatnu Misu dr. Ivana 
Šari ča, nadbiskupa i metropolita 
vrhbosanskoga (3 7 . srpnja 7 944). 


Molitva XLVII. međunarodnoga 
Euharistijskog kongresa 
Rim, 18.-25. lipnja 2000. 

Bože, Oče milosrđa i vrelo života, ti 
nas iz cijeloga svijeta pozivaš da ob¬ 
novljenim žarom slavimo veliko euha- 
ristijsko otajstvo, trajni spomenčin 
Vazma tvoga Sina. 

Ulazeći u treće tisućljeće zahvalni za 
darovano nam spasenje, puni pouz¬ 
danja te molimo da, kao dionici jedno¬ 
ga kruha i kaleža, postanemo jedno u 
tijelu u Kristu i da živimo od božan¬ 
skoga života koji nam je stekao cije¬ 
nom svoje Krvi. 

Oživljeni njegovim Svetim Duhom 
naviještat ćemo svijetu čudesna djela 
tvoje ljubavi. Po Isusu Kristu, tvome 
Sinu, rođenom od Djevice Marije, koji 
je Bog i koji s tobom živi i kralju je u je¬ 
dinstvu Duha Svetoga u sve vijeke 
vjekova. 

Amen. 

UREDNIKOVA RIJEČ 


Ostajemo postojano uz 

vječna Kristova načela i uz svoj narod 

Svim čitateljima Glasnika čestitam blagoslovljene dane u godini velikog 
2.000. jubileja kršćanstva. Radujem se sa svim prijateljima Kauze za pro¬ 
glašenje svetim blaženog Alojzija Stepinca. Zahvaljujem svim čitateljima, 
suradnicima, dopisnicima i dobrim ljudima, koji iz ljubavi prema Crkvi svo¬ 
jim darom, molitvenim i novčanim, podupiru da ovo djelo, po kojemu svi¬ 
ma Krist postaje bliži i draži, što prije prispije svome sretnom završetku. 



Pri zakoračaju u ovu jubilarnu 
godinu vrijedno se prisjetiti svete 
godine što ju je blaženi Alojzije Ste- 
pinac ishodio za 1940./41., hoteći 
proslaviti 1300. obljetnicu prvih 
veza Hrvata sa Svetom Stolicom i 
početak njihova pokrštavanja. Na 
njegovu usmenu i pismenu zamol¬ 
bu Pio XII. je breveom Cum ex vene- 
rabilis, 12. svibnja 1940. proglasio 
izvanrednu, svetu godinu hrvat¬ 
skog naroda kao osobiti dar hrvat¬ 
skom narodu. Ta je sveta godina 
započela 29. lipnja 1940., a imala je 
završiti veličanstvenim Euharistij- 
skim kongresom u Zagrebu 29. lip¬ 
nja 1941. Znakovito je da se ta 
hrvatska sveta godina, sveta godi¬ 


na hrvatskog jubileja, imala dogo¬ 
diti između svetkovine apostolskih 
prvaka Petra i Pavla, čime je 
blaženi Alojzije sa svom braćom u 
episkopatu i hrvatskim katoličkim 
vjernicima želio iskazati svoje 
poštovanje i ljubav prema Petrovo¬ 
me nasljedniku, prijatelju hrvat¬ 
skoga naroda. Spomenimo samo 
da je priprema te jubilarne godine i 
prvi mjeseci njezina slavlja pobudi¬ 
la više pastoralnih djelatnosti, od 
kojih Crkva u Hrvata i danas živi. 
Osim preporuke o čestom i sve 
brojnijem pristupanju svetim sak¬ 
ramentima Ispovijedi i Pričesti, 
hrvatski su katolici polazili na broj¬ 
na hodočašća, osobito u marijanska 


Pokupsko , 21. rujna 1936. 


svetišta, osobito svečano slavili 
sakramenat Krštenja, svetkovinu 
Tijelova, obiteljskom molitvom, 
čitanjem Svetog pisma u obitelji¬ 
ma, dobrotvornim pothvatima u 
korist nezaposlenih i siromašnih, 
izdanjem Svetog pisma na narod¬ 
nom jeziku, povratkom iz Venecije 
Višeslavove krstionice, provedbe¬ 
nom odlukom o izgradnji kapelice 
u čast Predragocjene Krvi Kristove 
u Ludbregu, naknadnim pobožno- 
stima koje su imale za cilj iskorjen- 
jenje narodnih grijeha: bogumrske 
psovke, alkoholizma i abortusa 
među hrvatskim katolicima, te po- 
dignućem brojnih kapela, krajpu- 
taša i svečanosti kojima je Crkva u 
Hrvata željela obnoviti svoju vjer¬ 
nost Isusu Kristu. 

Vrijedno se spomenuti Blaženi- 
kove inicijative da se u svim župa¬ 
ma Zagrebačke nadbiskupije održe 
velike pučke misije. Isti se pastoral¬ 
ni plan trebao odviti po svim župa¬ 
ma grada Zagreba i u svim samo¬ 
stanskim crkvama. Kao plod te ini¬ 
cijative, koja i današnjem vremenu 
može biti nadahnuće, podignute su 
brojne dobrotvorne ustanove, kato¬ 
lički dom zagrebačke župe Sv. 
Blaža, izdane dobre knjige i časopi¬ 
si, osnovano »Djelo za svećenička 
zvanja«, održani brojni mjesni eu- 
haristijski kongresi. Prosvjetni vid 
te hrvatske jubilarne godine, po ko¬ 
jemu je cijeli narod bio uključen u 
liturgijska slavlja i dublju spoznaju 
Kristove osobe, bio je potpomo¬ 
gnut i moralnom obnovom naroda, 
osobito po uređenju svetišta Majke 


Blaženi Alojzije Stepinac kao hodočasnik u 
Svetu Zemlju u srpnju 1937. 

UREDNIKOVA RIJEČ 


Božje Bistričke Kraljice Hrvata. Šte¬ 
ta što je početak 2. svjetskog rata 
onemogućio brojne inicijative, 
odluke i nastojanja, kao i sam 
svečani završetak predviđen Euha- 
ristijskim kongresom u Zagrebu. 
Blaženi je Alojzije unatoč svim 
poteškočama na taj dan u crkvi Sv. 
Petra u Zagrebu nakon svečanog 
misnog slavlja posvetio hrvatski 
narod Presvetom Srcu Isusovu, a 
Hrvatsku blaženoj Djevici Mariji. 
Hvala mu za tu ljubav prema euha- 
ristijskom Isusu, kojom nas želi po¬ 
hoditi i u ovogodišnjem jubileju. 

Za dublje shvačanje Stepinčeva 
euharistijskog duha več čemo u 
ovom broju Glasnika donijeti nje¬ 
govu propovijed održanu na otvo¬ 
renju Euharistijskog kongresa u 
Karlovcu, te nekoliko njegovih mi¬ 
sli o žrtvi Sv. mise i o sakramentu 
pričesti. 

Blaženi Alojzije Stepinac, neu¬ 
morni navjestitelj, slavitelj i klanja- 
telj Svetih Tajni u Euharistiji, po¬ 
stao je najtješnje sjedinjen sa sve¬ 
tom Žrtvom kroz čistoču krščanske 
misli, evanđeosko poimanje života, 
čistoču srca i čiste savjesti. Ta je 
čistoča, nama tako draga i jasna, 
progovorila u završnoj riječi na 
suđenju 3. listopada 1946. No, ona 
je kao program njegova biskup¬ 
skog života i krščanskog svje¬ 
dočanstva zasjala več 24. kolovoza 
1935., kad je na Euharistijskom 
kongresu u Čakovcu rekao: »Naši 
euharistijski kongresi čisto su 
crkvena proslava. Oni nemaju ništa 
zajednička sa kakvom bilo politi¬ 


kom. Ali ipak uza sve to baš ti eu¬ 
haristijski kongresi postali su pravi 
trn u očima protivnika katolicizma. 
Oni bi u njima silom htjeli nači ono, 
čega u njima nema, da nas katolike 
i nas biskupe mogu onda denunci¬ 
rati i prikazivati kao bundžije i pro¬ 
tivnike države. Mi kratko odgova¬ 
ramo, da se izazivati ne čemo dati, 
da čemo sačuvati potpuni mir i pri- 
sebnost duha, jer je naša savjest 
čista. Ali je savjest naših protivnika 
nečista. Glavno je, da mi ostajemo 
postojano uz vječna Kristova 
načela i uz svoj narod. Toga nitko u 
našim dušama ne može razoriti. 
Od toga nas nitko ne če moči 
otrgnuti. Raziđite se dakle mirno 
svojim kučama i dokažite izazi¬ 
vačima, da mi znamo dostojanstve¬ 
no slaviti Euharistijskoga Spasitel¬ 
ja. Agenti provokatori, koji se da¬ 
nas među nas guraju i koji okolo 
putuju po svim našim crkvenim 
svečanostima, ne bi li nešto našli za 
sebe, neka znadu, da im ne čemo 
nasjedati. Istina Katoličke crkve 
spojena s pravdom mora pobijedi¬ 
ti!« (Hrvatska straža , 25. kolovoza 
1935. br. 195. str. 3.) 

Osim na euharistijske misli i 
uobičajene rubrike, te bilješke uz 
40. obljetnicu smrti blaženog Aloj- 
zija, želim čitateljima Glasnika 
skrenuti pozornost na sadržaj 
upravo objavljene »Crne knjige o 
grozovitostima komunističke vla¬ 
davine u Hrvatskoj«. Knjiga je 
svečano predstavljena u Zagrebu, 
23. studenoga 1999. godine. Pro¬ 
nađena je pred kratko vrijeme, i 


među brojnim dokumentima pri¬ 
ložena u postupku za proglašenje 
blaženim Alojzija Stepinca. Ona 
svjedoči kako u Hrvatskoj po dola¬ 
sku na vlast Komunističke partije 
1945. nije bilo slobode sudstva, mi¬ 
sli, govora, slobode od straha, slo¬ 
bode izbora, o strahotnom križnom 
putu hrvatskog naroda, koji je kao 
posljedicu imao grozovita ubojstva 
nepreglednog mnoštva Kristovih 
vjernika laika te svečenika, redov¬ 
nika i redovnica, bogoslova i sje- 
meništaraca. Alojzije Stepinac je 
žrtva upravo tih strahota i grozota, 
»oluje« što se po dolasku komuni¬ 
sta na vlast u Jugoslaviji oborila na 
Katoličku crkvu i hrvatski narod. 


J. Botteri: BI. A. Stepinac (Split) 


Hvala Vam što čitate i drugima omogućujete primati glasnik 
»Blaženi Alojzije Stepinac«. Ako navrijeme podmirite svoje ob¬ 
veze prema Glasniku, on će moći redovito izlaziti i biti vjesnik 
njegovih vrlina, kojima ga je Bog proslavio za dobro svoje 
Crkve i hrvatskog naroda. Glasnik može svaki čitatelj i svjedok 
obogatiti svojim dopisom i uspomenama na kardinala Stepin¬ 
ca, ili fotografijom iz njegova života. Ako ste bili dionik koje 
svečanosti priređene u njegov spomen, izvijestite o tome pu¬ 
tem Glasnika sve prijatelje i štovatelje kard. Stepinca. 

EUHARISTIJS KA GODINA 


Propovijed na otvaranju Euharistijskog kongresa 
u Karlovcu, 28. lipnja 1936. 



Mons. Alojz i je Stepi nac predvodi euharistijsko slavlje 
na Euharistijskom kongresu u Požegi 1937. 


Sv. Matej evanđelist pripovijeda, 
kad je Isus došao u krajeve Ceza- 
reje Filipove, da je upitao svoje 
učenike: »Za koga drže ljudi Sina 
Čovječjega?« Oni odgovoriše: 
»Jedni za Ivana Krstitelja, drugi 
za Iliju, opet drugi za Jeremiju ili 
za koga od proroka«. Reče im 
Isus: »A za koga me vi držite?« 
Odgovori Šimun Petar: »Ti si 
Krist, Sin Boga živoga.« (Mt 
16,13-17) 


Varali su se dakle mnogi ljudi već onda u ocjeni 
Krista. Jedni su mu oduzeli božanstvo, govoreći da je 
samo čovjek, kao i Ivan Krstitelj ili Ilija. Drugi, objesni- 
ji, porekoše mu mudrost, govoreći da je lud: »Poludio 
je.« (Mk 3,21) Treći mu porekoše svetost nazivajući ga 
samaritancem: »Ti si Samaritanac.« (Iv 8,48) Četvrti 
mu porekoše svemoć, klevećući ga da pomoću đavla 
čini svoja čudesa: »Po Belzebubu poglavici đavol¬ 
skom izgoni đavle.« (Lk 11,15) Peti mu porekoše čak 
razboritost, nazivajući djela njegova nerazumnima, 
kao oni što rekoše prigodom smrti Lazarove: »Zar nije 
mogao ovaj, koji je otvorio oči slijepcu od rođenja, 
učiniti da ovaj ne umre?« (Iv 11,37) 

Tako su dakle sudili o Kristu Bogu mnogi koji su 
Ga gledali skrivena u ljudskom tijelu. 

I danas ne sude mnogi bolje o njemu, pogotovo 
kad ga vide skrivena u svetoj Hostiji. I to ne samo po¬ 
jedinci, nego i čitave obitelji i narodi, kao što govori 
psalmist: »Podigoše se kraljevi zemlje i knezovi se 
okupiše ujedno protiv Gospoda i protiv Krista njego¬ 
va.« (Ps 2,2) 

Ona zloglasna tajna družba masonska hoće Kristu 
da oduzme božanstvo te ga na svojim slikama stavlja 
u isti red s nemoćnim ljudima: Budom, Muhamedom i 
drugima, degradirajući svemogućnog Boga na 
nemoćna čovjeka. 

Krvoločni komunizam poriče mu osim božanstva 
i svaku mudrost, nazivajući zakon njegov ludošću, i 
javno pozivajući na gaženje svakog zakona njegova. 

Razni krivovjerci poriču mu svetost, nazivajući 
Crkvu Svetu Njegovu djelom vražjim. Drugi opet 
poriču Mu moć, govoreći da je 2-tisućgodišnji opsta- 

nak Crkve djelo zavaravanja i prešućivanja istine. 
Pače i među samim katolicima nađe ih se koji mu zna¬ 
du poreći mudrost, smatrajući da je zakon Njegov za 
današnje doba ipak suviše strog. Prestrog im je Nje¬ 
gov zakon o postu, njegov zakon o braku, njegov za¬ 
kon o vlasništvu. 

Koliko krivih mišljenja i danas u svijetu o Kristu 
Bogu! 

Evo što nas dovodi svake godine na naše kongrese 
i što nas je i danas dovelo na Euharistijski kongres u 
ovaj starodrevni katolički grad. 

Došli smo da javno ispovijedimo svoju vjeru u 
Krista Boga. Došli smo da se javno odreknemo svih 
krivih mišljenja o Kristu, što se i danas šire po svijetu, i 
da mu kažemo iz sve duše naše: »Nisi Ti Kriste u 
presv. Sakramentu možda samo pusti hljeb, ne! Ti si 
Bog! - Nisi Ti Kriste u Presv. Sakramentu samo kakav 
čovjek. Ti si Bog! - Nisi Ti nikakvi varalica. Ti si 
Božanska Istina! Nisi nikakav nerazumni stvor. Ti si 
božanska Mudrost! - Nisi Ti kakav nemoćni čovjek, 
već si prije svega Svemogući Bog! - Mi Ti evo doviku¬ 
jemo uoči ovoga Euharistijskog kongresa ono što je 
već davno prije izustio Izaija prorok: »Vere tu es Deus 
absconditus Deus Israel Salvator.« (Is 45,15). Kriste! Ti 
si Bog skriven. Bog Izraelov, Spasitelj! 

Da! Mi priznajemo prije svega, da si Ti u ovom 
svetom Sakramentu Bog skriven. Ne zato što bi se Ti 
možda bojao ovoga opakog svijeta ili što im ne bi znao 
odgovoriti na njihove napadaje, nego iz mnogo ple¬ 
menitijih motiva. 

Prije svega, kako bismo mogli gledati u Tebe, kad 
bi se Ti pokazao u svome sjaju, kad znamo, da već za 

sunce što si ga stvorio govori sv. Pismo: »I pred sjajem 
žara njegova tko može opstati!« (Sir 43,3) Kako bismo 
se usudili doći k Tebi kad bi se Ti pokazao u svoj svo¬ 
joj ljepoti, kad znamo da pred Tobom padaju na kolje¬ 
na milijuni anđela nebeskih bez prestanka pjevajući - 
svet, svet, svet, Gospod Bog nad vojskama, puna su 
nebesa i zemlja slave Tvoje! A mi smo samo bijedni 
grešnici, i najpravedniji od nas moraju uvijek misliti 
na riječi sv. Pisma: »Septies enim cadet justus.« (Izr 
24,16) I pravednik pada sedam puta na dan. Ovako 
sakrivenog možemo da Te gledamo, ovako sakrive¬ 
nom možemo da Ti dođemo s punim pouzdanjem i iz¬ 
nesemo naše nevolje. 

Ali, iako si sakriven. Ti si ipak naš Bog, Bog Izrae- 
lov, Spasitelj. ... (nejasan tekst , J.B.). Možemo doći do 
Tebe, sakrivenog, govoreći: »Raskinimo uzde njegove 
i zbacimo sa sebe jaram njegov«. (Ps 2,3) Ali mi smo 
uvjereni da će doći dan, kad će se i na današnjim Tvo¬ 
jim protivnicima, ako se za vremena ne opamete, ispu¬ 
niti ono, što je sluga Tvoj David prorekao: »Vladat ćeš 
nad njima gvozdenom šakom i razbit ćeš ih kao sud 
lončarev. « (Ps 2,9). Doći će dan, kad ćeš Ti, sakriveni 
Bog u Presv. Sakramentu, opet uspostaviti red u ljud¬ 
skome društvu. Kad će se božanska čast dati samo 
Tebi, pravome Bogu, a ne stvorovima, zvali se kako 
mu drago. Kad će se opet poštivati blagdani Tvoji! 
Kad će se poštivati roditelji, i zakoniti duhovni i svje¬ 
tovni poglavari! Kad se neće klati i ubijati kao divlje 
zvijeri one, koji poštuju i ljube zakon Tvoj! Kad će se 
poštivati svetost bračnog života. Kad će se poštivati 
privatno vlasništvo. Kad će škole biti opet rasadište 
istinske kulture duha, a ne leglo pokreta koji ruši te¬ 
melje ljudskoga društva. Kad će se ubogome i nejako¬ 
me dijeliti jednako pravda, kao i mogućniku i boga¬ 
tašu. Kad će se opet poštivati dobro ime i čast bližnje¬ 
ga. Mi vjerujemo u pobjedu Tvoju, Kriste Bože 
Svetootajstveni! Nema te sile na ovome svijetu, koja bi 
nas bila kadra i za čas samo pokolebati u tom našem 
vjerovanju. 

Ti jedini Kriste, kadar si da spasiš svakog nas poje¬ 
dinca. Ti jedini Kriste, kadar si da spasiš obitelji naše! 
Ti jedini Kriste, kadar si da spasiš narod naš i domovi¬ 
nu našu! Bez Tebe ne će koristiti nikakovi državnici, 
nikakvi vojskovođe, nikakvi političari, nikakvi ideolo¬ 
zi. 

Tu, eto, našu živu vjeru došli smo da ispovijedimo 
na ovom Kongresu. 

Predragi vjernici! Narod Izraelski smatrao se sret¬ 
nim što mu je Bog preko oblaka pokazivao svoju 
nazočnost u svetinji, kao što govori Mojsije: »I nema 
drugog naroda tako velikoga, kojemu bi bili bogovi 
tako blizu, kao što je Bog naš nama u svim prošnjama 
našim«. (Pnz 4,7). Kud smo više sretniji mi, da Bog naš 
stanuje među nama, spreman da nam pomogne u 
svim nevoljama našim. Sretni smo upravo mi katolici! 
Mi imamo Isusa u svojoj sredini, dok ga drugi moraju 
istom tražiti. Neki protestantski propovjednik u Lon¬ 
donu pokazivao je svojoj petogodišnjoj kćerkici zna¬ 
menitosti grada. Doveo ju je i u jednu katoličku ckrvu. 
Dijete se ogledavalo brižno na sve strane. Najednom 


mu padne pogled na crvenu lampicu pred oltarom. 
Oče, upita dijete, zašto gori svjetlo po bijelom danu? 
»To znači, da je u ovoj crkvi nazočan Isus!«, odgovori 
otac. »On je tamo naime za onim malenim pozlaćenim 
vratašcima na oltaru.« »Ja bih htjela vidjeti Isusa!«, 
reče kćerkica. Ali to nije moguće, odgovori otac, jer su 
vratašca zatvorena, a i kad bi otvorena bila, ne bi ga 
mogla vidjeti, jer je on skriven pod koprenom. Potom 
se oboje udaljiše, a otac ju povede u protestantsku 
crkvu. Kako dijete nije vidjelo vječnog svjetla, upita 
odmah: »A zašto ovdje ne gori svjetlo?« Jer tu nema 
Isusa, odvrati otac. »Onda idemo van, reče dijete, kad 
tu nema Isusa. Ja hoću ići tamo, gdje je Isus«. - Ove 
riječi silno djelovaše na oca. Postajao je sve više 
.zamišljen, tražio je i tražio, dok nije napokon našao 
istinu i smirio se u katoličkoj crkvi. 

Nama je dobri Bog prištedio traženje istine. Mi je 
imademo u svoj punini, jer imademo u našoj sredini 
Isusa, koji je rekao: »Ja sam put, istina i život«. (Iv 14,6) 

Ovaj Kongres ima da nas utvrdi u našoj vjeri u 
Sina Božjega Isusa Krista. 

A naša vjera ima da nas utvrdi u našoj odluci, da 
ne ćemo mirovati dok ne vidimo potpunu pobjedu za¬ 
kona Božjega na svim područjima privatnoga i javnog 
života u našoj domovini. Amen. 

Hrvatska straža, 1. srpnja 1936., br. 148., str. 1-2 


Ova propovijed bi. Alojzija bit će objavljena u 
mjesecu ožujku 2.000 godine, u zbirci njegovih 
homilija, nagovora i poruka izgovorenih u raz¬ 
doblju od 1934. do 1940. godine uključno. Budući 
da je najveći dio tih razmišljanja duboko prožet 
euharistijskim i karitativnim (socijalnim) odred¬ 
nicama, dobro će poslužiti braći svećenicima u 
Euharistijskoj godini Jubileja. Čitatelji Glasnika 
već se sada mogu predbilježiti na zbirku ovih 
Blaženikovih propovijedi. 

Što znači Isus? 

Biti bez Isusa gorki je pakao 
Biti sa Isusom slatki je raj, 

Bez Isusa svaki čovjek je skapao 
Zato o Isuse, sebe mi daj! 

Boli i jadi, tuge i žalost 
gdje nema Isusa, imaju moć, 

Smijeh i veselje, sreća i radost 
Gdje bude Isus, opet će doć. 

Oj sinci Adama kad biste znali 
Sto znači Isus za svakoga nas, 

Blago i život, sve biste dali, 

Samo da Isus bude uz vas. 


A. Stepinac 

Dr. Alojzije Stepinac, nadbiskup zagrebački, predvodi Euharistijski 
kongres u Starom gradu na Hvaru, 18 . kolovoza 1940. 


»Ako se na zemlji može 
naći nekog raja, to ga 
svećenik nalazi u svetoj 
Misi.« 

(18. rujna 1931.) 


»Središte naše pobožnosti kao i 
glavni predmet naše ljubavi mora 
biti Isus Krist u presv. Oltarskom 
Sakramentu. Pobožnost prema 
presv. Euharistiji je najmoćnije i 
najsigurnije sredstvo za obnovu 
svake župe. Nikada naime neće u 
župi procvasti pravi kršćanski 
život, niti će u ljudima proplamsati 
oganj ljubavi Božje, ako se srca 
ljudska ne griju na vatri ljubavi 
presv. Srca, što neprestano boravi u 
našim tabernakulima pod skrom¬ 
nim prilikama kruha. Jedino onaj 
ima život i ljubav u sebi, tko se hra¬ 
ni kruhom života, i koji se grije na 
vatri božanske ljubavi.« 

»Žrtve su najsigurniji znak lju¬ 
bavi prema dragom Bogu, i dok taj 
znak nosite u sebi, tj. živite živo- 
* tom žrtve, bit ćete na dobrom putu. 
Ali za žrtvu treba snage! Naći je 
pak nigdje nećete koliko u sv. Eu¬ 
haristiji, koja je izašla iz najveće 
žrtve na svijetu, žrtve Isusa na 
drvetu križa.« 


svaki dan, kao hrana naših duša u 
ovoj dolini suza i naša Poputbina u 
ćasu smrti i zalog vjećnog života.« 

»Vjera u Isusa u Presv. Sakra¬ 
mentu uvjet je za naše vječno spa¬ 
senje, za našu vječnu sreću u nebu, 
za kojom toliko žudi svako ljudsko 
srce.« 

»Euharistija je najveće čudo i 
najveće dobročinstvo u ovoj dolini 
suza. Sve što je lijepo i dobro na toj 
zemlji, u toj pustinji ovoga ze¬ 
maljskog života, ima svoj izvor u 
Euharistiji.« 

»Imamo razloga, braćo, da se 
danas iz dna srca zahvalimo Isusu, 
Bogu našemu, na ovom neizmjer¬ 
nom daru, o kojem ovisi naša 
vječna sreća i naš vječni život... Na 
nama je, da ne prezremo ljubavi 
Isusove, nego mu vratimo ljubav 
za ljubav, a napose čestim i 
pobožnim primanjem Njegova Pre¬ 
svetog Tijela u svetoj pričesti.« 

»Braćo, nigdje se toliko ne 
očituje Božja svemoć. Božja mu¬ 
drost, Božja dobrota i Božja ljubav, 
kao u Presvetom oltarskom Sakra¬ 
mentu.« 

»U raju svete Crkve, zasadio je 
drugo stablo života. Presveti 


Oltarski Sakrament, 'kruh života 
vječnoga'. Mana s neba je Presveta 
Euharistija. Došla nam je od Duha 
Svetoga, kojemu se pripisuje utje¬ 
lovljenje Sina Božjega u krilu Djevi¬ 
ce Marije. To tijelo Kristovo bilo je 
samljeveno u mukama i ispečeno u 
ognju boli na drvetu križa, da bude 
dušama našim za hranu.« 

»Sveto Pismo uz služenje mise, 
jedina je utjeha i jedina povlastica 
koju uživam.« 

»Jer mi, dok su nam skučene 
ruke u djelovanju tako reći na svim 
stranama, bez štampe, bez radija, 
bez kina i tolikih drugih pomagala 
u modernom životu Crkve u slo¬ 
bodnom svijetu, vrlo lako zaborav¬ 
ljamo, da najvažnije i najmoćnije 
sredstvo za osvajanje svijeta, za po¬ 
svećenje duša, za procvat naših 
obitelji, za spas naše mladeži itd., 
još uvijek ostaje u našim rukama, a 
to je Sveta Misa.« 

»Mi se moramo danas svaki 
dan zajedno s našim stadom žrtvo¬ 
vati, često puta i krvavo, kako do¬ 
kazuje nedavna prošlost i još bi se 
moglo ponoviti, pa gdje ćemo naći 
više snage i pouke u tu svrhu nego¬ 
li u Svetoj Misi?... Izrabite dakle 


»Nije istina da bi mi dobro 
došao televizor. Imam Isusa u ta- 
bernakulu. Sto mi još treba.« 

»Ovakav sakrament mogla je 
izmisliti samo beskrajna ljubav 
Boga prema čovjeku, zato se pristo¬ 
ji, da mu čovjek barem koji put 
kroz godinu iskaže najsvečanije 
štovanje, kao što sveta Crkva čini 
na blagdan Tijelova, i da mu barem 
donekle vrati ljubav za ljubav, koju 
je pokazao i pokazuje prema nama 

Brojni su Kristovi vjernici sudjelovali na Euharistijskom 
kongresu u Starom gradu na Hvaru , 7 8. kolovoza 7 940. 


ovogodišnju skupnu poslanicu ko¬ 
rizmenu Episkopata o Svetoj Misi, 
te je puku dobro protumačite i sta¬ 
vite na srce, da još revnije, još 
pobožnije i još s većim razumije¬ 
vanjem polazi Svetu Misu, ako želi 
osigurati blagoslov Božji sebi i 
skratiti dane kušnje u ovom obliku, 
kakvom ih proživljavamo več dru¬ 
gi decenij.« 

* * * 

»Kao što znaš, lice zemlje se ob¬ 
novilo dolaskom Kristovim na svi¬ 
jet i dovršenjem Njegove krvave 
žrtve na drvetu križa... Ako je pak 
tako, a tako sigurno jest, onda mo¬ 
ramo i mi svećenici ’ernst machen' 
(svojski postupati) s najsvetijim 
činom na zemlji, svetom Misom, po 
kojoj se u prvom redu obnavlja lice 
zemlje.« 

* * * 

»Ne znam samo, hoćemo li se 
mi svećenici ikada pravo uživiti u 
neizmjerno bogatstvo, koje nam je 
Isus ostavio u svetoj Misi i sakra¬ 
mentima.« 

* * * 

»Sveta Misa... ona je živa i bitna 
predstava žrtve na križu, jer je tu 
isti svećenik i isto žrtveno Janje kao 
na križu. Tu žrtvuje Isus Krist Sebe, 
svoje na križu ubijeno Tijelo i svoju 
na križu prolivenu Krv, na nekrvni 
doduše, ali zbiljski i istinski način. 
Prema tomu, i tu se skrivaju ne¬ 


iscrpiva i neistraživa bogatstva 
našeg Otkupljenja.« 

* * * 

»I zato nikada ne mogu ni sebi 
ni vama dosta doviknuti: izrabiti, 
izrabiti (kad je Isus naš tako dobar, 
da se upravo želi dati izrabljivati) 
to božansko bogatstvo, te divne 
plodove svete Mise, žrtve Isusove 
na križu.« 

* * * 

»Tko se bude trudio, toga će 
upravo Misa svojim bogatstvom 
dizati iz dana u dan i činiti ga sve 
jačim, dok ga ne učini na neki način 
svemogućim, kao župnika arško- 
ga, koji je udovoljavao ne samo 
svojim vjernicima nego i tisućama 
drugih, koji su grnuli svake godine 
u Ars, da ga čuju i vide.« 

* * * 

»Na nas, na nas svećenike u 
prvom redu, spada da preko žrtve 
svete Mise pomognemo rtiundo na- 
ufrago, ne dakako svojim silama, 
nego milošću Onoga, koji se u Misi 
žrtvuje i nas ovlašćuje, da ju izrab¬ 
ljujemo za čitav svijet. Nitko drugi 
neće bez toga uspjeti, i naufragium 
(brodolom) svijeta bio bi siguran, 
kad bi na svijetu prestala prinositi 
se Misna Žrtva.« 

* * * 


»Ni ne slutimo, kakva je snaga 
u našim rukama, samo ako se njo¬ 
me, kako treba, poslužimo.« 

* * * 

»Euharistija je na poseban 
način veza ljubavi. Euharistija je 
dar Božje ljubavi za sve narode. Po 
njoj sjedimo kao djeca jednoga Oca 
oko jednoga stola i lomimo jedan te 
isti kruh s neba. Blagujući taj kruh 
svi se mi sjedinjujemo s istim Kri¬ 
stom, svojim vođom i učiteljem. Po 
tom kruhu postajemo svi bez razli¬ 
ke međusobno prava braća, jer sje¬ 
dinjujući se u Bogu, koji je ljubav, 
nužno se moramo i svi međusobno 
ljubiti.« 

* * * 

»Euharistija postaje na taj način 
ona tajanstvena veza, koja svojim 
nitima najneposrednijeg bratstva i 
sestrinstva povezuje i pojedince i 
narode preko sviju državnih grani¬ 
ca, narodnih razlika, kulturnih ne¬ 
jednakosti i rasnih oprečnih ze¬ 
maljskih interesa u jednu veliku 
obitelj. Blagovanje tijela Isusova u 
svetoj pričesti jest dakle ono, po 
čemu postajemo krvni srodnici' naj¬ 
prije sa samim Kristom, a zatim i 
sami međusobno. Jer jedno te isto 
tijelo Bogo-čovjeka sve nas hrani, i 
ista krv Bogo-čovjeka struji našim 
žilama.« 

* * * 

»Zato i velimo, da je Euharistija 
kao internacionalna veza ljubavi, 
ujedno i jedini temelj pravoga mira 
na svijetu.« 

* * * 

»Euharistija je sila ljubavi koja 

sve povezuje i ujedinjuje.« 

* * * 

»Spasitelj u sv. Euharistiji si¬ 
gurno je sklonište za sve izmučene 
duše, koje već klonu u borbi života. 
Isus u sv. Euharistiji naša je najjača 
obrana. Isus u sv. Euharistiji, naša 
je nesavladiva snaga, naša utjeha i 

radost u nevoljama života.« 

* * * 

»Ako se i sav svijet pokoleba u 
svome vjerovanju u ovoga euhari- 
stijskog Boga, kao nekad neki nje¬ 
govi učenici, mi ćemo ostati uz nje¬ 
ga i govoriti sa svetim Petrom: 'Go¬ 
spode, kamo ćemo ići od Tebe, ta ti 
imaš riječi života vječnoga! 7 (Iv 
6,69)... Ti budi jedini Gospodar 
naših srdaca, jedini Gospodar naše 
domovine, jer si Ti jedina naša 

nada i sreća. Kako si bio naša nada 
u svoj našoj prošlosti, tako budi i u 
našoj budućnosti! Tebi jedinome 
neka bude hvala i slava u sve vijeke 
vjekova!« 

X- X- * 

»Sveta Euharistija zaista je naj¬ 
ljepši zlatni vez ljubavi među poje¬ 
dincima, obiteljima, narodima i 
državama. Ako čovječanstvo želi 
isplivati iz svojih poteškoća i naći 
sreću i mir, nema mu drugog puta 
nego li vraćanje svetoj Euharistiji.« 

X- * * 

»Materijalizam prošloga stol¬ 
jeća, (...) prekinuo je vezu čovjeka s 
Bogom, i zbog toga je nužno morao 
donijeti pakao u ljudsko srce i očaj 
u ljudsku dušu. Sveta Euharistija 
veže čovjeka s Bogom, i zbog toga 
nužno uspostavlja mir i sreću u 
ljudskom srcu, a prema tome dono¬ 


si sreću i blaženstvo cijelom ljud¬ 
skom društvu.« 

* * * 

»Presveta Euharistija je sunce, 
kojemu se moramo izložiti da se ne 
sledimo u gijehu i ne izgubimo za¬ 
uvijek.« 

X- X- X- 

»Bez Presvete Euharistije naša 
bi vjera bila mrtva i hladna, kao što 
su mrtve i hladne sve sekte koje su 
odbacile ovu nedokučivu tajnu 
svete vjere.« 

* * * 

»Trebao bih imati ljubav i gor¬ 
ljivost kerubina i serafina da bih je 

mogao kako opisati.« 

* * * 

»O koliki bi blagoslovi sišli na 
obitelji kad bi i u radne dane jedan 
njezin član mogao pribivati kod 
svete Mise.« 


X- X- X- 

»Žrtva svete Mise su ljestve po 
kojima Krist silazi na zemlju i po 
kojima on odnosi našu muku, naše 
vapaje i naše molitve na nebo.« 



Iz knjige dojmova s izložbe o životu i radu Sluge Božjega kard. 
Alojzija StepincaSplit, 13. - 20. rujna 1998. 


Iz knjige dojmova s izložbe o životu 
i radu Sluge Božjega kard. Alojzija 
Stepinca, Split, 13. - 20. rujna 1998. 

»Hvala ti za sve i za Hrvatski narod koji 
si toliko ljubio.« - Nediljko Šimić 

»Vječna slava mučeniku kardinalu 
Alojziju Stepincu - velikom svjetlu 
Božjem u teškim vremenima za Crkvu 
i za Hrvatski narod.« - N.N. 


»Radostan sam što je otvorena ova 
izložba i u Splitu. I u ovom času dok s 
radošću očekujemo pravorijek o Ste¬ 
pincu kroz beatitikaciju, klevete i laži 
protiv njega drsko oživi ju ju. Smatram 
da će ova izložba pomoći dobronam¬ 
jernim ljudima i vjernicima da steknu 
čvrsto uvjerenje da je Alojzije kard. 
Stepinac mučenik, svetac i nepokoleb¬ 
ljivi svjedok vjere, koji i danas može 
poticati i oduševljavati na život svje¬ 
dočenja vjernosti Kristu i Crkvi.« - + 
Ante Jurić, nadbiskup 

»Hvala Svevišnjemu za ovog bogolikog 
čovjeka od kojeg učimo i uvijek 


možemo učiti prave vrijednosti života 
- jučer, danas i sutra.« - David Baton 

»Izložba me je ugodno iznenadila, mi¬ 
slim sve najbolje o našem svecu Alojzi¬ 
ju Stepincu. Zahvaljujem dragom 
Bogu, što je naš svetac postao 
blaženim, jer mislim da je s punim pra¬ 
vom to i zaslužio.« - Asja C. 

»Poštovani kardinale Alojzije Stepinac! 
Neka tvoja ljubav prema Bogu i čovje¬ 
ku bude svjetlost vodilja budućim po¬ 
koljenjima. Ova izložba sve nam je 
dočarala. Laka ti zamlja.« - obitelj Ete- 
rović 

»Sluga Božji, Alojzije Stepinac je s 
radošću prigrlio križ - svom dušom za 
spas Crkve, svećenstva i cijeloga 
Hrvatskog naroda.« - Amalija M. Pali- 
nić 

»Kardinal Alojzije Stepinac svojim je 
životom i djelom ostavio neizbrisiv trag 
u hrvatskom narodu. Zahvaljujemo 
Bogu što će uskoro njegovo svje¬ 
dočanstvo vjere javno iskazati i Sv. 


Otac - na čast čitavom hrvatskom na¬ 
rodu.« - Biblijska grupa O.Š. »Manuš« 

»1960. bio sam pognute glave na Tvo¬ 
joj sahrani. Sada sam uzdignuta čela i 
ponosa što ćeš biti podignut na čast 
oltara. Preporučam svoju obitelj u tvo¬ 
ju zaštitu.« - Jerko Leventić i NN. 

»Kardinal Alojzije Stepinac je svojim 
životom bio putokaz i svjetlo u naj¬ 
težim vremenima za hrvatski narod te 
ga tako spasio od boljševičke nesreće 
koja je zadesila hrvatski narod. Sretan 
sam što će uskoro Sv. Otac papa Ivan 
Pavao II. u našoj Hrvatskoj proglasiti 
kardinala Stepinca blaženim.« - N.N. 

»Gospodine, hvala Ti, hvala Ti što je 
naš hrvatski narod doživio ovaj veliki 
povijesni događaj i što sam sudionik i 
suvremenik. Hvala Ti, Gospodine, na 
proglašenju kardinala Alojzija Stepin¬ 
ca blaženim.« - N.N. 


»Teško je biti čovjek, ali je jako lijepo.« 
- N.N. 

Autobiografija bi. Alojzija Stepinca 

Nekoliko čitatelja Glasnika uputilo je pismene upite, 
a neki su i usmeno zaiskali očitovanje o ulozi mons. 
Antuna Ivandije u otkrivanju »Nadbiskupskih dnevnika«, 
koje su povjerenici blaženog Alojzija, po vlastitoj odluci 
pohranili na krovu Nadbiskupskog bogoslovnog sjeme¬ 
ništa u Zagrebu. 

Tko je, naime, otkrio gdje su »zazidani« ti dnevnici? 

Blaženi Alojzije je u pismu, nepoznatog datuma, jer 
je izvornik napisan Blaženikovom rukom odrezan u gor¬ 
njem dijelu, a upućenom mons. Dragutinu Nežiću, napi¬ 
sao iz sužanjstva u Krašiću i ovo: »Ja naime, kao što 
sam već pisao nekim osobama, nemam nikakve ambici¬ 
je na tom svijetu osim izdržati do kraja i preminuti u mi¬ 
losti Božjoj. Mislim, da je i volja Božja tako, kad su eto 
moji neprijatelji uspjeli pokrasti sve moje dnevnike, za 
koje sam Vas molio, da ih uništite, a eto niste, pa je radi 
njih i siromak Ivandija prispio u tamnicu.« 


»Ja sam tajniku (vlč. Mijo Pišonić, op. 
J.B.) dao svoju autobiografiju u sedam 
poglavlja, koja je vrlo kratka, ali istinita. 

I. 'Ecce enim in iniquitatibus concep- 
tus sum, et in peccatis concepit me mater 
mea. - Evo, grješan sam već rođen, u grije¬ 
hu me zače majka moja.' 

II. 'Tantillus puer et tantus peccator.' - 
Takav mališ, no tolik grešnik.' (Kardinal se 
poslužio riječima sv. Augustina o samome 
sebi) 

III. ’Gratia Dei sum id, quod sum. - 
Milošću sam Božjom ono što jesam.' (1 Kor 
15,10) 

IV. 'Quis sum ego canis mortuus quo- 
niam respexisti me? - Sto je tvoj sluga te 
iskazuješ milost mrtvom psu kao što sam 
ja?' (2 Sam 9,8) 

V. ’Dinumerare nos doce dies nostros, 
ut perveniamus ad sapientiam cordis. - 
Nauči nas brojiti dane naše, da steknemo 
mudro srce.’ (Ps 90,12) 

VI. ’Misericordiae Domini, quia non 
sumus consumpti. - Božje je milosrđe što 
nas nije nestalo.’ (Tuž 3,22) 

VII. ’ln Te, Domine, speravi, non con- 
fundar in aeternum! - U tebe sam se, Go¬ 
spodine, pouzdao, o da se ne postidim ni¬ 
kada!' (Ps 31,2) 

Kako vidite kratka biografija, ali istinita, 


0 otimačini tih »Nadbiskupskih dnevnika« sam će 
Blaženik više puta govoriti župniku Vranekoviću. 0 tome 
ćemo, dakle, čitati. Da se izbjegne zabuna želim istak¬ 
nuti da prema vlastitom kazivanju mons. Ivandija nije iz¬ 
dao mjesto kamo su dnevnici pohranjeni i to ne zbog 
straha od njihova sadržaja, već zbog sigurnosti. Ime čov¬ 
jeka koji je Udbi otkrio dnevnike, mons. Ivandija je pre¬ 
ma očitovanju danom Postulatoru, zabilježio u spisima 
koje je zajedno s oporukom predao Kaptolskom arhivu u 
Zagrebu. Blaženi Alojzije o tome nije ništa znao, niti je 
zamjerio osobi koja je to učinila. 

Mons. Antun Ivandija je, prema dokumentima iz 
državnih arhiva nekoliko europskih zemalja, otišao pred 
sud i na robiju zato, što je spriječio i, pravodobno reagi¬ 
rajući na teške crkvene prilike u Zagrebu, onemogućio 
provedbu Titove želje da na mjesto zagrebačkog nadbi¬ 
skupa bude postavljen dr. Svetozar Ritig. 

U prije navedenom Blaženikovom pismu susrećemo i 
njegov vlastoručni autobiografski zapis na latinskom je¬ 
ziku, kojemu se ovdje pridodaje hrvatski prijevod: 


Vjernici Krašića su u molitvi i suzama 
bdjeti uz odar svoga Natpastira 



što je vrlo važno.« 

Život u Krašiću zasužnjenog 
nadbiskupa i kardinala 
Alojzija Stepinca (3) 

24. XII. 1951. 

/.../ Uvečer dolazi američki 
novinar s fotoreporterom. Na za¬ 
molbu Preuzvišeni sastavi Božičnu 
čestitku američkom narodu, koja 
glasi: »Svima katolicima Amerike 
srdačna hvala na dobrim željama, 
koje su mi izrazili bilo pojedinačno, 
bilo u skupinama. Njima i svima 
ostalima prigodom Božiča i Nove 
godine, želim ono, što su anđeli 
pjevali u svetoj Badnjoj noči: Slava 
Bogu na visini, a mir ljudima na 
zemlji, koji su dobre volje.« 

Novinar hitno autom prenese 
taj brzojav iz Zagreba u London, a 
odatle u New York, s nakanom, da 
tamo stigne do pola noči i na Božič 
osvane u novinama. Brzo se zatim 
vrati iz Zagreba, i na polnočki je 
stalno snimao. 

25. XII. 1951. 

Polnočka prošla u najljepšem 
redu i tišini. Preuzvišeni če sutra 
iza moje /mise/ Zornice imati tihu 
Sv. Misu i onda još poldanjicu. 
Smatrao sam, da je tako najbolje, i 
tako sam mu predložio. Drago mu 
je bilo, rekavši samo: »A Bogu hva¬ 
la na svemu. Tako sam prije upravo 
imao i u Zagrebu.« 

»Kako su nesretni jadnici, koji 
su zanemarili polazak crkve. Kako 
ugodno diraju čovjeka mile ove 
božične pjesme. Čovjek zaboravi 
na svaku muku i težinu života. Ne 
znaju neki, a mnogi ne mare da 
znadu, da svaki koji skine sa sebe 
slatki jaram Gospodnji, da je tim 
samim naprtio na se 'jugum duris- 
simum'.« 

26. XII. 1951. 

»A i u Lepoglavi smo jedan 
Božič lijepo proslavili. Još je bio 
tamo zajedno Borič i Pavunič. Za 
redom bilo je devet Sv. Misa. Svi 
smo bili cijelo vrijeme u kapeli, je¬ 
dan drugome ministrirao. Ima i to 
svojih čar a.« 


31. XII. 1951. 

/.../ »Kako je brzo prošla ova 
godina. 'Ruit tempus et imputatur!' 
Sto sve nisu i ove godine poduzeli, 
da me slome. Kako su uljudno obi¬ 
lazili oko mene zadnjih nekoliko 
mjeseci, ne bi li izmamili od mene, 
da molim pomilovanje. Mislim ja, 
uz Božju pomoč, toga nečete doživ¬ 
jeti. Ili obnova procesa ili poništen¬ 
je presude! U protivnom slučaju 
rado ču položiti i život. Scio cui cre- 
didi. -Jednog dana pristupi k meni 
komesar pa kaže: 'Znadete li, da su 
svečenici socijalno osigurani?' 

'Ja imam osiguran metar zem¬ 
lje. To mi je dosta. Toga mi ne može 
nitko oduzeti.' Kad sam mu to re¬ 
kao, samo je zašutio. Vidio je, da se 
ništa ne miče naprijed. Iz njihovog 
sam držanja slutio, da ih nešto 
žulja. Tada sam još više molio za 
milost ustrajnosti i ponavljao: 'In 
Te, Domine, speravi!'« 



1. I. 1952. 

Za Božič i Novu godinu primio 
je mnogo pisama i čestitki iz cijelo¬ 
ga svijeta. »Žalim, što ne mogu od¬ 
govoriti nikome. Poštom se njiho¬ 
vom neču služiti. Oni su kadri 
svašta podmetnuti i izvrnuti u li¬ 
stu.« 

»Gledao sam više puta tamo te 
naše 'osloboditelje' kako su nesret¬ 
ni. Nikad mirni. Nešto načine, pa 
onda sruše. Premještaju stvari, mi¬ 
jenjaju rasporede, viču, galame, 
drže te mitinge, sviraju, plešu, i 
opet boje se upravo svoje sjene. 
Slušajuči onu dernjavu, pa gleda- 
juči tu fantastičnu civilizaciju, naz¬ 
vao sam ih sa psalmistom: 'Hi in 
curribus et in equis, nos autem in 
nomine Domini...'« 

2. I. 1952. 

»Bilo je gorkih časova bez sum¬ 
nje tamo, ali moram priznati, pazili 
su, da sve potrebno imam pri ruci. 
Hrana je bila dobra. Vino mi dali 
svaki dan. Mjesečno sam dobio i 
flašu rakije. Nisam je pio, nego sam 
je dao Pavuniču, kad je bila prilika. 
Jedno vrijeme smio je on i Borič 
svakog dana dolaziti k meni u 
sobu. U jednoj sobi sam imao kre¬ 


vet, stol i knjige. Imao sam pisači 
stroj najprije svoj, a kasnije mi po¬ 
slali Kolumbovi vitezovi novoga. 
U molitvi, šetnji (1 sat dnevno), 
čitanju i prevođenju knjiga brzo je 
prolazilo vrijeme. Do sobe uredili 
mi kapelicu. Misio sam svaki dan. 
Jedno vrijeme bio je sa mnom Pa¬ 
vunič, Borič, o. Han, o. Jerko Mi- 
haljevič, provincijal iz Hercegovine 
i nesretni onaj... (vlč. Vranekovič 
ostavio je ovdje malo praznog pro¬ 
stora ne upisavši ime spomenutog 
svečenika, jer ga po svoj prilici nije 
upamtio. Radi se o vlč. Stjepanu 
Gabriču, svečeniku senjske bisku¬ 
pije, koga su komunisti nemilosrd¬ 
no proganjali i mučili, op. J. B.) što 
se objesio. Kako mi je bolno bilo pri 
duši, kad mi javili ujutro, da se jad¬ 
nik objesio! Vidio sam na njemu 
onih dana da je zbunjen, nastojao 
ga riječima pridiči, ali eto. Bog zna¬ 
de što je i kako je bilo s njim. 


BI. Alojzije Stepinac, kao sužanj, moli 
Časoslov ispred župnog dvora u Krašiću 

U početku bio sam upravo od¬ 
sječen od svijeta. Nikoga ne vidiš. 

Kad je posjet, trojica slušaju 
razgovor i stenografiraju svaku 
riječ. Smiješ razgovarati samo najo¬ 
bičnije stvari. Bolno je to bilo, ali 
velika je utjeha, kad sam pomislio: 
Sve ste mi uzeli, ali jedno niste, da 
kao Mojsije dižem ruke k nebu. - 

Jednog dana silno se začudim i 
rečem Boriču: 'Čudno mi je nešto, 
evo nema tu više Jože (Staljina) na 
zidu. Dugo vremena je prošlo, sko¬ 
ro jedna godina, da smo doznali za 
lom s Rusijom. Kad sam mogao po 
vremenu primati 'Gore srca' iz Za¬ 
greba i beogradsku 'Blagovijest', 
bilo je mnogo lakše. Tu je bilo 
utješnih vijesti iz katoličkog svijeta, 
koje upravo osvježe čovjeka. Po¬ 
sebno me krijepilo, kad sam slušao 
pjevanje hodočasnika, koji su išli 
na Bistricu. Osjetio sam, kako su 
malo pojačali glasove prolazeči uz 
nas. A onda ona lijepa zvona župne 
crkve, prava je milina, kad ih čov¬ 
jek sluša. Gledam onaj toranj - pa 
mislim, odolio je Josipu II. i toliki¬ 
ma, odoljet če i ovima. 

Jednom sam bio sa sestrom u 
dvorištu prigodom jednog posjeta, 
i začudo vidim velika ulazna vrata 
otvorena, a vani auto i kraj njega 
Kranjčec, šofer. U to prolazi uz 
mene jedan iz Uprave i sve se samo 
smješka. Naivni su. Mislili su, da če 
time porasti u meni neka težnja za 
njihovom slobodom, da če time 
djelovati, da u čemu popustim, ali 
ne! Oprez! Znam da ne bi puno tre¬ 
balo... samo malo kimnuti glavom. 
Oni bi se zadovoljili i pustili me. A 
što onda? - Triumfirali bi. Pred 
stranim svijetom bi se oprali, a ja 
bih bio u Zagrebu potpuno onemo- 
gučen u radu. No što je još naj¬ 
važnije: što bi meni govorila moja 
savjest, kako bi bolno bilo Svetom 
Ocu, kad bih na neki način izdao 
Božju stvar. A ovako? - Prošlo je tih 
pet godina - oni su popustili! Kako 
bude dalje, u rukama je Božjim, a 
nama nema druge nego trpjeti i 
moliti. Tako je volja Božja. Ako tre¬ 
ba, bolje je časno poginuti, nego 
sramotno ostati. Ni Tomi Moreu ni 
kardinalu Fischeru nije bilo lako, a 
eto Toma je danas na oltaru. Da je 
popustio, bio bi proklet, a ovako 
evo je blažen. Ako oni imadu svoje 


metode, imamo i mi jasna načela. 
Tu su biskupi, koji nas vode, a kad 
bi i biskup zastranio, još je tu Sveta 
Stolica - Sv. Otac, koji neče nikada 
zalutati u stvarima vjere /.../.« 

4. I. 1952. 

»Rekao sam, da je bilo gorkih i 
neugodnih momenata u Lepoglavi. 
Ispočetka išao sam na kupanje. 
Kad sam se jednom zgodom 
vračao, sretnem u hodniku robi¬ 
jaše, ali da me ne vide, morali se s 
jedne i druge strane hodnika okre¬ 
nuti prema zidu, a ruke skrstiti na 
leđa. I sada ja prolazim kroz taj 
spalir'. Kad sam to vidio, rakao 
sam stražaru: 'Hvala vam na ku¬ 
panju, ja se više ovdje ne kupam.' 
Svaki dan sam se namjesto toga do¬ 
bro mokrim ručnikom isfrotirao i 
dobro je bilo. 

Htjeli mi nekoga dodijeliti, da 
mi riba sobu. Hvala vam i na tome. 
Ribao sam dosta u životu, pa mogu 
još i sada. Kako mi je dobro došlo 
iskustvo iz vojske, pa iz Germani- 
kuma. Sam si donesem vodu, izri¬ 


bam, izmetem, a oni se nisu mogli 
tomu načuditi. Nije ni čudno, kad 
znamo, kakvo je njihovo poimanje i 
naziranje. 

Zubar popravljao mi zube. Jed¬ 
nom sam ga trebao ponovno, ali ni¬ 
sam ga mogao dobiti. Doznam po 
zapovjedniku moje straže Istraninu 
Ivici Beletiču, da je mjesec dana 
bačen u samicu - vjerojatno, jer je 
nešto sa mnom progovorio, dok mi 
je popravljao zube. 

Bilo je i momenata, da se čovjek 
nasmije. Šečem po svojoj stazi, a 
tamo podalje na šetnji su malodob¬ 
nici - koji su bili u ustaškom pokre¬ 
tu. Pjevaju, igraju se i onako sve 
gurajuči primiču se prema meni, 
naklanjaju dok ne zaori stražarev: 
'Odbij!' A eto, mali bi koji puta 
priuštili i stražaru. Zanimljiv je bio 
brico, što me šišao - iz Pakraca. Taj 
im je sve otvoreno znao skresati. 
Trebao je več izači, pa ga opet vi¬ 
dim. Pitam ga, a kada čete? 'E, to ne 
znam. Uprava bi me pustila, ali na¬ 
rod ne da!' - 

Pitam ga, a tko će vas zamijeni¬ 
ti, kad odete? - ’E, za to je najlakše. 
Kakvog majstora ili činovnika Le- 
poglava treba, odmah ga vani 
prvoga zahvate i dovedu ovamo.' 

Jednog dana šećem, kad naje- 
damput čujem gore sa jednog pro¬ 
zora: 'Hvaljen Isus i Marija. Preuz- 
višeni, ovdje je dr. Ante Zivković!' 
Bilo mu je valjda lakše, kad se ja¬ 
vio, a i meni. Samo ako ga je stražar 
čuo, nije mu manjkalo mjesec dana 
samice.« 

5. I. 1952. 

Dolazi mi novi komandir mili¬ 
cije i predlaže, da bismo uveli tele¬ 
fon u kuću. - Ja odbijem... Preuz- 
višeni isto tako. »Barem lokalni«, 
kaže komandir, »tako da možete 
uvijek javiti, ako što treba. Tu 
mogu doći svakakovi ljudi. Mi Dr. 
Stepinca moramo čuvati, jer da se 
njemu što god dogodi, onda smo 
mi ovako mali (i pokaže rukom bli¬ 
zu zemlje) pred vanjskim svije¬ 
tom.« Odbili smo. Lako bi oni u 
slušalicu ili gdje u kući stavili ka¬ 
kav sitan aparat i tako kontrolirali i 
slušali sve u kući! 

Od grupe djece - jedne škole iz 
Amerike, primio je duhovno cvi¬ 
jeće. Veseli ga to, pa kaže: »Onda se 
neki čude, što nas još drži, da ne 
klonemo? - Evo, molitve dobrih 
duša, osobito nevinih mališana. 
Kad je ono O. Grimm bio kod mene 
i odmah nam prekinuli razgovor, 
na rastanku sklopio je samo ruke i 
malo podigao. Razumio sam, da mi 
kaže, da se za me mnogo moli. To 
nas je krijepilo.« 

Razgovaramo kako su neprija¬ 
telji Crkve poduzimali sad ovo, sad 
ono. Planiraju, grade, organiziraju, 
ali uspjeha nema. Sto god su podu¬ 
zeli protiv Crkve, brzo se okrenulo 
protiv njih. Na to će Preuzvišeni: 
»Qui sedet in coelis irridebit eos.« 

»Crkva je mnogo prepatila i još 
će pretrpjeti, ali će i doživjeti svoju 
proslavu. Neće to biti onaj vanjski 
sjaj, nego onaj nutarnji preporod 
duša. ’Potens est Dominus de lapi- 
dibus suscitare filios Abrahae.'« 

»Kad su me vodili iz Lepoglave 
ovamo, činilo mi se, da je onih pet 
godina prošlo kao da sam se odve¬ 
zao iz Zagreba do Zagrebačke 
gore.« (Znak je to, da je dobro bilo 


upotrebljeno vrijeme za molitvu i 
žrtvu!) 

Jako je bio uznemiren, kad 
među stvarima, dopremljenim iz 
Lepoglave, nije našao malu sliku 
Marijinu. Na desetke puta pitao je 
kroz tri dana: »Gdje je ona moja 
Marijina sličica. Tako mi je draga. 
Poklonio mi ju je kao uspomenu 
rektor Germanikuma.« Nakon tri 
dana s još nekim stvarima donesu 
mu je iz Lepoglave. Tako je bio sre¬ 
tan, kad smo mu je pružili. Polako, 
pobožno primakne je ustima i pol¬ 
jubi. 

Kako je skroman - jednosta¬ 
van. Donijeli mu iz Zagreba nam¬ 
ještaj za sobu i posteljinu - sve što 
je potrebno i dolično za nj, ali se 
opirao govoreći: »Vozite to natrag. 
Što će mi to? Čemu taj tepih na 
podu. Što će mi te mekane ja¬ 
stučnice. Dajte mi onu moju iz Le¬ 
poglave.« - Nagovorio sam ga, da 
tepih zadrži, i to s razlogom, jer je 
pod vrlo slab. 


»Bože dragi, daj da mir 
Tvoj dođe na zemlju!« 


Sve rublje, odijelo i cipele, do 
najnužnijega podijelio je sirotinji. 
Bolje je podijelio, a slabije - podera¬ 
no i pokrpano zadržao za sebe. Ku¬ 
pili mu novo rublje, ali ga nismo 
stavili u njegov ormar, nego stoji u 
mojoj sobi, da mu se izda, kada mu 
treba. Onda opet ono iz pranja ide 
k meni. Inače, tko zna gdje bi za 
koji sat i kod koga bilo. 

6. I. 1952. 

Ovamo stigli o. Ivan Kukula, 
superior Isusovaca, i o. Josip Bada- 
lić, D. I. - rektor Dječačkog sjeme¬ 
ništa. Referiraju Preuzv. kako se 
naši akademičari odlično drže. O. 
Škvorc uspješno propovijeda svake 
nedjelje u 11 sati. Sluša ga redovito 
preko 2000 inteligenata. 

O. Kukula priča zgodu iz jedne 
audijencije. Kad su nedavno Hrvati 
bili kod Sv. Oca, neki naš zapita Sv. 
Oca iskreno i djetinjski upravo: 
»Kada će naš Preuzvišeni Nadbi¬ 
skup biti kardinalom?« - Sv. Otac 
se najprije pokaže kao da ne čuje to 


pitanje. Ide - obilazi dalje od jed¬ 
nog do drugog, a onda se iznenada 
natrag okrene, pa s veselim smi¬ 
ješkom kaže: »Nemate kardinala, 
ali imate sveca.« 

Jug. delegacija liječnika bila na 
nekom kongresu u Parizu. Na sta¬ 
nici dočekaju liječnike. Francuzi 
odmah pitaju, koji je Dr. A. Šercer? 
»Nema ga s nama!« - odgovore 
naši. Francuzi se na to okrenu, 
ostave ih i odu. Evo im uspjeha! 
Napuhani su ohološću, ali ipak ne 
koristi! Prezreli su stručnjaka, jer 
nije njihov, a sada eto bruke za njih! 
/.../ 

8. I. 1952. 

Sluteći, da bi opet moglo doći 
do sukoba među narodima, zava- 
pio je bolno - i s nekim zanosnim 
pouzdanjem podigao oči prema 
gore: »Bože dragi, daj da mir Tvoj 
dođe na zemlju!« 

9. I. 1952. 

Došao Dr. Gabrijel Bukatko, 
adm. križevačke biskupije, i tajnik 
Mijo Pišonić! - Kad god su do sada 
dolazili svećenici k Preuzvišenom, 
glavna tema njegovih razgovora 
bila je: veličina Crkve Božje (kako 
se ona manifestira kroz stoljeća, a 
posebno, kako ju je on sam lijepo 
uočio čitajući VVadinga). Zatim 
vjernost toj Crkvi i Sv. Ocu, i 
konačno veliko pouzdanje u Boga i 
Bogorodicu, što će nam pribaviti 
ustrajnost - i pobjedu. 

10. I. 1952. 

S velikim poštovanjem i zah¬ 
valnošću govori o svojoj majci. 
»Moja mama« - tako je naziva, kad 
o njoj govori. »Dok sam bio još dije¬ 
te u kolijevci - pričala mi mama - 
dođe u kuću župnik pok. Stjepan 
Huzek. Mama je stavila preko cije¬ 
log pokrivala u zipci na mene veli¬ 
ku svoju krunicu. Opazi to župnik, 
pa reče: ’Pa kako ne bude onda sve¬ 
tac, kad već sad moli!' 

Iza rata istom, konačno, kad 
sam se vratio kao svećenik iz Rima, 
doznam, što je sve učinila moja 
mama za mene. Punih 50 godina 
ona je za mene obdržavala post i 
nemrs svake srijede, petka i subote. 
Koliko toga se kuhalo i peklo kod 
nas, kolike svadbe, svečanosti, 

težaci, gosti, proštenja! Svaki put 
ona je sve u kuhinji vodila, ali nika¬ 
da kroz 50 god. nije u te dane ni 
okusila mesa, i postila je. Počela je 
to dok sam bio još dijete, a s naka¬ 
nom da budem svećenik. Dok sam 
bio na fronti, pronio se glas, da sam 
mrtav, ali ona i dalje posti i moli za 
mene - na istu nakanu - ne vjeruje 
da sam mrtav. Došao sam sa ratišta 
kući. Jedno vrijeme upisao sam se 
na agronomski fakultet, onda sve 
do 1924. godine bio sam kod kuće - 
radio sve seljačke poslove, ali ona 
ni tada ne gubi nade, posti i moli na 
istu nakanu. Ni slutila nije, kako je 
još na fronti, a onda pogotovo na¬ 
kon povratka, moja čvrsta odluka 
bila: idem bilo kuda, bilo u koje 
zvanje, samo u bogosloviju ne! Gle¬ 
dao sam u blizini ovdje nekoliko 
žalosnih primjera svećeničkog ži¬ 
vota. Bojao sam se zato, da ne bih 
kojom nesrećom krenuo njihovim 
putem, odlučio sam: radije ne biti 
svećenik. Ali eto kao grom iz vedra 
neba pismo Msgr. Lončarića, koji 
mi uz pismo pošalje ovamo jedan 
broj ’Sacerdos Christi’. Tu završuje 
jedan članak od prilike ovako: pi¬ 
šući ovaj članak, imam pred očima 
jednoga mladića koji je u svijetu, a 
za kojega sam uvjeren, da ima sve¬ 
ćeničko zvanje. Taj sam mladić bio 
ja. Njegovo pismo silno me je po¬ 
treslo. Tri sam tjedna proživljavao 
jake nutarnje borbe. Savjetovao 
samo se u Zagrebu sa o. Foretićem, 
koji je bio moj ispovjednik, i ko¬ 
načno, nakon velike borbe odlu¬ 
čim: idem u svećenike. Samo - re¬ 
kao sam Lončariću - u Zagrebačko 
sjemenište ne želim ići. Kako sam 
dobro vladao njemačkim, zaželio 
sam poći u Innsbruck. No, kako se 
u mom životu sve odvije drugačije 
nego u prvi mah poželim, tako je 
bilo i ovdje: treba ići u Rim. Lon- 


čarić je sve to uredio, tako da sam 
otišao od kuće, a da se nisam ni ja¬ 
vio na Duhovnom stolu nikome, pa 
ni pokojnom nadbiskupu. 

I kad sam postao svećenik, ona 
i dalje moli i posti, a sada na naka¬ 
nu, da budem dobar svećenik. I 
dalje, kad sam bio biskup, ona ne 
prestaje sa svojim zavjetom sve do 
svoje smrti! Velika je moć majčine 
molitve i njezinog blagoslova! 

Svake je godine u svibnju dan i 
noć gorjela uljanica pred Gospi¬ 
nom slikom u kući. Kad bih se još 
kao dijete u noći probudio, silno je 
na mene djelovalo ono upravo 
čarobno svjetlo pred slikom Bogo¬ 
rodice. Često kasnije u životu, a po¬ 
sebno na ratištu, iskrsla bi mi pred 
očima divna slika Marijina - osvi¬ 
jetljena u svibanjskoj noći. Tu sam 
primio i milost, da od ranog dje¬ 
tinjstva štujem Bogorodicu.« 

»Nastojanjem franjevaca podi¬ 
gnuta je u Kninu crkva Majke 
Božje. Lijepo je uredili Meštrović, 
Kljaković i drugi. Da se na neki 
način prikaže tu jedinstvo naših ze¬ 
malja, nabavljena su tri zvona. Jed¬ 
no - najveće moje, drugo Sarić, a 
treće Bonefačić. 

Vidio sam, i kao da sam znao, 
da će se našem narodu nametnuti 
kojekakovi vođe, dao sam staviti 
na zvon ovaj natpis: 'Omnipotenti 
dominatori Ćhristo, qui per saecula 
multa gentis Chroatorum dux fuit, 
hoc signum in laudem et gloriam 
sempiternam Archiepiscopus za- 
grebensis Dr. Aloysius Stepinac.' 
Meštroviću se silno svidio taj nat¬ 
pis. Čujem da je ta crkva demolira¬ 
na. Srbi su i tu iskalili svoj bijes.« 

11. I. 1952. 

»Kad mi je pokojni nadbiskup 
priopćio, da me je izabrao za na¬ 
sljednika, ja sam kleknuo pred nje¬ 


ga i sklopljenih ruku ga molio, 
neka to ne čini... Toliko me iznena¬ 
dio, da sam u prvi čas pomislio, da 
je starca ostavila pamet... Zaklinjao 
sam i nuncija Pelegrinettija, neka 
mi pomogne, da me to ne zapadne. 
Rekao sam mu, da tu imade dosta 
učenih ljudi i kreposnih, koji poz¬ 
naju prilike u dijecezi, a ja da sam 
tako još mlad... On me prekine i 
kroz smijeh mi kaže: 'Budite mirni: 
Ta pogrješka da ste mlad, postaje 
svakim danom sve manja.' Nakon 
nagovaranja dano mi je na raz¬ 
mišljanje. Posavjetovao sam se i sa 
svojim ispovjednikom, i jednog 
dana sam nosim na poštu brzojav 
za nuncija u Beograd. Javio sam 
prema dogovoru samo: ’Affirmati- 
ve'. Tko bi na pošti mogao slutiti 
što je sve sadržano u toj jednoj 
riječi? A meni je bilo prilično poz¬ 
nato, što to znači za mene. Gledao 
sam, da će neminovno izbiti novi 
svjetski sukob, da će biti još prije i 
stotine žrtava i neprilika, a na kraju 
možda i Sibirija. Ali ništa zato... U 
ruke Božje! Sto sam mogao drugo 
uzeti za geslo nego: In te, Domine, 
speravi! 

Prigodom konsekracije svijet je 
klicao i veselio se, a meni je srce 
krvarilo...« 

12. I. 1952. 

»Kad sam se ono prvi i do sada 
jedini puta sastao 1945. u Zagrebu s 
Titom, rekao mi je, da je jednom in- 
cognito kao ruski oficir došao u 
štab Draže Mihaljevića. Draža mu 
priopći, da će istrijebiti sve Hrvate. 
'Nećeš, Draža, mislio sam u sebi' 
rekao je Tito. - Kod toga sastanka 
rekao sam maršalu, neka gleda, da 
što više oprašta, jer inače nikada 
neće biti kraja odmazdi. On je samo 
odgovorio: 'Zločince se mora kaz¬ 
niti.' - 'Jest, druže, mislim si ja. 


Hvala svim čitateljima, štovateljima blaženog 
Alojzija Stepinca u domovini i širom svijeta, za 
molitve i darove, koji nesebično i velikodušno 
promiču glas svetosti i mučeništva kardinala 
Alojzija Stepinca. 

mora ih se kazniti, ali tko će odlu¬ 
čiti, da li je netko zločinac ili nije?!' 
Da me je poslušao, stvari bi svaka¬ 
ko drugačije tekle. Ovako neka im 
bude!« 

13. I. 1952. 

»Slutio sam, da Božja pravda 
mora kazniti toliku pokvarenost. 
Pred rat predao sam državnom 
tužilaštvu jedan pornografski list. 
Uspio sam. List je zabranjen. Nije 
prošlo ni tjedan dana, kad Šeper 
opazi u nekom izlogu opet list jed¬ 
naki onom zabranjenom, samo pod 
drugim imenom. A što smo onda 
mogli? Sto mogu, rekao bi o. Lom- 
bardi, kad ljudi silom idu u pa¬ 
kao!« 

Rekao sam mu, kako se novin¬ 
stvo na najsramotniji način ruga 
Bogorodici. Nato reče: »Žalosni će 
biti svršetak svakomu, koji prezire 
Bogorodicu. Doživjeli smo, a još 
više toga sam čitao, da je Isusu više 
stalo do toga, da spasi i osveti čast 
svoje majke negoli svoju!« 


Ugodno se sjeća života u Ger- 
manikumu. »Bilo je i teško. Vrućina 
je bila gotovo nesnosna. Šeper je 
dva puta radi zdravlja morao kući. 
Odlučio sam ili izdržati ili tamo 
umrijeti! Na kraju svake godine 
uvijek sam se javio za ispit u prvoj 
grupi, makar dobio i slabiju ocjenu, 
samo da što prije odem na praznike 
u San Pastore. Tu sam tišljario. 
Načinio sam oko 30 noćnih orma¬ 
rića, klupa, stolova i si. Moj 'šegrt' 
bio je Zauner, biskup u Linzu. Tu 
sam volio i planinariti. Jednom 
smo u zimi išli po velikom snijegu 
u talarima na veliko brdo. Mnogi 
su putem malaksali. Pošao sam 
uvijek najdalje. Čudili se, odakle 
mi tolika kondicija za planinaren¬ 
je? Nisu ni slutili, koliki je trening 
bio za mene put u Vrhovac, Kame- 
narovo, a onda i prošli rat!« 

14. I. 1952. 

»Početkom 1945. pozove me na 
prijam japanski poslanik. Vidio 
sam, da je sve pri kraju, pa da ih ne 


žalostim došao sam. Bili svi 
zamišljeni. Budak je rekao nimalo 
kršćansku riječ: ’E kakav je usud - 
tako će biti...' Toth - ministar (inače 
eksponent za gospodarstvo kod 
HSŠ-a) rekao je, da Crkva jedina 
može nešto učiniti, da potpuno ne 
propadnemo. Protestantski biskup 
Popp pitao me za savjet, što da čini, 
da li da bježi ili tu čeka? - Rekao 
sam mu, da nikako ne mogu dati 
mu tu savjet, ali ja - to sam im na¬ 
glasio - ostajem tu. Nešto pak prije 
toga, kad sam govorio akade¬ 
mičarima, rekao sam: 'Neka dođe 
bilo što, ja ostajem tu i čekam.« 

15. I. 1952. 

Sestra Preuzvišenoga Štefanija 
javlja, da joj je sin na umoru u KPD 
u Nišu. »Znam, i ne varam se zašto 
trpi. Što sve nije podnio prije voj¬ 
ske. Skočio je u bunar, da spasi goli 
život, izboli ga noževima, izbacili 
iz škole... i sada umire, a sve zato 
jer je Stepinac po rodu!« 

16. I. 1952. 

U posjet dolazi msgr. Silvio 
Oddi - nuncij. Ne znam što su raz¬ 
govarali, ali značajno je, što je Pre- 
uzvišeni rekao odmah po nuncije- 
vom odlasku: »Iz svega izgleda, da 
će trebati još mnogo trpjeti.« 

Rezajući tortu, na kojoj je bio 
križ, odreže onaj dio, gdje je bio 
križ rekavši: »Ah, meni križ najbol¬ 
je paše!« Danas su kod nas moji ro¬ 
ditelji: »Krunicu u ruke dan i noć«, 
rekao im je, »jer ako se Bog i 
Blažena Djevica ne smiluju, i ako 
Bog ne učini neko čudo, bit će 
strašno.« /.../ 

17. I. 1952. 

Gledajući engleske natpise na 
kutijama od konzervi, a ne znajući 
engleski, reče: »Engleski je jezik da¬ 
nas među prvima na svijetu, ali im 
ne zaviđam. Naš narod ima daleko 
veće blago: našu svetu vjeru kato¬ 
ličku.« /.../ 

18. I. 1952. 

Preuzvišeni priča svoj slučaj u 
Zaprešiću 1945. g. Dolazi autom, 
šofer Kranjčec. Prati ga Šalić. Pred 
Zaprešićem rulja napadne kamen¬ 
jem. Nekoliko kamena dospije u 
auto. Naredim Kranjčecu, da samo 


Nakon euharistijskog slavlja , što ga je predvodio mons. Franjo Šeper , 
povorka s tjelesnim ostacima bi. Alojzija Stepinca uputila se 
prema grobnom počivalištu zagrebačkih nadbiskupa 

juri naprijed prema Sloveniji. Kroz 
Brežice vratimo se u Svetu Nedjel¬ 
ju. Auto dadem spremiti iza žup¬ 
nog stana i oko 12 sati pristupim k 
oltaru, da služim Sv. Misu. Tu smo 
objedovali. Krenemo kroz Rakov 
potok u Zagreb. Ozna i tajnik Mar- 
cone-a jurili autom za nama u Slo¬ 
veniju, ne bi li nas našli. Na kraju 
dođe šef Ozne zagrebačke k meni, 
da ispita, što je i kako je bilo? - 'Što 
me pitate - rekao sam mu - Vi ste 
to organizirali i znadete, kako je 
išlo.' - 'Ne!' kaže on. Na to mu od¬ 
govorim: 'Kako niste? Ta, rekli ste, 
ako budem išao u Zaprešič, da čete 
me napasti. Ja sam učinio svoju 
dužnost i išao sam, a Vi ste učinili 
svoje.’ Nato je samo zašutio i 
otišao.« 

19. 1.1952. 

»Godine 1935. dođe zabrana, 
da se na Katoličkom listu ne smije 
više tiskati onaj: Cura te strenue. 
Bila je subota. Telefonom odmah 
priopčim Državnom Odvjetništvu, 
ako ne povuče i ne opozove zabra¬ 
nu, da ču sutra u nedjelju iči u kate¬ 
drali na propovjedaonicu i objaviti 
Urbi et Orbi, kako stvar stoji. Za¬ 
brana je odmah povučena.« 

Skidajuči koru s naranče, reče: 
»Kako li ju je divno Stvoritelj obu¬ 
kao!« Gledajuči na šetnji malog 
palčiča, kako se sigurno zaklanja u 
grmlju, makar ga okružuje snijeg i 
zima, reče: »Kako se Stvoritelj i za 
nj pobrinuo!« Puran ostaje vani na 
krovu u hladnoj zimskoj noči i opet 
primječuje: »Uvijek se govorilo: 
smrznut kao puran, a eto Božji je 
Majstor dao da podnosi tako jaku 
zimu...« Kad mu dođe kakva neu¬ 
godna vijest, slutnja ili teškoča, 
prva mu je riječ: »In Te, Domine, 
speravi!« - Sav je Božji taj čovjek, 
uronjen u Boga, i koje čudo, da ga 
toliko i svuda spominje i slavi! 

20. I. 1952. 

Dolaze ovamo dva činovnika 
američkog konzulata iz Zagreba. 
Pribivaju Sv. misi. Vjerojatno su ka¬ 
tolici, kad se vrlo lijepo u crkvi i 
propisno vladaju. Ujutro ih ponu¬ 
dili malom zakuskom. Preuzvišeni 
tu reče: »Crkva može ovo podnositi 
i 10 godina, klonuti neče. Pobjeda 
je njezina!« 


Danas je imao Sv. misu kod Sv. 
Ivana. Bilo je mnogo naroda. Crkva 
nema ni jednog prozora. Gledajuči 
je jučer onako demoliranu, reče: 
»Doči če vrijeme, kada bude čitava 
obnovljena.« 

21. I. 1952. 

»Koliko god puta uđem u ovu 
našu crkvu, svaki puta čini mi se 
ljepšom. Upravo vabi na molitvu. 
Vidi se, da ju je gradio Božji čov¬ 
jek.« 

U razgovoru rado skreče na jgo- 
vor o Mariji. Mnogo je štuje. »Čini 
mi se, da je Sv. Alfons Liguori još 
najljepše pisao o Bogorodici, jer je 
najsnažnije istaknuo upravo sve- 
mogučnost Marijinu. Svemo- 
gučnost u tom smislu, što nijednu 
molbu ne odbija.« 

Često u propovijedima spo¬ 
minje Mariju. Voli je nazivati Pre¬ 
sveta Bogorodica - Presveta Mati 
Božja - Presveta Djevica. Te nazive 
u govoru i propovijedanju po- 
najčešče upotrebljava. /.../ 

22. I. 1952. 

Od crkve do groblja bio je spro¬ 
vod pokojne Julijane Rendulič. Pre¬ 
uzvišeni se priključio sprovodu u 
znak priznanja vrijednoj bivšoj 


krašičkoj poštarici. Dok je tu 
službovala, on je kao dječak svaki 
dan dolazio na poštu i gospođa mu 
ostala u vrijednoj uspomeni. Sin 
pokojnice dr. Đuro Rendulič, sada 
odvjetnik u Jaski, otuđio se Crkvi. I 
tako on, i njemu sličnih nekoliko, 
samo poniknuli glavama, kad se 
Preuzvišeni pridružio povorci. Iza 
sprovoda zahvalio mu se dr. Stan¬ 
ko, drugi sin pokojnice - odvjetnik 
iz Karlovca / .../. 

24. I. 1952. 

Danas je u Jaski osuđen na mje¬ 
sec dana zatvora Matija Sakač, upr. 
župe na Prekrižju, da je tobože sa¬ 
kupljao doprinos u naravi za sebe. 
Međutim to je stvar dvojice, trojice 
pokvarenjaka - mjesnih partijaca. 
Sakač je vrlo nesebičan. Ljudi mu 
donijeli nešto kukuruza i vina. Pa 
to mu je sve od čega može živjeti. 
Stvarna krivnja njegova jest to, što 
je dobar i revan svečenik! Nemaju 
nade, da bi ga privezali uz sebe, 
zato im po njihovim metodama ne 
preostaje, nego da lupe po njemu. 
Preuzvišeni ga sokoli, da se drži 
duševno čvrsto, makar je tijelo 
boležljivo i slabo. 

(nastavlja se) 


DAROVI ZA POKRIĆE TROŠKOVA U POSTUPKU PROGLAŠENJA 
SVETIM BL. ALOJZIJA STEPINCA 

Uz popis prijatelja i štovatelja blaženog Alojzija Stepinca, koji su uz mo¬ 
litvu poslali i novčani dar, sa zahvalnošću se sjećamo svih darovatelja 
koji su uz svoj dar izričito napomenuli, da se ne objavljuje njihovo ime. 

Nakon objavljivanja zadnjeg broja Glasnika, svoj dar za pokriće troškova u po¬ 
stupku za proglašenje svetim kard. Alojzija Stepinca uručili su ovi darovatelji: * 
Franjo kard. KUHARIĆ - Zagreb; Zvonimir HORVAT - 
Daruvar; Franjo BREBRIĆ - Krašić; SS. Benediktinke 
- Hvar; Barica ALEČKOVIĆ - Koprivnica; Vlč. Stjepan 
VEČKOVIĆ - Zagreb; Župni ured - KRAŠIĆ. 


Svoj dar za pokriće troškova u postupku za pro¬ 
glašenje svetim kardinala Alojzija Stepinca možete 
poslati preko Zagrebačke banke na ime: 

Postulatura kard. Stepinca 
devizni račun: 012101-01-2421741339 
kunski račun: 012101-12-2320444313 

BLAŽENIKOVA PISMA 


ALOJZIJE STEPINAC - PISMA 

Objavljujemo pisma što su ih naslovnici, njihova rodbina ili redovnička su¬ 
braća, proslijedili Uredu Postulature, Kaptol 31, u Zagrebu. Tako se povećava 


broj sačuvanih Blaženikovih pisama, što veseli sva¬ 
kog njegova štovatelja i obogaćuje Crkvu snagom 
Božjega Duha, koji nam govori po Alojzijevoj duhov¬ 
noj baštini. 


Pismo Jeleni Brajša, Krašić, 19. srpnja 1957. 

Gospođici Jeleni Brajša - Zagreb 

Primio sam Vaše cijenjeno pismo, te srdačno zah¬ 
valjujem na čestitci k imendanu. Vama i Vašim druga- 
ricama, na svetom poslu osvajanja svijeta za Krista. 
On je postao čovjekom, kao što smo i mi, da bismo mi 
mogli postati dionicima božanske naravi. U Adamu 
smo izgubili sličnost s Bogom, u Kristu Gospodinu 
opet ju dobivamo. Ali, koliko milijuna ljudi prolazi 
svijetom, a da nema ni pojma o svome dostojanstvu, 
niti se išta brine, da živi životom, koji odgovara tome 
dostojanstvu! 

Krista nam je donijela Bogorodica. Ona Ga želi 
vidjeti primljena i priznata od svih ljudi. Budite dakle 
Njezine vjerne suradnice u približavanju svijeta u Kri¬ 
stu, u osvajanju svijeta za Krista. Dakako, da svijet, u 
prvom redu čovjek, nužno pripada Bogu, kako to lije¬ 
po izrazuje njemački pjesnik (liječnik i vjernik) F.W. 
Weber, govoreći: 

»Denn die Kreatur ist Gottes - Und sie kann Ihm 
nicht entfliehen - Einmal, morgen oder spater - Liegst 
du doch vor Seinen Knieen.« 1 

No čovjek se nad sva vidljiva bića ističe time, da je 
on biće slobodno, biće obdareno razumom i slobod¬ 
nom voljom. Krist hoće, da se čovjek svojom slobod¬ 
nom voljom odluči za Njega sada, dok živi na zemlji, 
jer koja mu korist, kad se nakon griješnoga i pro¬ 
mašenoga života nađe pred Njim kao Sucem, da primi 
kaznu za svoja opaka djela? Svako dakle ljudsko biće, 
bio mladić, bio muž, bila žena, bio starac, starica, rad¬ 
nik, intelektualac, bolestan, zdrav, sve nastojte osvojiti 
za Krista, oduševiti za Krista, da žive životom dostoj¬ 
nim kršćanina, da ljube svoga najvećega dobročinitel¬ 
ja. U nebu ne manjka Isusu ljubavi, ali je On traži na 
zemlji, gdje svaki ljubi po volji, slobodno. Nemojte se 
dati zastrašiti nikakvim poteškoćama! Dvanaest je 
samo bilo apostola, pa su osvojili svijet za Krista, jer su 
bili ljudi žive vjere. Budite i vi sve pune vjere i uz za¬ 
govor Bogorodice žeti ćete uspjeh za uspjehom. Sve 
vas blagoslivlje i pozdravlja u Isusu 

+ Alojzije kard. Stepinac 
nadbiskup zagrebački 

1. »Jer stvorenje , je Božje i ne može mu pobjeći -jednom, sutra ili 
kasnije - ipak ćeš mu se pokloniti!« 

Nadbiskup Stepinac za vrijeme jednog pastirskog pohoda 
(molimo čitatelje da nam pomognu otkriti mjesto i vrijeme 
ovog pohoda) 

Pismo franjevcu o. Mladenu Majnariću, nakon zat¬ 
vora namještenom u samostanu u Vukovaru, Kra¬ 
šić, 11. rujna 1957. 

Dragi oče Majnarić! 

Primio sam Vaše cijenjeno pismo s pozdravima 
naše utamničene braće svećenika iz Gradiške. I Vama i 
njima topla hvala! 

Ne žalite nikada ovih gorkih osam godina, što ste 
ih sproveli na robiji, osuđeni protiv svake pravde od 
jednog bezbožnog režima, kojemu je nasilje i neprav¬ 
da sastavni dio bića. Moći ćete sada lakše kao svećenik 
tumačiti puku značenje onih riječi apostolovih: »Et 
omnes , c/uipie volunt vivere in Christo Jesu , persecutionem 
patientur.<< Nitko ne može tako shvatiti značenje tih 
riječi kao onaj, koji je persecutionem iskusio na svojoj 
koži, štono se kaže, i to u svoj gorčini, kao što ste imali 
i Vi prilike doživjeti. 

Kada se dobro odmorite od pretrpljenih patnja, 
zasucite rukave i marljivo se prihvatite posla. Znajte, 
da su svi napori pakla uzaludni protiv kraljevstva 
Božjega, gdje su svećenici prožeti dubokom vjerom i 
neograničenim pouzdanjem u Spasitelja, koji je rekao: 
»Ego vici mundum!» 2 Istina, nikad povijest svijeta nije 
zabilježila progonstva u tolikoj dimenziji, kao što to 
vidimo danas, niti je ikada zabilježila tolike perfidije, 
kao što ju imamo prilike promatrati danas. Ali znajte, 
da ni milost Božja nije manja u našim danima, nego se 
naprotiv uvijek povećava u razmjeru s patnjama, koje 

imamo da snosimo. Inače ne bi nikada apostol napi¬ 
sao: » Fidelis est Dominus, qui non patietur vos tentari su- 
pra id quod potestis...« 3 

A kad svrši ova strahovita oluja u svijetu (a jednog 
će dana sigurno završiti i to pobjedom svete Crkve), 
tada ćete i Vi i svi drugi imati prilike iskusiti, što veli 
Psalmist: »Secundum multitudinem dolorum meorum in 
corde meo, consolationes Tuae laetificaverunt animam meam.« 4 

Pođite dakle stazom Vašeg redovničkog života s 
punim optimizmom puni vjere u Isusa našega, puni 
neograničenog pouzdanja! Što bude veća, to ćete i veće 
uspjehe žeti u radu. Uz blagoslov i pozdrav u Gospo¬ 
dinu 

+ Alojzije kard. Stepinac, nadbiskup zagrebački 

1. »A i svi koji hoće pobožno živjeti u Kristu Isusu bit će progonje¬ 
ni.«, 2 Tim, 3,12) 

2. »Ja sam pobijedio svijet!« (Iv 16,33) 

3. »Bog je vjeran i neće dopustiti da budete kušani preko vaših sna¬ 
ga.« (1 Kor 10,13) 

4. »Kad se skupe tjeskobe u srcu mome, tvoje mi utjehe dušu vese¬ 
le .« (Ps 94,19) 


Pismo vjernicima Zagrebačke nadbiskupije za po¬ 
moć u izgradnji »veličanstvenog svetišta u čast Ma¬ 
riji Pomoćnici kršćana« na Knežiji u Zagrebu, Za¬ 
greb, 28. studenoga 1938. 

Predragi vjernici! 

Dne 30. lipnja navršuje se deset godina, otkako je 
moj predšasnik blage uspomene, preuzvišeni gospo¬ 
din Dr. Antun Bauer, nadbiskup zagrebački, blagoslo¬ 
vio temeljni kamen nada sve humanitarne ustanove 
salezijanskog Omladinskog Doma na Knežiji u Zagre¬ 
bu. A prije dvije godine i sam sam povjerio sinovima 
sv. Ivana Bosca na istom mjestu jednu od osam novih 
zagrebačkih župa, koje sam ustanovio, i to župu Mari¬ 
je Pomoćnice kršćana. 

S veseljem pratim požrtvovno djelovanje gospode 
salezijanaca na polju uzgajanja siromašne omladine 
jugozapadne zagrebačke periferije, omladine, koja se 
stotinama skuplja u njihovom domu preko tjedna a 
osobito nedjeljom, da tamo pored nedužne zabave 
usiše i ljubav prema vjerskom i ćudorednom životu. 

Pa i na dušobrižničkom polju izričem im svoje pri¬ 
znanje i pohvalu. 

Sada se tamo vrše službe Božje u privremenoj za¬ 
vodskoj kapelici. Ali je u nacrtu gradnja veličanstve¬ 
nog svetišta u čast Mariji Pomoćnici kršćana. Širenje 
štovanja Majke Božje pod tim naslovom, baština je, 
koju je ostavio salezijancima njihov veliki utemeljitelj, 
sv. Ivan Bosco. Taj je naslov sinteza svih drugih imena, 
pod kojima se obraćamo za pomoć uzvišenoj nebeskoj 
Kraljici, i on je upravo najprikladniji za današnje doba, 
kad kršćanstvo stenje pod težinom iskušenja i trplje¬ 
nja. Zato svim srcem preporučujem svećenstvu i vjer¬ 


nicima štovanje Majke Božje pod tim naslovom Marije 
Pomoćnice kršćana. 

Kao što su se naši očevi odlikovali u štovanju Maj¬ 
ke Božje i - osjećajući na svakom koraku Njezinu po¬ 
moć i zagovor - proglasili Je svojom Gospom i Kralji¬ 
com, tako se i mi utječimo s velikim pouzdanjem Ma¬ 
riji Pomoćnici u svim svojim duševnim i tjelesnim 
potrebama. 

A i pomozimo svi novčano, - svatko prema svojim 
mogućnostima - da se što prije podigne Njoj na čast 
velebno svetište u srcu Hrvatske, u našem bijelom Za¬ 
grebu. 

Svima koji budu na koji god način potpomogli 
gradnju svetišta Marije Pomoćnice u Zagrebu, izričem 
i sa svoje strane najtopliju zahvalu i podjeljujem im 
svoj natpastirski blagoslov. 

U Zagrebu, 28. studenoga 1938. 

+ Alojzije, nadbiskup 


Pismo s. Maristeli Goić, vrhovnoj glavarici Družbe 
Služavki Malog Isusa u Zagrebu. Prema dosa¬ 
dašnjim spoznajama ovo je jedno od posljednjih pi¬ 
sama što ih je Blaženi Alojzije, prije skore smrti, 
uputio iz krašićkog sužanjstva, Krašić, 30. siječnja 
1960. 

Drage časne sestre! 

Primio sam vašu cijenjenu čestitku za Božić i No¬ 
vu Godinu, na kojoj svima toplo zahvaljujem i koju 
svima uzvraćam. 

Znam, da vas taru mnoge brige i nevolja, jer nava¬ 
le na našu Crkvu ne prestaju još uvijek. Ali ne dao 
Bog, da bi ikada koja i jedan samo čas klonula i mislila, 
da nas je dobri Bog napustio. 

Sveti Ivan Krizostom veli lijepo, da nikada putnici 
i gosti na lađi ne propisuju kormilaru broda, kako će 
voditi brod, nego sjede mirno na svojim mjestima i 
brigu svu prepuštaju njemu, jer je njegova zadaća, 
kako će lađu dovesti sretno u luku. A pitam vas, zar 
nije Isus, svemogući Bog, kormilar lađe svoje Crkve? I 
zar ne može i danas reći, kad god Mu se prohtije, što je 
i nekada, kad je oluja prijetila potopiti lađu s apostoli¬ 
ma: »Šuti i umukni!« (Mk 4,39) I oluja je u tren oka bila 
stišana. Kad bi se našao netko, da sumnja u moć i do¬ 
brotu Isusa Boga našega, onda ne bi bio vrijedan ni 
imena kršćanina, a kamo li katolika, redovnika, sveće¬ 
nika. 

Što god mu dakle drago došlo, ostanite uvijek ve¬ 
dre i pune pouzdanja u moć i dobrotu Božju, koja bdi¬ 
je i nad lađicom, ako hoćete, vaše Družbe, i nad og¬ 
romnom lađom čitave Crkve, niti ga može prevariti i 
iznenaditi bilo kakova bura i oluja. Ne dopustite nika¬ 
da, da bi vas veliki svetac, sveti Ivan Krizostom, mo¬ 
rao koriti, da niste dobri putnici Božji. 

Uz blagoslov i pozdrav u Gospodinu svima 

+ Alojzije kard. Stepinac, nadbiskup zagrebački 

SVJEDOČANSTVA 


SVJEDOČANSTVA 

BI. Alojzije je »Toma Morus 
našega doba« 

Mons. Josip Bozanić, nadbiskup zagrebački, kao su¬ 
dionik Sinode biskupa za Europu, održane u Vatikanu 
od 1. do 23. listopada 1999., obraćajući se sinodalnim 
očima okupljenima oko Ivana Pavla II., prozborio je i o 
blaženom Alojziju. Reče: 

»U crkvenom sjećanju ’50-tih i ’60-tih kardinal 
Stepinac - zajedno s kardinalima Beranom, Wyszyn- 
skim, Mindszentyem, Slipyijem i ostalim časnim pa¬ 
stirima u zemljama komunističkog sustava - utjelov¬ 
ljivao je otpor bezbožnoj vlasti, podupiran u ime vje¬ 
re i dosljednosti Evanđelju. 

Ovim kratkim izlaganjem odnosim se na br. 22., 
23. i 24. iz »Instrumentum laboris«, kao i na broj 2. 
prvoga dijela »Relatio ante disceptationem«. U tom 
kontekstu želim prizvati posebnu poruku blaženoga 
Stepinca, tj. njegovo svjedočanstvo o kršćanskoj sav¬ 
jesti. 

'Naša je savjest čista i mirna’! Tom snažnom izja¬ 
vom pred tužiteljima - koja za druge postaje svjedo¬ 
čanstvo i poziv da budu vjerni vlastitoj savjesti - Ste¬ 
pinac se pojavljuje pred svojim hrvatskim narodom i 
budućim naraštajima kao Toma Morus našega doba. 
Stepinac je bio i ostaje u sjećanju svojega naroda kao 
velik učitelj i odgojitelj kršćanske 
savjesti. Smrt mučenika postaje 
živa savjest i pomaže nam živjeti 
i nadati se. 

Unutarnja sekularizacija krš¬ 
ćanskog života sa sobom nosi 
duboku krizu savjesti i kršćan¬ 
ske moralne prakse. Savjest je, 
kako naučava Drugi vatikanski 
koncil, ’najskrovitija jezgra i sve¬ 
tište čovjeka, gdje je on sam s Bo¬ 
gom, čiji glas odzvanja u njego¬ 


voj nutrini... Time što su vjerni savjesti, kršćani se 
povezuju s ostalim ljudima u traženju istine i istin¬ 
skog rješavanja tolikih moralnih problema koji na¬ 
staju u životu pojedinaca i u životu društva. Dakle, 
što više prevladava ispravna savjest, to se više osobe 
i društvene skupine udaljuju od slijepe samovolje i 
nastoje se prilagoditi objektivnim normama moral¬ 
nosti' (Gaudium et spes, 16). 

Upravo odatle treba početi svaka duhovna i eti¬ 
čka obnova. U začetku svake prave i istinske unutar¬ 
nje obnove mora biti postupno obnavljanje individu¬ 
alne savjesti. 

Na prvom se mjestu moramo zauzeti za formi¬ 
ranje savjesti kršćana i moliti za njihovu hrabrost u 
otvaranju Duhu Istine kako bi se prepustili obnovi 

»Kako je moguće graditi 'zajedničku kuću’ za ci¬ 
jelu Europu ako ne ciglama prožetima savjestima 
osoba, pečenima u vatri Evanđelja i povezanima so¬ 
lidarnom ljubavlju, plodom Božje ljubavi, spremnom 
na posvećivanje do žrtve?«, pitao se Sveti Otac u 
Gnieznu 3. lipnja 1997. 

»U sve većem lomu između privatne savjesti i 
javnih vrijednosti, gdje postaje sve oštrijim problem 
vršenja slobode u odnosu između istine, osobne sav¬ 
jesti i civilnih zakona’ (Instrumentum laboris , br. 22), 
trebamo novi sustav vrijednosti, izgrađen na perso- 
nalističkoj antropologiji, kao što je već rečeno na ovo¬ 
me mjestu.« 


IZ KNJIGE DOJMOVA 


Supetar - Brač, 

21. 09. - 22. 09. 1998. 

»Drago mi je da su slike i dokumenti ovog Svetog čovjeka 
došli i do našeg mjesta, neka naši mladi nauče primjer lju¬ 
bavi i stradanja čovjeka, oca i sveca Alojzija Stepinca. 

Kao prosvjetni radnik, pedagog i umjetnik s puno iskrene 
ljubavi sam razgledao ovu izložbu. 

Na V. panou slika 7. je i moj stric don Juraj Petra... (nečitlji¬ 
vo, op. J.B.) kojega je partizanija ubila u Bleiburgu. 

Neka svi mučenici komunizma počivaju u miru.« - Ivan 
Petr... 



Djevojačko društvo Katoličke akcije u Đurđevcu 
sa svojim župnikom preč. g. jakovom Novoselom 


»Sudjelovala sam veličanstvenom ispraćaju pok. kardinala 
Stepinca. U godini straha od komunizma ljudi su žrtvovali 
vlastitu sigurnost da bi se na dostojan način oprostili od 
svetog čovjeka. Kordoni policije bili su oko Katedrale, ali 
nas grupica studenata progurala se do groba. Svjetske ra¬ 
dio postaje i kamere zujale su u crkvi, a ljudi puni tuge 
opraštali su se od prvog čovjeka Crkve u Hrvata. 

Ova izložba evocirala je drage uspomene na jedan veliki 
moment u mom životu! Hvala Vam!« - Valerija Butorac 

BLAŽENIK 


JUBILEJ 2000. 
EUHARISTIJSKA GODINA 


Bonifacije VIII. je samoinicijativno okupljanje vjernika uz crkvu 
Svetog Petra u Rimu, na prvi dan godine 1300., naknadno pro¬ 
glasio Svetom godinom. Bio je to prvi jubilej označen dubokom 
pobožnošću hodočasnika. Među hodočasnicima nalazio se i pje¬ 
snik Dante Alighieri, kojemu je pogled zapeo na hodočasniku iz 
Hrvatske, koji u zanosu promatra lik Isusov na rupcu Veroničinu 
i ovjekovječio ga u svojem neprolaznom remek djelu Divina co- 
media. 

Piše: Celestin T0MIĆ OFMConv. 



% 


* 


Ivan Pavao II. već 10. studenoga godine 1994. najavljuje 
redoviti 28. jubilej 2000. u značajnom apostolskom pismu: 
Nadolaskom trećeg tisućljeća. Neposredna je priprava za taj ju¬ 
bilej trogodišnja, svake godine posvećena jednoj osobi Pre¬ 
svetog Trojstva. Prva godina 1997. bit će posvećena raz¬ 
mišljanju o Kristu, Riječi Očevoj, koji je po Duhu Svetom 
čovjekom postao, našim bratom. Druga godina, 1998., bit će 
posvećena na poseban način Duhu Svetom, i njegovoj po- 
svetiteljskoj prisutnosti unutar zajednice Kristovih učenika. 
Treća i posljednja godina 1999. Bogu Ocu, da zablista u srci¬ 
ma ljubav i dobrota Očeva istinskim pomirenjem i ljubavlju 
za sve, posebno siromahe i rubne, da na krizu civilizacije od¬ 
govorimo civilizacijom ljubavi. 

Na prvu nedjelju došašća 1998. je dao službeno za euha- 
ristijskog slavlja čitati Bulu najave i saziva velikog jubileja. 
Papa proglašava godinu jubileja Euharistijskom godinom. 
Sam Sveti Otac otvorit će jubilarnu godinu euharistijskim 
slavljem na Polnoćki 1999. godine. Naređuje da mjesne 
crkve otvaranje jubileja proslave na presveti dan rođenja Go¬ 
spodina Isusa, svečanom euharistijskom liturgijom, kojom 
neka predsjeda dijecezanski biskup u katedrali. Jubilejska 
godina mora biti u znaku Euharistije. Za dobivanje oprosta 
potrebno je sudjelovanje u Euharistiji, nalazimo u Buli. Papa 
određuje da se euharistijski kongresi slave po biskupijama 
diljem svijeta, te međunarodni kongres u Rimu, od 18. do 25. 
lipnja 2000. 

Ivan Pavao II. ostaje dosljedan svojem velikom poslanju 
na prijelazu stoljeća. Euharistija je središte liturgije i života. 
Svi sakramenti su usmjereni i ujedinjuju se u Euharistiji. 
Ona daje smisao životu i život smisao Euharistiji. Na svojim 
pastoralnim putovanjima, kao glasnik mira (proputovao već 
trostruku udaljenost Zemlje od Mjeseca; 29 puta obišao zem¬ 
lju!), uvijek u središtu ističe svetu Euharistiju, žrtvu i gozbu, 
život i radost vjernika. 

U osvit 21. stoljeća i na pragu trećeg milenija i mnogi 
znanstvenici, da ne govorimo o astrolozima i »prorocima«, 
imaju predosjećaj da je propast na pomolu, da je to kraj a ne 
početak nove ere. Najavljuju rušenje kompjutorskog susta¬ 
va, ekonomski kaos, ekološki kolaps, demografsku bombu. 
Postavljaju pitanje: Hoće li kultura nasilja prijeći u kulturu 


mira? Civilizacija mržnje i smrti u civilizaciju ljubavi i živo¬ 
ta? Ili će doći do globalne katastrofe, do globalne zaraze, do 
samouništenja? 

Svega je toga svjestan Sveti Otac. Ipak on unosi vedrinu 
i optimizam u tisućljeće u koje stupamo: »Na svijetlom ob¬ 
zorju s kraja stoljeća, na kojemu su brojne i brojne sjene, ipak 
ima i toliko ohrabrujućih zraka sunca koje nam daju da 
budućnost gledamo s nadom. (...) Naš se optimizam temelji 
nadasve na sigurnosti stalne Božje pomoći, koja nikada ne 
nedostaje onima koji je zazivaju ponizno i s pouzdanjem.« A 
sigurnost Božje pomoći i prisutnosti najočitija je upravo u 
presvetoj Euharistiji. Zato veliki jubilej proglašava euhari¬ 
stijskom godinom. 

Središte povijesti spasenja je Isus Krist. Središte i cilj Isu¬ 
sova djelovanja upravo je vazmeno otajstvo: njegova muka, 
smrt i uskrsnuće. Euharistija uprisutnjuje vazmeno otajstvo 
kroz prostor i vrijeme. Ona je tajna najvećeg dara i najveće 
ljubavi, pečat je istinske vjere u Krista. Ona je žrtvena gozba 
koja zamjenjuje sve žrtve, i jedina je sposobna dati zado¬ 
voljštinu za grijehe. Gozba već označuje radost, ljubav, ve¬ 
selje. Ona povezuje ljude u jedno, u Kristu, bez obzira na 
rasu, narodnost, kulturu. Jača vjeru, ljubav, predan je u Boga. 
Ona jest i stvara zajedništvo s Trojedinim Bogom i bratsku 
ljubav, zalog je istinskog mira i pomirenja. Euharistija je »iz¬ 
vor i vrhunac svega kršćanskog života« (LG 11), »sadrži sve¬ 
koliko duhovno dobro Crkve, to jest samoga Krista - našu 
Pashu. Euharistija je sažetak i ukupnost naše vjere.« (KKC 
1327) 

U Buli najave Velikog jubileja Sv. Otac piše: »Već dvije 
tisuće godina Crkva je kolijevka u koju Marija polaže Isusa 
te ga povjerava klanjanju i promatranju svih naroda. Neka 
po poniznosti Zaručnice još jače i snažnije zablista slava i 
snaga Euharistije, koju ona slavi i čuva u svom krilu. U zna¬ 
ku posvećenog kruha i vina Isus Krist, uskrsli i proslavljeni, 
svjetlost naroda (Lk 2,32) objavljuje neprestano trajanje svo¬ 
ga utjelovljenja. On ostaje živ i istinit u našoj sredini, da hra¬ 
ni vjernike svojim Tijelom i svojom Krvlju.« (br. 11) 

Život i misli bi. Alojzija Stepinca, zaljubljenika euhari- 
stijskog Spasitelja, pomoći će nam da iskoristimo ovo milo- 

sno vrijeme, ovu svetu jubilarnu euha- 
ristijsku godinu, da nam bude »Isus 
Krist, jedini Spasitelj svijeta, - kruh za 
novi život«. 

BI. Alojzije Stepinac - 
duboka euharistijska 
duša 

Zaljubljenik Euharistije 

BI. Alojzije Stepinac je duboka eu¬ 
haristijska duša. Veliku vjeru u ovo 
otajstvo svjedoče i otkrivaju njegovi 
pohodi i adoracije pred presvetim Sak¬ 
ramentom, njegova istinska pobožnost 
dok nosi Presveto na euharistijskim 
procesijama, kao i briga za sve što se 
odnosi na Euharistiju. 

Euharistijsku je pobožnost, baš kao 
i marijansku, usisao s majčinim mlije¬ 
kom. Majka Barbara ga je sama dovela 
u sakristiju župne crkve da poslužuje 
župnika kod službe Božje. Ona ga je 
prvi put obukla u ministrantsko odije¬ 
lo. (BENIGAR A., Alojzije Stepinac - 
hrvatski kardinal str. 31) 

Ljubav prema euharistijskom Spa¬ 
sitelju u njemu je još jače raspalio rav¬ 
natelj nadbiskupskog orfanotrofija dr. 
Josip Lončarič, veliki širitelj štovanja 
tajna vjere. 

Svoju ljubav prema presvetoj Eu¬ 
haristiji blaženi je Alojzije posvjedočio i 
kao pitomac časničke škole u Rijeci, 
dok bi svake nedjelje pohrlio preko 561 
stepenice u Marijino svetište na Trsatu, 
i dok je kao visoki vojni časnik posluži- 

vao svetu misu vojnim kapelanima na 
bojišnici. 

Nakon rata, u godinama traženje 
životnog puta, u svom dragom Kra- 
šiču, često bi se povukao u staru župnu 
crkvu i obavljao svoje poklone pred eu¬ 
haristijskim Spasiteljem. Njegovu uro- 
njenost u tajnu vjere pokazuje ovaj pri¬ 
zor. Prema mjesnom običaju, Alojzije je 
vodio sestru Stefaniju k oltaru. Kad sti¬ 
goše pred oltar, Alojzije klekne i zadu¬ 
be se u molitvu pred Presvetim, te nije 
ni opazio župnika koji je neko vrijeme 
čekao da započne obred vjenčanja. Tek 
kad ga je župnik rukom potapšao i re¬ 
kao mu: »Daj mjesto zaručniku!«, Aloj¬ 
zije se trgne, vidi da nije na pravom 
mjestu, ukloni se i dade mjesto za¬ 
ručniku. (BENIGAR, str. 56s.) 

Svoju ljubav prema Presv. Euhari¬ 
stiji teološki je produbio u vrijeme svo¬ 
jeg studija u Rimu. Njegovi kolege jed¬ 
nodušno potvrđuju: »Cesto i dugo je 
klečao pred Presvetim.« (BENIGAR, 
str. 77). 

Kao mladi svećenik i nadbiskupski 
ceremonijar svima je bilo poznato: Ako 
Alojzije nije bio na svom radnom mje¬ 
stu, sigurno se nalazio u kapelici. 
(BATELJA J., Živjeti iz vjere, str. 99) Svo¬ 
jim sabranim, pobožnim i revnim 
služenjem kod oltara poticao je mlade 
bogoslove na veču revnost i ljubav pre¬ 
ma tajni vjere. Neka žena iz mnoštva, 
koja ga je promatrala kako zanosno i 
sabrano nosi Presveto u tijelovskoj pro¬ 
cesiji, uskliknula je: »Ovo je naš i naše 
domovine spasitelj.« (BENIGAR, str. 
143s.) 




BI. Alojzije zapisuje u svoj Dnev¬ 
nik doživljaj Tijelovske procesije godi¬ 
ne 1940.: »Divno vrijeme omogučilo 
nam je prekrasnu procesiju, pa sam ba¬ 
rem na čas ostavio ovaj tužni svijet i uz- 
dignuo se u drugi ljepši.« (ALOJZIJE 
STEPINAC ZAGREBAČKI NADBIS- 
KUP, Dnevnik , sv. III, str. 505) 

Apostol Euharistije 

Okružnicom Br. 2206, od 7. ožujka 
1936., preporuča Društvo Presvetog 
Oltarskog Sakramenta. Okružnicu 
počinje riječima: »Središte naše po- 
božnosti kao i glavni predmet naše lju¬ 
bavi mora biti Isus Krist u presv. Oltar¬ 
skom Sakramentu. Pobožnost prema 
presv. Euharistiji je najmoćnije i najsi¬ 
gurnije sredstvo za obnovu svake 
župe. Nikada naime neće u župi proc- 
vasti pravi kršćanski život, niti će u lju¬ 
dima proplamsati oganj ljubavi Božje, 
ako se srca ljudska ne griju na vatri lju¬ 
bavi presv. Srca, što neprestano boravi 
u našim tabernakulima pod skromnim 
prilikama kruha. Jedino onaj ima život 
i ljubav u sebi, tko se hrani kruhom 
života, i koji se grije na vatri božanske 
ljubavi. 

Sveta je dakle dužnost svakoga 
svećenika, da sam goji najnježniju 
pobožnost i ljubav prema Božanskom 

Spasitelju u presv. Euharistiji, da tako 
uzmogne onda vatrom svoje ljubavi u 
srcima vjernika raspaliti ljubav prema 
Božanskom Sužnju što boravi u našim 
crkvama.« (KL 87 (1936), str. 162) 

Ova nam okružnica otkriva tajnu 
njegove revnosti i zanosa. U njoj ocrta¬ 
va samoga sebe. Svoje duhovne pastir¬ 
ske pohode uvijek je započinjao klan¬ 
janjem pred Presvetim. U vrijeme rata 
odlazio bi subotom u Karmel-Brezo- 
vicu i tu pred izloženim Svetotajstvom 
molio sa sestrama cijelu krunicu od 
petnaest otajstava i održao kratak bla¬ 
goslov. Kroz mjesec listopad, ratnih go¬ 
dina i prve poratne, svaki dan bi išao u 
drugu crkvu i s vjernicima pred iz¬ 
loženim Svetotajstvom, klečeći na ka¬ 
menoj stubi oltara, molio sva tri dijela 
krunice i podijelio blagoslov. Prije 
važnih nastupa, povlačio bi se u Kar- 
mel Brezovicu i tu pred Presvetim raz¬ 
mišljao i pisao svoje propovijedi te rje¬ 
šavao pitanja, dok su sestre molile. 

Dana 8. svibnja 1945. zauzeo se 
kod njemačke vojne komande i us¬ 
taškog generala Luburića da se Zagreb 
poštedi od uličnih borbi i razaranja. Po¬ 
vukao se u kapelicu i dočekao ulazak 
partizana u Zagreb. Kada su miliciona¬ 
ri, 18. rujna 1946., oko 5,30 sati ujutro 
došli po njega da ga uhite, našli su ga u 
njegovoj privatnoj kapeli gdje se pri¬ 
pravljao na svetu Misu. 

Kao nadbiskup koadjutor, 1. pro¬ 
sinca 1934., upisao se u Zajednicu 
svećenika klanjalaca Presv. Sakramen¬ 
ta. Svakog je tjedna obavljao svoj sat 

klanjanja, ako nije bio spriječen. Kra- 
šićki župnik vlč. Vraneković bilježi u 
svom dnevniku, 14. listopada 1958., da 
kao teški bolesnik »već mjesec dana 
svaki dan obavlja adoraciju u crkvi. 
Kao svećenik adorator za sve one dane, 
u koje je bio spriječen, pa i unaprijed da 
bude spriječen.« (VJD, sv. IV, str. 111) 

Kad je došao u svoje zatočeništvo 
u Krašić, pobrinuo se da ključ svetoh- 
raništa bude pozlaćen i srebreni ciborij 
za čuvanje posvećenih hostija. (VJD, sv. 
IV, str. lOs.) 20. srpnja 1944. upisao se u 
Počasnu stražu Presv. Srca Isusovo i re¬ 
dovito je obavljao četvrtkom Getse- 
mansku uru. 

Vel. Vraneković bilježi: »Časoslov 
je molio redovito pred Presvetim, dok 
je mogao. Radi bolesti je kasnije molio 
časoslov šetajući dvorištem i zatim bi 
otišao u župnu crkvu da obavi sat i pol 
klanjanje pred Presvetim. U pokladne 
se dane zadržavao u klanjanju pred 


izloženim svetotajstvom i puna tri sata. 
(VJD, sv. II, str. 152; sv. I, str. 67) Kad su 
ga već noge bol jele i liječnici mu zabra¬ 
nili klečanje, a zimi i boravak u hladnoj 
crkvi, da ne propusti sat klanjanja za¬ 
vukao bi se u zatvorenu ispovjedaoni- 
cu, koju je župnik radi njega dao napra¬ 
viti. Ondje je župnik dao postaviti 
svjetlo i malu električnu pećicu. Časna 
sestra bi ga ovako zatvorenog u ispov- 
jedaonicu često zatekla kad bi čistila i 
spremala crkvu.« (VJD, sv. III, str. 93) 

Molio je izvanredno sabrano, goto¬ 
vo ushićen, te nije opažao ništa što se 
oko njega događa. Tako župnik, 3. trav¬ 
nja 1952., vrativši se s korizmene ispo¬ 
vijedi iz susjedne župe, nađe u dvo¬ 
rištu trojicu gradskih zastupnika iz Pa¬ 
riza, koji su ga htjeli pozdraviti. 
Župnik je u čizmama štropotno ušao u 
crkvu, ali ga nadbiskup nije ni primije¬ 
tio, dok ga nije po ramenima potapšao. 
(VJD, sv. I, str. 69s.) 

Dugo se žarko molio prije svete 
Mise i zahvaljivao poslije svete Mise. 
To je toplo stavljao na srce i svojim 
svećenicima (Pismo vlč. Vinku Kome- 
ričkom, Krašić, 2. lipnja 1957.) 

Posebno je molio sate i sate pred 
Presvetim u danima kad bi čuo da je 
župnik ili neki svećenik u opasnosti. 
Dana 8. listopada 1955. župnik se u 
nadbiskupskom autu vraćao u Krašić s 
liječnikom i jednom sestrom i nadbi¬ 
skupskim tajnikom, koji je upravljao 
autom. Cesta je bila skliska od kiše, i 
auto se oklizne i sruši u jamu 2 i pol 
metra duboku. Čudom se spasili te nit¬ 
ko nije bio povrijeđen, samo se blato¬ 
bran malo savinuo. Kad su stigli u 
Krašić i ispripovjedili događaj, časne 
sestre su im rekle da je bi. Alojzije toga 
dana vrlo često, više nego obično, 
svraćao u crkvu i mnogo molio. 
(BENIGAR, str. 630) 

Jednom svećeniku iz Krašića, 17. 
travnja 1954., piše: »Žrtve su najsigur¬ 
niji znak ljubavi prema dragom Bogu, i 
dok taj znak nosite u sebi, tj. živite 
životom žrtve, bit ćete na dobrom 
putu. Ali za žrtvu treba snage! Naći je 

Relikvijar Predragocjene Krvi Kristove u Ludbregu; slikovna 
oprema koja prati ovaj umetak uz Euharistijsku godinu u ju¬ 
bileju 2000. iz ostavštine je blaženog Alojzija Stepinca, a 
riječ je o sličicama, uspomenama koje su mu , kao 
krašićkom sužnju f poslali pojedini miadomisnici. 

pak nigdje nećete koliko u sv. Euharistiji, koja je izašla iz 
najveće žrtve na svijetu, žrtve Isusa na drvetu križa.« 

Kad mu je župnik htio nabaviti televizor, misleći da bi 
mu to dobro došlo za vijesti i razonodu, on mu reče: »Nije 
istina da bi mi dobro došao televizor. Imam Isusa u taberna- 
kulu. Što mi još treba.« (VJD, sv. III, str. 126) 

U ovoj izjavi sadržana je sva ljubav i pobožnost bi. Aloj¬ 
zija; sažet je u jedno sav njegov život i sva njegova strem¬ 
ljenja; tu je izvor njegove svetosti i optimizma, odvažnosti 
do mučeništva. Da, Euharistija je radost, snaga, utjeha, sklo¬ 
nište, obrana čovjeka hodočasnika na zemlji. Ona je Sunce 
kojemu se moramo izložiti da se ne sledimo u grijehu i ne iz¬ 
gubimo za uvijek. Ona je snaga mučenika, život Crkve. U 
euharistijskom misteriju je skupljen sav Isusov život: »U 
njem se spominjalo Betlehema, u koliko se tu događa mi¬ 
stično rođenje Kristovo; Nazareta, u koliko je tu njegova 
skrovita prisutnost pod prilikama kruha i vina; Galileje, jer 
šutnjom propovijeda, naučava i tješi; Kalvarije, jer se prinosi 
za žrtvu«. (BATELJA, str. 194) 

Propovjednik Euharistije 

Njegove propovijedi o presvetoj Euharistiji sadrže i da¬ 
nas snažan naboj ljubavi i žara, koji izbija iz srca ispunjena 
ljubavlju prema Presvetoj Euharistiji. Evo neki odlomci iz 
njegovih propovijedi napisanih u zatočeništvu u Krašiću. 


IV 


Godine 1954. naTijelovo u propovijedi veli: »Ovakav sakra- 
menat mogla je izmisliti samo beskrajna ljubav Boga prema 
čovjeku, zato se pristoji, da mu čovjek barem koji puta kroz 
godinu iskaže najsvečanije štovanje, kao što sveta Crkva 
čini na blagdan Tijelova, i da mu barem donekle vrati ljubav 
za ljubav, koju je pokazao i pokazuje prema nama svaki dan 
kao hrana naših duša u ovoj dolini suza i naša Popudbina u 
času smrti i zalog vječnog života.« 

Na dan župskog klanjanja iste godine u propovijedi 
veli: »Vjera u Isusa u Presv. Sakramentu, uvjet je za naše 
vječno spasenje, za našu vječnu sreću u nebu, za kojom toli¬ 
ko žudi svako ljudsko srce.« 

U propovijedi na Tijelovo godine 1955., veli da je Euha¬ 
ristija »najveće čudo« i »najveće dobročinstvo« u ovoj dolini 
suza. »Sve što je lijepo i dobra na toj zemlji, u toj pustinji 
ovoga zemaljskog života« ima svoj izvor u Euharistiji. 

Na Veliki četvrtak godine 1956., govori i o neizmjernom 
daru Božjem: »Jedan od najvećih i najdirljivijih prizora na 
zemlji danas prvi puta po svemu katoličkom svijetu opet se 
slavi prema starom kršćanskom običaju, uvečer mjesto uju¬ 
tro, da sve bude što sličnije času, kad je ustanovljen Presveti 
oltarski Sakramenat. Imamo razloga, braćo, da se danas iz 
dna srca zahvalimo Isusu, Bogu našemu, na ovom neizmjer¬ 
nom daru, o kojem ovisi naša vječna sreća i naš vječni 
život... Na nama je, da ne prezremo ljubavi Isusove, nego 
mu vratimo ljubav za ljubav, a napose čestim i pobožnim 
primanjem Njegova Presvetog Tijela u svetoj pričesti.« 

Na Tijelovo iste godine, u propovijedi punoj zanosa i 
sreće nad velikom istinom prisutnosti Isusove u Presvetom 
oltarskom Sakramentu, veli: »Braćo, nigdje se toliko ne 
očituje Božja svemoć. Božja mudrost. Božja dobrota i Božja 
ljubav kao u Presvetom oltarskom Sakramentu.« 

Na Veliki četvrtak godine 1957. završava propovijed: 
»Samo naš Bog, Isus Krist, jest Bog ljubavi, kao što je doka¬ 
zao na današnjoj Posljednjoj večeri doviknuvši svima ljudi¬ 
ma: Ja vas ljubim, ja vas darivan, ja vam opraštam.« 

Na Veliki četvrtak godine 1958. uspoređuje Euharistiju 
sa stablom života u raju i s manom u pustinji: »U raju svete 
Crkve, zasadio je drugo stablo života Presveti Oltarski Sak¬ 
ramenat, 'kruh života vječnoga'«. »Mana s neba je Presveta 
Euharistija.« Došla nam je od Duha Svetoga, kojemu se pri¬ 
pisuje utjelovljenje Sina Božjega u krilu Djevice Marije. »To 
tijelo Kristovo bilo je samljeveno u mukama i ispečeno u og¬ 
nju boli na drvetu križa, da bude dušama našim za hranu.« 

Na Veliki četvrtak godine 1959. postavlja pitanje: »Zašto 
je presveti sakramenat tako dragocjeni dar?«, i navodi četiri 
razloga: »U ovom divnom sakramentu je Isus dragi naš 
liječnik, liječnik naših neumrlih duša; naš neprispodobivi 
Učitelj, koji nas na unutarnji način prosvjetljuje; naš Otkupi¬ 
telj, koji nas u ovom sakramentu izbavlja iz vlasti sotone; 
Dobri Pastir naših duša, on je dao sebe zaklati, da spasi ovce 
od grabežljivog vuka sotone koji ih je htio pojesti«. Tu će mi¬ 
sao razraditi i u propovijedi na Tijelovo iste godine, koja je 
posljednja u njegovu životu. »Molimo ga živom vjerom i 
ufanjem, neka nam danas svima bude od koristi i kao 
Učitelj, i kao Liječnik, i kao Spasitelj.« 


Neka vam lebdi pred očima živa slika djevičanstva 
Marijina, da vam iz nje kao s ogledala odsijeva divota 
čistoće u uzor kreposti 

4- Sv. Ambrozije 

OSNIVATELJ ŽUPA 

Blaženi Alojzije Stepinac je bio dalekovidan u pastoralnim potrebama svoje nad¬ 
biskupije. Njegov prethodnik na nadbiskupskoj stolici Antun Bauer, također velik 
crkveni pastir, počeo je osnivati nove župe u Zagrebu, jer se grad širio i poveća¬ 
vao, a to je preporučio svome koadjutoru Alojziju Stepincu, koji je dobro upoz¬ 
nao Zagreb prigodom različitih pastoralnih pohoda gradskim četvrtima. Naš 
Blaženik je odmah sazvao na dogovor mlade zagrebačke pastoralce i dao im 
upute kako će pripremiti osnivanje novih župa. On je osnovao u Zagrebu župe 
sv. Jeronima, sv. Obitelji, Krista Kralja, sv. Terezije od Djeteta Isusa, sv. Josipa, 
sv. (onda bi.) Nikole Tavelića, sv. (onda bi.) Marka Križevčanina, Marije Po¬ 
moćnice, sv. Mihaela u zagrebačkoj Dubravi, sv. Franje Ksaverskoga, Gospe 
Lurdske, sv. Ane na Rudešu, sv. Barbare u bolnici »Rebro« i Srca Isusova u bolni¬ 
ci »Sestara milosrdnica« u Vinogradskoj ulici. 


Vrijeme je vrlo brzo potvrdilo 
kako je ovo bilo providnosno. Grad 
se širio i povećavao, a nije bilo ni 
crkava ni župa, ali osnovane župe 
dobile su župnike, te su s vremenom 
napravile i crkve. U poratnom vre¬ 
menu nije bilo moguće u Crkvi ništa 
graditi, i zato je ovaj potez našega 
Blaženika bio »milosrdni čas«. On je 
osobno dolazio u svaku novoosnova¬ 
nu župu i slavio Misu s narodom na 
početku života župe. Osnovao je on 
više župa i izvan Zagreba: sv. Ivana 
don Bosca u Podsusedu, Gornjem 
Miholjcu, Čačincima, Raskrižju, Oro- 
slavlju. Vrapcu, Đurđenovcu... 

Čitam dekret o osnivanju župe 
sv. Franje Ksaverskoga u Zagrebu: 
»U cilju što boljeg uređenja duhovne 
pastve u gradu Zagrebu... Na veću 
slavu Trojedinoga Boga, a na vreme¬ 
nito i vječno spasenje i korist vjerni¬ 
ka!« Tako je mislio i radio blaženi 
Alojzije Stepinac! A na dan »otvora« 
iste župe, 20. rujna 1942. godine, 
Blaženik je predsjedao Euharistiji sla¬ 
veći je na staroslavenskom jeziku. 
Znakovito! Sjećaju se još živući 
svećenici kako je to bilo, a opisano je i 
u župnoj kronici. Budući da su se 
franjevci trećoredci služili starosla¬ 
venskim jezikom kao svojim osob¬ 
nim pravom, udije^jenim od Svete 
Stolice još u davno vrijeme, a njima je 
povjerena ova župa, Blaženik je htio 
baš na staroslavenskom jeziku slaviti 
Misu na »otvoru« župe. Tražio je sta¬ 
roslavenski misal da bi dobro naučio 
čitati jezik, kojim smo se služili u ju¬ 
žnim dijelovima Hrvatske kroz duga 
stoljeća i koji je bio zaštitni znak naše 
povijesti i našeg identiteta. 

Zapisano je da je ostao cijeli dan 
na Ksaveru, od prijepodnevne Mise 
do Večernjice i svečane akademije. 


dijeleći tako radost župljana nove 
župe, župnika, njihovih pomoćnika i 
redovničke zajednice. U svečanosti 
su sudjelovali društvo »Hrvatska 
žena«, koja je i osnovana na Ksaveru 
1925. godine, zatim Hrvatsko sel¬ 
jačko pjevačko društvo »Podgorac« 
iz Gračana, koji su bili većim dijelom 
u sastavu župe, te mnoga katolička 
društva iz Zagreba. 

Kasnije je Blaženik više puta po¬ 
hodio utemeljene župe: 18. travnja 
1943. godine predvodio je pobožnost 
križnog puta na Cvjetnicu. 19. rujna 
1943. godine vjenčao je predsjednika 
VKB Lava Znidarčića i Hellu Tišlja- 
rić. Dana 2. ožujka 1944. godine 
predvodio je molitvu za mir s naro¬ 
dom, u sklopu svoga programa mo¬ 
litve u Korizmi po zagrebačkim 
crkvama. Bila je puna crkva, iako je 
bio radni dan. Iste godine na Cvjetni¬ 
cu predvodio je pobožnost Križnog 
puta, kao i 22. travnja 1945. godine. 5. 
listopada 1945. godine Blaženik je 
ponovno došao i sudjelovao u »Li¬ 
stopadskoj pobožnosti«. Kroničar 
piše da je crkva bila puna; a da Nad¬ 
biskup »tako ide po svim crkvama u 
Zagrebu ovaj mjesec«. Dakle, u krat¬ 
kom životu župe, od osnivanja do 
Blaženikova uhićenja (samo četiri go¬ 
dine) bio je osam puta, barem toliko 
je zabilježeno u župnoj kronici. Još 
valja spomenuti da je zabilježeno 6. 
prosinca 1951. godine: »Preuzvišeni 
dr. Alojzije Stepinac pušten iz tamni¬ 
ce u Lepoglavi na slobodu, ali u svoj 
rodni kraj Krašić. Moliti se trebamo i 
nadalje Bogu, da nam ga još dugo 
poživi i da ga vidimo ponovno kao 
našeg Natpastira u našoj katedrali na 
Kaptolu.« A 10. veljače 1960. godine, 
isti kroničar, župnik fra Jerko 
Meštrović, zapisao je: »Danas uoči 


- IZ KNJIGE DOJMOVA - 

Pučišća, 27. IX. 1998. 

»Izložba o blagopokojnom 
Kardinalu u Pučišćima u prigodi 
skorog proglašenja blaženim. 
Bilo na izgradnju naše župne 
svijesti, na blagoslov domovini 
Hrvatskoj i ponos Crkvi kato¬ 
ličkoj.« - Don Tonči Kusanović, 
župnik 

* * * 

»Impresionirana dubokim 
dojmovima autentičnih fotogra¬ 
fija velikog pravednika i 
mučenika Alojzija kardinala Ste- 
pinca. Srdačno čestitam autori¬ 
ma ove impresivne izložbe.« - 
N.N. 


Selca, 6. X. 1998. 

»Ponosni smo, ushićeni i 
razdragani što smo imali priliku 
vidjeti ovu izložbu, prikaz živo¬ 
ta i djela našeg velikana-mučeni- 
ka, kao i predmete koje možemo 
nazvati svetim relikvijama jer se 
Blaženik njima služio. 

Čak su u neku ruku ti pred¬ 
meti postali relikvije upravo ov¬ 
dje u Selcima na Braču, jer su se 
nalazili ovdje u trenutku kad je 
papa Ivan Pavao II, naš Papa, u 
Mariji Bistrici proglasio Stepinca 
blaženim. 

Zahvaljujemo od svega srca 
mons. Jurju Batelji za ovaj veliki 
dar i povlasticu.« - Don Stanko 
Jerčić, župnik i brački vikar 


blagdana Gospe Lurdske izdahnuo 
je u 2,30 sati popodne, do zadnjega 
časa pri svijesti potpunoj, ponavlja¬ 
jući riječi: 'Bogu hvala - Budi volja 
Tvoja' - pošto je prije podne pobožno 
primio svete sakramente umirućih i 
papinski blagoslov nadbiskup uzori¬ 
ti gospodin dr. Alojzije kardinal Ste¬ 
pinac. - Pokoj mu vječni! Neka odsad 
bude zagovornik i zaštitnik našem 
redu.« 

Nadam se da su i drugi župnici 
župa koje je osnovao bi. Alojzije Ste¬ 
pinac ostavili uspomenu o njemu u 
župnim kronikama, te će tako novi 
naraštaji imati potpuniju sliku o 
životu i radu Blaženikovu. 

Viče Blekić 

Blaženi Alojzije slavljen u Lepoglavi 

U gradu Lepoglavi je 10. rujna 1999., u sklopu Kazneno-popravnog doma, mons. 
Marko Culej, varaždinski biskup, blagoslovio novu kapelicu bi. Alojzija Stepinca. 
Obredu su prisustvovali mons. Ivan Godina, generalni vikar varaždinske biskupi¬ 
je, mons. Juraj Batelja, postulator, preč. Stanko Havaić, dekan, vlč. Stjepan Naj- 
man, duhovnik u Dječačkom sjemeništu u Zagrebu, i vlč. Ivan Filipčić, lepoglav- 
ski župnik. 


Obredu su bili nazočni i dr. 
Zvonimir Šeparović, ministar pra¬ 
vosuđa RH,... Vjekoslav Jazbec, po¬ 
moćnik ministra pravosuđa, Stje¬ 
pan Cerovečki, ravnatelj KPD, 
predstavnici zatvorskih službi i 
dvadesetak zatvorenika. 

Unutrašnjost kapelice, na teme¬ 
lju biblijskih i liturgijskih otajstava, 
uzorno su izradili i opremili sami 
zatvorenici. 

Budući da se toga dana pro¬ 
slavljala i 600. obljetnica postojanja 
grada Lepoglave, mons. Culej je na 
zapadnom ulazu u grad blagoslo¬ 
vio kip (pil) Majke Božje, koji je 


U sklopu svojih jubileja, Ru- 
novićani su našli mjesta i za bi. 
Alojzija Stepinca. Tako je u subotu 
30. listopada ujutro blagoslovljen 
njegov kip, postavljen u blizini 
župne kuće, kraj glavne prometni¬ 
ce. Rad je to u bronci akad. kipara 
Ante Jakšića, visok 148 cm, a dar je 
Ministarstva kulture Republike 
Hrvatske. Stoga je na blagoslovu 
bio nazočan i ministar kulture mr. 


stoljećima »dočekivao stanovnike, 
prolaznike, putnike, koji su skidan¬ 
jem šešira i križanjem, očitovali 
svoju vjeru, častili našeg Spasitelja i 
pozdravljali Majku Božju«, a stra¬ 
šna detonacija, kao posljedica bez- 
božne mržnje, srušila ga je 1945. 
godine. 

Nakon blagoslova su glumci 
Hrvatskoga narodnog kazališta iz 
Varaždina, zbor »Rudolf Rajter« iz 
Ivanca i učenici škole »Ante Starče- 
vić« iz Lepoglave izveli scenski pri¬ 
kaz: »Fratarska oporuka« Augusta 
Šenoe. 


Božo Biškupić, koji se nazočnima 
obratio i prigodnim slovom o 
značenju kardinala A. Stepinca za 
hrvatsku kulturu i povijest uopće, 
dok je mještanin fra Nedjeljko 
Jukić predstavio osobu novoga 
hrvatskog blaženika.Posebno je 
naglasio kako je to kip, a ne spo¬ 
menik, što u domećem pučanstvu 
potiče na štovanje i pobožnost 
prema onome koga predstavlja. 



Obnovljeni kip Majke Božje u 
evanđeoskom prikazu NavjeŠtenja 
postavljen na ulazu u Lepoglavu , gdje je 
stajao već u 18. stoljeću 


U Runovićima kraj Imotskoga krajem 
listopada 1999. proslavljen je trostru¬ 
ki jubilej - 250. obljetnica početka 
osamostaljenja župe, 130. obljetnica 
izgradnje i 100. obljetnica posvete 
župne crkve Gospe od Karmela. 
Budući da brojni Runovićani pohode 
rodno mjesto o Dušnom danu, župni¬ 
ku fra Petru Vrljičku činilo se zgodnim 
da upravo u te dane organizira i višed- 
nevno slavlje s duhovnom obnovom. 
Tako je počelo u četvrtak 28., a 
završilo u nedjelju 31. listopada. Re¬ 
dalo se predstavljanje knjiga koje su 
napisali Runovićani, prigodni znan¬ 
stveni skup »Runoviči nekada i da¬ 
nas«, prigodna akademija, te svečano 
misno slavlje s blagoslovom novoga 
zvonika, koje je predvodio mons. Ma- 
rin Barišić, pomoćni biskup splitsko- 
-makarski. 

Kip je na uzvišici blagoslovio pro¬ 
vincijal fra Jure Brkan, a Runo¬ 
vićani se nadaju da će u liku 
novoga blaženika novi naraštaj 
imati svijetli putokaz u svijetlu 
budućnost. 

K. Jolić 


Blaženi Alojzije među Runovićanima 



Blagoslov kipa bi. Alojzija Stepinca u Runovićima , 30. listopada 1999. 

Dr. Alojzije Stepinac, nadbiskup zagrebački, 
u župi Remetinec 


Dana 22. rujna 1940. zagrebački nadbiskup Alojzije Ste¬ 
pinac posvetio je u župnoj crkvi u Remetincu glavni ol¬ 
tar. Prema zapisu »Školske spomenice« u Remetincu, u 
župu »je stigao automobilom, u subotu, 21. rujna, u 5 
sati poslije podne, gdje su ga na mjesnom trgu svečano 
dočekala školska djeca, koja su stajala u špaliru i vese¬ 
lo mahala hrvatskim trobojnicama vičući 'živio! 1 . Auto s 
visokim gostom zaustavio se pred crkvom. Kad je izišao 
iz auta, pozdravio ga je učenik IV. razreda Đuro Turković 
lijepim prigodnim govorom i predao mu buket krasnih 
ruža, a zbor učenika je skladno otpjevao 'Ljubimo Te, 
naša diko'«. 


Vjernici Remetinečke župe u svečanom ophodu 
u vremenu prije 2. svjetskog rata 


Prema svjedočanstvu iste spomenice, uglednog 
gosta je »pred crkvenim vratima pozdravio domaći 
župnik velečasni gospodin Antun Gold. Po ulasku u 
crkvu započeo je blagoslov a za to su vrijeme pjevala 
školska djeca. Poslije blagoslova, uputio se Preuz- 
višeni Gospodin da posjeti školsku djecu. Školska 
zgrada i školske sobe bile su ukusno okičene zeleni¬ 
lom, cviječem i hrvatskim zastavicama. Pred školom 
su ga čekala djeca sa svojim nastavnicima, a pozdra¬ 
vio ga je upravitelj škole Ante Turkovič, te tadašnja 
učenica Marija Puškadija.« 

Još danas živuča gospođa Puškadija prisječa se ki¬ 
tice pozdravne pjesme koja je glasila: 

»Iz dičnog zagorskog kraja 
Svud se ori pjesme glas 
živio nam na mnogaja 
Nadbiskupe vjek uz nas.« 

Nakon tog pozdrava »Nadbiskup je školskoj djeci 
uputio nekoliko riječi i nadario ih svetim sličicama. 
Ispitivanju vjeronauka nije pristupio, jer se več počelo 
mračiti, pa je trebalo djecu pustiti kuči. Drugi dan, u 
nedjelju, Preuzvišeni je obavio sam čin posvete oltara 
uz asistenciju okolnoga svečenstva. Nakon posvete 
održao je propovijed, a zatim čitao sv ; Misu. Za vrije¬ 
me Mise pjevala je školska mladež. ( Školska spomenica 
- Remetinec , 1940. godine.) 

U Nadbiskupovoj pratnji bio je vlč. Franjo Cvetan. 
(Crkvena svečanost u Remetincu , Varaždinske novosti , XI. 
(1940.), br. 565, str. 3.) 

Ovog događaja, opisanog u »Školskoj spomenici«, 
vrijedi se prisjetiti osobito ove godine, kad je 3. listo¬ 
pada, uz več tradicionalno jesensko proštenje Majke 
Božje pod naslovom »Čiselske«, posveta novog oltara 
za misnu žrtvu, u koji su ugrađene moči posvetitelja 
starog misnog oltara. Posvetu je obavio mons. Marko 
Culej, biskup varaždinski, uz asistenciju dvadesetak 
svečenika i brojnog naroda, koji je do posljednjge mje¬ 
sta ispunio največu crkvu u Hrvatskom zagorju. 


Zalaganjem blaženog Alojzija u cijeloj se Zagre¬ 
bačkoj nadbiskupiji provodio apostolat žive krunice, 
koji je i u remetinečkoj župi duboko zaživio. U Bra¬ 
tovštinu Gospine krunice bilo je učlanjeno 500 župlja- 
na. Zahvaljujuči postojanju te bratovštine i osobitom 
zalaganju preuzvišenog nadbiskupa Alojzija Stepinca 
oko promicanja molitve Gospine krunice, brojni mla- 
diči i djevojke krenuli su putem duhovnoga zvanja, te 
tako danas na njivi Gospodnjoj djeluje 29 svečenika i 
45 redovnica iz Remetinečke župe. 

Vlč. Anđelko Košćak 


»Stepinčevi dani« u Opatiji 

U organizaciji pastoralnog kruga »Alojzije Stepinac« upriličeni 
su u Opatiji, u hotelu »Adriatic«, u subotu i nedjelju 16. i 17. listopa¬ 
da 1999. »Stepinčevi dani«. Riječ je o znanstvenom skupu te glaz¬ 
benim i liturgijskim slavljima. Organizator skupa bio je vlč. Josip 
Šimac, župnik Voloskoga i opatijski dekan. U simpoziju su sudjelo¬ 
vali predavači: dr. Ivan Devčić, dr. Franjo Jurčević, prof. Nikola 
Crnković, dr. Juraj Batelja, dr. Josip Manjgotić, dr. Milan Bogović, 
dr. Milan Špehar, dr. Juraj Kolarić, prof. č. s. Robertina Medven, 
đipl. iur. Mirjana Banić i dr. Marijan Jurčević. Među sudionicima 
bijaše nazočan i mons. Josip Pavlišić, riječko-senjski nadbiskup u 
miru. 

U glazbenom dijelu sudjelovali su združeni zborovi Ka- 
stavštine, zbor O.Š. »Rikard Katalinić Jeretov«, klapa »Volosko - 
Opatija«, folklorna grupa KUD »Zvir« iz Jelenja, zbor »Hosana« iz 
župe sv. Petra u Zagreba, i Hrvatsko pjevačko društvo »Slavuj« iz 
Petrinje. 

Stručnu glazbenu pomoć pružili su maestro Leo Ivančić, prof. 
Vjekoslava Jurdana, prof. Tea Mislej i Alenka Juretić, te solisti: ma¬ 
estro Mihalj Ivković i prof. Hvalimira Bledšnajder. 

Opširniju reportažu s te proslave i tog simpozija donijet ćemo 
u idućem broju Glasnika. 


21 

Sveci i blaženici pontifikata Ivana Pavla II. 

Na kraju drugog tisućljeća prisjećamo se sa zahvalnošću 
onih Kristovih vjernika koji su svojim životom osvjetlali 
lice Crkve, koja im je to i službeno priznala. Prisjetimo se 
samo svetaca i blaženika čije je liturgijsko štovanje odo¬ 
brio papa Ivan-Pavao II. 

1979: Posebnim dekretom odobren je kult Margarite 
Ebner; 

3 blaženika(ca) - 2 obreda proglašenja 
1980: dvoje blaženika - 2 obreda 
1981: 21 blaženik(ca) - 2 obreda 
1982: 4 sveca ili svetice - 3 obreda; 16 blaženika(ca) 

- 3 obreda 

1983: 1 svetac (sv. Leopold Mandić); 10 blaženika(ca) 

- 6 obreda 

1984: 105 svetaca ili svetica - 3 obreda; 

108 blaženika(ca) - 4 obreda 
1985: 15 blaženika(ca) - 9 obreda 
1986: 2 sveca - 2 obreda; 4 blaženika(ca) - 3 obreda 
1987: 17 svetaca ili svetica - 2 obreda; 

106 blaženika(ca) - 11 obreda 
1988: 125 svetaca ili svetica - 6 obreda; 

22 blaženika(ca) - 8 obreda 
1989: 6 svetaca ili svetica - 4 obreda; 48 blaženika(ca) 

- 7 obreda 

1990: 1 svetac; 24 blaženika (ca) - 9 obreda 
1991: 1 svetac; 11 blaženika(ca) - 8 obreda 
1992: 2 sveca - 2 obreda; 173 blaženika(ca) 

- 5 obreda 

1993: 4 sveca ili svetice - 3 obreda; 23 blaženi ka(ca) - 

5 obreda 

1994: 14 bleženika - 4 obreda 

1995: 6 svetaca ili svetica (sv. Marko Križevčanin) 

- 3 obreda; 127 blaženika(ca) - 9 obreda 
1996: 3 sveca (1 obred); 29 blaženika(ca) 

- 5 obreda 

1997: 2 sveca - 2 obreda; 17 blaženika(ca) - 

6 obreda 

1998: 1 svetica (Edith Stein); 32 blaženika(ca) 

/Alojzije Stepinac/ - 9 obreda 
1999: 16 svetaca - 3 obreda; 

128 blaženika(ca) - 6 obreda 

U svemu: 933 blaženika i 296 svetaca. 


Umrla je s. Akvilina PAVIŠA 

Rođena je u dobroj kršćanskoj obiteji kao šesto 
od sedmoro djece. Krštena, pričešćena i krizmana u 
rodnoj župi Kalinovcu, kojoj je zaštitnik sv. Luka 
Evanđelist. Osnovnu školu završila je u svom rod¬ 
nom mjestu. Već sa 14 godina stupila je u samostan 
Betlehem u Sarajevu. Završila je učiteljsku školu, te 

1934. stupa u novicijat. Odmah nakon prvih zavjeta 

1935. preuzima službu učiteljice u Sarajevu, zatim 
istu službu u Čardaku »Doloroza« 1936.-1938. Po¬ 
novno u Sarajevu od 1939.-1945. Kratko vrijeme 
odlazi u Omiš, gdje kod svoje rođene sestre koja je 
bila članica družbe Služavki Maloga Isusa, uči glaz¬ 
bu. Potom je 1947. i 1948. prefekta kandidatica. 
1949. i 1950. je na službi u Kloštru Podravskom. 
Najdulji pak i svima najznačajniji dio svoga života 
provodi u Krašiću od 1950. do 1966. u službi katehi- 
stice i sviračice, bogateći svoj život na vrelu svetosti 
blage uspomene blaženog kardinala Alojzija Ste- 
pinca i župnika Vranekovića, koga je također u zad¬ 
njim trenucima svoga života spominjala. 

U župi sv. Jeronima djeluje od 1966. do 1971. Na 
provincijalnom kapitulu 1971. izabrana je za pro¬ 
vincijalnu glavaricu Zagrebačke provincije, a 1976. 
na generalnom kapitulu za vrhovnu glavaricu 
Družbe u godinama poteškoća, kad je trebalo 
uložiti dosta napora. Od 1983. do 1986. vrši službu 
provincijalne savjetnice i tajnice u Zagrebu, Nova 
ves, a potom nastavlja svoje dane s krunicom u ruci, 
često bdijući pred tabernakulom, moleći za velike 
potrebe Družbe, osobito za duhovna zvanja. Do 
zadnjeg se časa trudila i rado išla u župu sv. Ivana 
na svetu misu, gdje smo je pod zadnje dane za si¬ 
gurnost vodile. 

U četvrtak, 24. travnja 1999., u 87. godini života 
i 64. godini redovničkih zavjeta, mirno se, posve 
nečujno, kakav je bio gotovo i cijeli njen život. Maj¬ 
ka Akvilina preselila svome i našem vječnom Ocu u 
zagrljaj. 


Kardinal Stepinac, župnik Vraneković i časne sestre 
Služavke Maloga Isusa , koje su udomaćile i 
posluživale zasužnjenog i bolesnog Nadbiskupa; 
slijeva na desno stoje: s . Salezija, s. Nikolina, 
s. Honorata. s. Akvilina i s. Bonaventura 

Ulomci iz pismenog svjedočanstva 
s. Akviline Paviša o blaženom Alojziju Stepincu 


»Menije poznato sve ono, stoje 
u biografiji opisano, o toj stvari. 
Sve je točno opisano. Meni je poz¬ 
nato, da je prve godine Nadbiskup 
prvopričesnicima podijelio sv. 
Pričest. Nakon sv. obreda u crkvi 
dao se slikati s djecom. No od vlasti 
mu je bilo zabranjeno da se ubu- 
duče slika s djecom. 

Nadbiskup se držao u Krašiču 
stalnog dnevnog reda. On je usta- 
jao sigurno u 4, 30 s. ujutro, a 
možda i ranije. Ja sam ustajala u 5 s. 
Odmah bih otišla u njegovu sobu, 
da mu u zimskom vremenu 
naložim u peči vatru, i več sam ga 
našla u naslonjaču, sa zamotanim 
nogama u gunj, zadubenog u mo¬ 
litvu. On je služio sv. misu odmah 
poslije župnika. Nakon doručka bi 
pred kučom malo prošetao. U to 
vrijeme su ga več tražila djeca, s ko¬ 
jom se na nedužan način zabavljao. 
Prije podne sam slušala kako tipka 
u sobi. Mnogo je pisao, bilo propo¬ 
vijedi, bilo pisma, odgovarajuči 
onima koji su od njega tražili kakav 
savjet. 

Objed je bio uvijek u 12 s. Obje¬ 
dovao je sa župnikom u kancelariji. 
Poslije ručka se zadržavao otprilike 
do 1,30 u razgovoru sa župnikom. 
U tom je razgovoru župnik hvatao 
potankosti iz njegova života, te ih 
je kasnije bilježio u svome dnevni¬ 
ku. Ne sječam se točno da li je od 2 
do 3 s. ili od 3 do 4 sata obavljao 
svoje klanjanje Presvetom u župnoj 
crkvi. U tom je bilo i promjene na¬ 
kon što je obolio, a liječnici mu za¬ 
branili klečanje. U prvo vrijeme bi 
nakon toga pošao na šetnju ili bi 
prošetao pred kučom. Kasnije, kada 
su pooštrili stražu, i stražari se vje- 
sili na ogradu župnog dvorišta, še¬ 
tao je sve manje. Nakon toga bi 
opet ili čitao ili pisao u sobi. Veče¬ 
rao je u 6,30 ili u 7 s. Ne sječam se 
točno. Poslije večere ostao je malo u 
razgovoru sa župnikom, obavio bi 
svoje pobožnosti i oko 9 s. odlazio 
na počinak. 

Nadbiskup je svake nedjelje i 
blagdana propovijedao za vrijeme 


svoje mise, koju bi služio u 10, 30 s. 
Kada je obolio, on je ranije služio sv. 
misu, a kod poldanjice je još uvijek 
propovijedao. Mogu potvrditi, da 
su ga vjernici vrlo rado slušali. On 
nije bio govornik, ali je sadržaj nje¬ 
govih propovijedi izvanredno pri¬ 
vlačio. Govorio je s dubokim uvje¬ 
renjem. Ponajprije bi pročitao sv. 
evanđelje, te bi onda prema njemu 
poučavao vjernike, kako imadu po¬ 
uku sv. Evanđelja provesti u život. 
Iza kako je svečenicima bilo za¬ 
branjeno dolaziti u Krašič da po¬ 
mažu ispovijedati u Adventu i Ko¬ 
rizmi, on bi pomagao župniku is¬ 
povijedati krašičke župljane. 
Otprilike pola sata prije mise u 
prve petke i nedjeljama sjeo bi u 
ispovijedaonicu, da bude vjernici¬ 
ma na poslugu, i ostao bi dok je 
bilo pokornika, koji su se željeli iz¬ 
miriti s Bogom. 

Čula sam Nadbiskupa, kako je 
reagirao na vijesti o pristupu nekih 
svečenika u Ćirilo-metodsko udru¬ 
ženje. U prvi mah bi na vijesti o 
tome udruženju malo žestoko rea¬ 
girao, ali odmah bi se smirio i mir¬ 
no dalje razgovarao. Pred nama se¬ 
strama i Nadbiskup i župnik su bili 
suzdržljivi u pripovijedanju, da bi 
nas očuvali od kakve napasti, da 
možda gdje ne ispripovijedimo 
ono što smo saznale, ili bi možda 
bile ispitivane od strane vlasti. No, 
koliko sam mogla razabrati, on ovo 
udruženje nije odobravao. 

Mogu posvjedočiti, da je Nad¬ 
biskup za vrijeme svog boravka u 
Krašiču napisao mnoga pisma, no 
o njihovu sadržaju ne mogu ništa 
kazati. Ja sam sama prenosila ta pi¬ 
sma u Zagrebu, uglavnom na Kap¬ 
tol. Sestre su mi kazivale, da je on 
znao nakon moga odlaska u Za¬ 
greb polaziti u crkvu, da se pomoli, 
kako bih sretno odnijela pisma. Ja 
sam ova pisma prenosila posve 
mirno, jer me on nije napose upo¬ 
zoravao na oprez. 

Dana 12. siječnja 1953. Papa Pio 
XII. imenovao je nadbiskupa Ste- 
pinca kardinalom. 



Nadbiskup Stepinac za vrijeme jednog 
pastirskog pohoda (molimo vjernike da 
nam jave okolnosti ove proslave) 


Kada je Nadbiskup saznao da 
je imenovan kardinalom, rekao je, 
da se ovo imenovanje ne tiče njego¬ 
ve osobe, nego da je Sveti Otac htio 
počastiti naš narod. Kako su, ko¬ 
munistička vlast i kler, primili ovu 
vijest, o tome ne bih ništa znala ka¬ 
zati. Krašički vjernici nisu shvatili 
dostatno što to imenovanje znači. 
Za Božič je jedan starac poslao Kar¬ 
dinalu pjesmu, u kojoj je veselje 
župljana izrazio na slijedeči način: 

»Prošle godine sv. Nikola je 
svakom nešto donio, 

- svima skupa donio je Nadbi¬ 
skupa; 

- ove godine - Bogu hvala - 
dobili smo Kardinala.« 

On nije išao u Rim na konzisto- 
rij, jer nije htio tražiti od komunista 
milost, da smije iči u Rim, a ako bi 
otišao, znao je, da mu komuni¬ 
stička vlast ne bi dopustila povra¬ 
tak u nadbiskupiju. Župnik nam je 
kazao, daje Kardinal rekao: »Želim 
sa svojim narodom trpjeti.« 

Ja sam uvjerena, da je kardinal 
Stepinac posjedovao sve kreposti u 
herojskom stupnju, jer je jedna kre¬ 
post u njemu proizlazila iz druge. 
Ja sam onda mislila: »Ovaj sveti čo¬ 
vjek znade što ja mislim i radim.« 

Ja sam uvjerena da je Kardinal 
Stepinac posjedovao herojsku vje¬ 
ru. 

Da je oduravao grijeh razabira¬ 
la sam iz njegovih propovijedi, u 
kojima je znao žestoko i uvjerljivo 
govoriti protiv psovke, i drugih 
grijeha. Ne mogu ništa konkretnog 
navesti iz našeg vrlo običnog i 
skromnog života u župnom 
krašićkom dvoru. On je nama ne¬ 
koliko puta držao mjesečnu obno¬ 
vu. U ono vrijeme je redovnička di¬ 
sciplina bila na visini. Stoga nam 
nije imao što posebna govoriti ili 
upozoravati nas, bodrio nas je na 
krijepostan život. 

Kod nas je svake nedjelje bila 
pobožnost pred izloženim presv. 
oltarskim sakramentom. Kardinal 
je klečao na svom klecalu, dok je 
župnik obavljao večernjicu. On je s 
narodom i molio i pjevao litanije, i 
njegov se je glas mogao čuti. Kada 
je bilo u župi klanjanje, tj. klečanje, 
on je sudjelovao i poticao svojim 
primjerom i riječima na pobožnost 
prema presv. Euharistiji. 

Njegova pobožnost prema BI. 
Dj. Mariji je opčenito poznata. U 
svibnju je rado dnevno propovije¬ 
dao. Kada je župnik uveo javno 
dnevno molenje sv. krunice, on se 
je tome radovao i zajedno s naro¬ 
dom molio u crkvi i pjevao Gospi¬ 
ne pjesme. 

Da je Kardinal visoko cijenio 
Riječ Božju pisanu, slijedi iz njego¬ 
vih propovijedi, koje su bile prot¬ 
kane citatima iz Sv. pisma. Za vrije¬ 
me njegovih propovijedi ja sam 
bila na crkvenom koru kao svi- 


račica. Promatrala sam njegovo 
lice, iz kojega je žarila sv. vjera, jer 
je govorio s dubokim uvjerenjem. 

Koliko sam mogla vidjeti, uvje¬ 
rena sam da je duboko poštivao 
Svetog Oca i ljubio Crkvu. 

Kardinal je nama sestrama 
osobno preporučivao, da se moli¬ 
mo za neprijatelje Crkve i za 
obračenje grešnika. Napose je na¬ 
glašavao, da se molimo za one koji 
su njega progonili, jer ga nisu pro¬ 
ganjali kao osobu, nego kao crkve¬ 
nog poglavara. 

U svojim je propovijedima Kar¬ 
dinal upučivao vjernike da izdrže 
kušnju i sačuvaju vjeru, napose je 
to naglašavao u svojoj duhovnoj 
oporuci. 

Ja se sječam onoga vremena, 
kada je vlast došla zaplijeniti ono 
malo što je župnik posjedovao, jer 
nije mogao platiti porez. Mi smo 
ostale posve mirne, jer smo sve 
vidjele, kako Kardinal i župnik 
ostaju mirni i puni pouzdanja u 
Božju providnost. 

Materijalna sredstva Kardinal 
nije cijenio mnogo. On se htio nji¬ 
ma služiti da pomogne drugima, 
koji su bili u potrebi. Prigodom 
božičnih blagdana i njegovog 
imendana slale su mu u Krašič da¬ 
rove čč. ss. milosrdnice i ostale re¬ 
dovnice i civilne osobe, koje su ga 
cijenile. Bilo je nutarnjeg odijela, 
bombona za djecu, igrački. Mi smo 
to zajednički otvarali s njime, on se 
veselio tim darovima, da može 
drugima, koji žive u potrebi, 
pomoči. Za vlastitu svoju osobu 
nije htio zadržati ništa, dapače je 


Prva izložba katoličkog tiska i ručnih 
radova , koje je priredilo Društvo 
Katoličke akcije u Repašu od 28. lipnja 
do 3. srpnja 1939; izložbu je pohodilo 
preko 1.000 posjetitelja. 


znao kazati: »Što su to trošili?« Ki¬ 
parica Mila Vood izradila je za 
franjevačku crkvu u Karlovcu kip 
sv. Antuna. Kao nagradu za svoj 
rad kazala je o. gvardijanu neka u 
Krašič pošalje Kardinalu za 
dječicu, koju je tako volio, vreču 
bombona veliku kao što je spome¬ 
nuti svečev kip. 

Promatrajući prirodu i životin¬ 
je, Kardinalov se duh dizao k Bogu. 
Vrlo često je znao takvom zgodom 
kazati koju rečenicu o Bogu. Moje 
je sjećanje malo poblijedilo, pa se 
ne mogu točno sjetiti pojedinih nje¬ 
govih izjava, ali se sjećam, da je u 
prirodi promatrao odsjaj Božje do¬ 
brote. 

Kardinal nas je svojim primje¬ 
rom poticao na ljubav prema Bogu. 
Naš je život u Krašiću bio vrlo jed¬ 
nostavan i siromašan, ali je bio 
ispunjen duhovnim mirom i 
radošću. Pa mogu kazati da je cio 
život Kardinalov u Krašiću bio 
ispunjen činima ljubavi prema 
Bogu. 

Moje je uvjerenje, da je Kardi¬ 
nal iskreno ljubio svoga bližnjega. 
To se očitovalo u Krašiću njegovim 
vladanjem prema djeci, siro¬ 
mašnima, nevoljnima, bolesnima. 
Koliko su mu mogućnost i sredstva 
u Krašiću dopuštale, on je nastojao 
pomagati svima koji su trpjeli. 

Čini ljubavi, koje je on iskazi¬ 
vao potrebnima, nisu bila djela 
sama po sebi velika, no u onim pri¬ 
likama našega siromaštva i njegova 
načina, kojim je on to činio, mislim 
da nadmašuju djelovanja pobožnih 
osoba. Tako je npr. jednom g. žup¬ 
nik predložio, da bi čč. sestrama 
koje su radile na župnom dvoru 
dao napraviti cipele. On je doista 
dao napraviti pet pari cipela za nas. 
Mi smo mu htjele pokazati kako se 
radujemo tom njegovom dobrom 
djelu. Kad je ušao u kancelariju, on 
se nekako čudio, što to pokazuje¬ 
mo, jer da je to nešto posve obično. 

Bio je u selu jedan teški invalid, 
koji je živio od milostinje. Zvao se 

Jura Rauch. Kad god bi navratio u 
župni dvor. Kardinal bi mu dao 
manju svotu novca, kadšto cigare¬ 
te, koje su ga veselile, a jedan put 
ga je obukao od glave do pete. Kad 
bi ga vidio s prozora, a siromah ne 
bi navratio u župni dvor. Kardinal 
bi pozvao č. sestru i dao joj milo¬ 
stinju, da mu ju uruči. Osim toga. 
Kardinal se pobrinuo, da bi siro¬ 
mah imao stalno prenoćište i pokri¬ 
vač. 

Događalo se, da bi u župni 
dvor navratile koje žene zbog po¬ 
manjkanja novca, da si plate lijek, 
pa čak i kg. soli. Kardinal im je uvi¬ 
jek po mogučnosti dao. Kči jedne 
žene imala je otputovati u Francu¬ 
sku, da se zaposli, a nije imala no¬ 
vaca za putnu kartu. Obratila se na 
Kardinala, koji joj je pomogao, nije 
mi poznato u kojoj je to mjeri 
učinio. Jednom se Kardinal vračao 
iz crkve u župni stan. Pred kučom 
je vidio jednu ženu i prošao je. Kad 
je bio u svojoj sobi sjetio se da je ta 
žena mogla biti u kakvoj potrebi, 
pa se nije usudila kazati. Pozvao je 
mene, da upitam ovu ženu, ako 
štogod treba. Takovih je malenkosti 
bilo mnogo za vrijeme njegova bo¬ 
ravka u Krašiču. 


Na policijskoj stanici bilo je de¬ 
setak stražara, koji su se izmjenji¬ 
vali i budno pazili na nj. Oni ga iz¬ 
ravno nisu vrijeđali, ali njega je 
smetala njihova nazočnost. On ih je 
ispričavao. Ispričavajući ih, znao je 
kazati: »To je njihov kruh.« Jedan 
od stražara bio je pravoslavac: Du¬ 
šan. Bijaše miroljubiv. Znao se is¬ 
pričati, da mora vršiti takvu 
dužnost. Jedan drugi, katolik, ime¬ 
nom Đuro, u straženju je bio preva¬ 
ren, kako bismo kazali, zadrt. On je 
zaustavljao ljude, ispitivao ih i na¬ 
stojao ih spriječiti da ne bi ušli u 
župni dvor. 

Kardinal je davao svakome ko¬ 
liko je mogao, pa i preko toga. Bio 
je jedan dječak, Josip Barundić, koji 
je u školu hodao slabo obučen. Kar¬ 
dinal je saznao od župnika da je taj 
dječak siroče bez roditelja. Osobno 
mi je donio jedan svoj kaput od ko¬ 
jega se mogao izraditi kaputić za 
dječaka, i zamolio me, da to 
učinim. Ja nisam bila krojačica, ali 
sam se dala na posao i ispalo je do- 
bro.Kardinal se radovao videći 
kako taj kaputić pristaje dječaku. 
Danas je ovaj dječak postao radnik 
u Francuskoj, dobar otac obitelji i 
revan katolik. Pred svojim župni¬ 
kom je posvjedočio da se zahvalno 


sjeća pokojnog Kardinala. Nije 
svatko uočio da je dječak slabo 
obučen. Ali Kardinal je pazio na to, 
promatrao i uočio njegovu potre¬ 
bu. To je malenkost sama po sebi, 
ali u onim prilikama nije bilo 
mogućnosti za velika djela praved¬ 
nosti i kršćanske ljubavi. 

Mogu posvjedočiti, da je Kardi¬ 
nal bio j)oslušan župniku u 
Krašiču. Župnik Vraneković se 
pred nama pohvalio, da ga Kardi¬ 
nal sluša. On je davao Bogu što je 
Božje, a svjetovnim poglavarima 
što ih ide. Kratko vrijeme prije 
smrti Kardinal je bio pozvan na po¬ 
licijsku stanicu, da dade svjedočan¬ 
stvo u parnici, koja se vodila protiv 
duhovnika đakovačkog sjeme¬ 
ništa. Cio taj događaj je župnik Vra¬ 
neković najtočnije opisao u svome 
dnevniku. I to je doslovce objavlje¬ 
no u Kardinalovoj biografiji. Za 
vrijeme kada su organi vlasti došli 
u župni dvor, mi smo se u pokraj- 
noj sobi Bogu molile, da bi sve 
prošlo bez kakvih daljnjih 
poteškoća. Kada su organi vlasti 
napustili župni dvor, vidjeli smo 
župnika blijeda, jer smo se svi boja¬ 
li, da bi možda ili njega ili samoga 
Kardinala odveli. Kardinal se na to 
obratio župniku i upitao ga: 


MOLITVA U ČAST BLAŽENOG ALOJZIJA STEPINCA, 
BISKUPA I MUČENIKA 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti. 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služiti Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš, Zdravo Marijo, Sveta Marijo, Slava Ocu... 


Vjernici koji na zagovor blaženo¬ 
ga Alojzija Stepinca budu usli¬ 
šani, zadobiju tjelesno ili duhovno 
ozdravljenje ili koju osobitu mi¬ 
lost, neka opis uslišanja i kom¬ 
pletnu liječničku dokumentaciju 
dostave na adresu: 

Dr. Juraj Batelja, postulator 
Voćarska 106, pp. 110 
10001 ZAGREB 

* * * 

Svaki dopis na Postulaturu blaže¬ 
nog Alojzija Stepinca, kojim se 
priopćuje primljeno uslišanje ili 
uspomena, neka bude potpisan te 
obilježen nadnevkom i mjestom 
pisanja. Anonimna pisma se ne 
arhiviraju. Vjernici koji žele ostati 
anonimni, neka to napomenu u 
dopisu. 

Društvo katoličkih muževa Katoličke 
akcije, koje je brojilo 480 članova; 
molimo čitatelje da nam otkriju župu i 
mjesto gdje je ova fotografija 
snimljena 


Materinsko društvo žena Katoličke 
akcije , koje je brojilo 490 članova; 
molimo čitatelje da nam otkriju župu i 
mjesto gdje je ova fotografija 
snimljena 


»Župniče, jesam li dobro učinio?« 
Župnik mu je odgovorio: »Sam 
Duh Sveti vas je rasvijetlio da tako 
odgovorite.« 

Ja mogu posvjedočiti samo o 
onome što sam vidjela u Krašiču. 
Kad je Kardinal stigao iz Lepogla- 
ve, donio je sobom najjednostavni¬ 
ju rubeninu iz domačeg platna, 
koje sam krpala sve dok se je dalo. 
Nove stvari, koje bi dobivao, on je 
poklanjao siromasima. Ja sam mu 
spomenula, da ova rubenina nije 
više za njega. On mi je odgovorio: 
»A zašto ne bi bilo, normalno je da 
se nosi dok se može.« Jednom, 
kada je pregledavao svoju rubeni¬ 
nu i vidio neke predmete več 
iznošene, ja sam mu kazala: »To 
nije više za Vas, dajte to siromahu.« 
On mi je odgovorio: »A šta ču mu 
dati prnje, koje i sam ima.« Izvadio 
je novu rubeninu i poklonio je dru¬ 
gima. 

Ja sam več kazala o ljubavi nje¬ 
govoj do siromaštva, jer je mnogo 
dijelio, a za sebe je bio izvanredno 
skroman. 

Mi, sestre, bile smo uvjerene da 
je Kardinal bio muž sveta života. 
Krašički vjernici, koliko sam mogla 
razabrati, bili su s njime ponosni, 
no za života ga nisu dostatno poz¬ 
navali. Oni nisu znali, što je on kao 
Nadbiskup učinio i kako je vodio 


Nadbiskupiju, a nije im bilo dostat¬ 
no poznato, koliko je on trpio za sv. 
vjeru, jer o njegovu procesu, koji su 
vodili komunisti, oni nisu dostatno 
znali. U ono vrijeme, naime, nije se 
moglo tiskom objaviti ništa osim 
onoga što su komunisti htjeli i pro¬ 
micali. Oni su znali, da je nedužno 
osuđen, ali sve što je radi vjere 
pretrpio nije im bilo poznato. A 
upravo na procesu i kasnije u zat¬ 
voru i zatočenju se izrazila njegova 
čelična svetost. 

Kardinal je sam zatražio sv. 
sakramente umiručih i primio ih 
pobožno. U zadnjim časovima je 
često opetovao: »Deo gratias!« I: 
»Neka se vrši volja Božja!« Zadnje 
dane i časove Kardinalove je žup¬ 
nik Vranekovič vrlo točno opisao, i 
sve je objelodanjeno u biografiji 
Kardinalovoj. Ja sam sve to pročita¬ 
la, i znadem da je on točno sve opi¬ 
sao. 


Mrtvo tijelo Kardinalovo imalo 
je izgled mira i spokoja. 

Vlast je dala nalog, da se Kardi¬ 
nalovo mrtvo tijelo preveze odmah 
u Zagreb i podvrgne obdukciji. No 
več rano u jutro slijedečega dana 
bilo je dopremljeno natrag u 
Krašič. 

Krašič je bio odmah blokiran 
stražama. Sve je to točno opisano u 
Kardinalovoj biografiji. 

Pogreb je bio u Zagrebu, u Ka¬ 
tedrali. Za tu smo promjenu sazna¬ 
li najprije od novinara, a kasnije je 
stigla i obavijest s Kaptola. Kučno 
osoblje je dobilo dozvolu da smije 
poči na pogreb u Zagreb. 

Kardinalovo tijelo bilo je u Za¬ 
grebu dočekano kao tijelo premi¬ 
nula sveca. Izloženo je bilo u Kate¬ 
drali, a vjernici su se u velikom bro¬ 
ju željeli nabožnim predmetima 
dotaknuti njegova mrtvog tijela. 
Bogoslovi su bili postavljeni da 
drže red te da dodaju ove predme¬ 
te vjernicima. 

Kad god dođem u Katedralu, 
nalazim uvijek na njegovu grobu 
cviječa i sviječa, i vjernike koji se 
mole. Polazak na njegov grob nije 
jenjavao. 

Ja velim slijedeče: Hvala Bogu, 
što nam je dao tako sveta Kardina¬ 
la, koji se sada za nas moli, da 
ustrajemo u borbi za spas duša. 

Prije dvije godine su komunisti 
davali film o Kardinalu i njegovu 
procesu sa svim scenama, koje su 
ga ponizivale. Komunisti povre¬ 
meno pišu protiv njega. Uvjerena 


sam, da ne vjeruje ovom pismu naš 
vjerni puk. No, kod nas je narod 
podvojen na vjernike i komuniste. 
Sto komunisti o njemu drže, to se 
znade. No, da li su oni uvjereni o 


tome što o njemu pišu i govore? 
Mnogi podlegnu klevetama, koje 
se šire. (AP, sv. LVI, str. 346-363) 


»Sestrica smrt kojoj ne može umaći nijedan NESTOR HRVATSKOG KATOLIČKOG TISKA 
živi čovjek«, pokucala je 5. ožuka prošle godi- (Prof. Luka PERINIĆ) 

ne (1999.) na vrata prof. Luke Perinića, legen¬ 
de katoličkog tiska i istaknutog prvaka kato¬ 
ličkog pokreta u Hrvatskoj. 


Rodom iz Dalmacije, najveći je 
dio svog dugog i plodnog života pro¬ 
veo u Zagrebu, povezujući i svojom 
djelatnošću i svojom ljubavlju hrvat¬ 
ski Sjever i Jug. 

Luka Perinić rođen je 13. veljače 
1906. u Brusju, na otoku Hvaru. Na 
tom najsunčanijem hrvatskom otoku 
proveo je godine vedrog djetinjstva i 
završio osnovnu školu, a onda nasta¬ 
vio gimnazijsko školovanje u Du¬ 
brovniku, »hrvatskoj Ateni«. Ondje 
se susreo s Mahnićevim katoličkim 
pokretom, za nj se oduševio i u nj uk¬ 
ljučio. Kasnije postaje jednim od 
prvaka »Domagoja« i Katoličke akci¬ 
je, koju je osobito promicao bi. Aloj- 
zije Stepinac. Akademsku naobrazbu 
stekao je u Firenzi i Zagrebu. Od 
1928. g. djeluje u HKD sv. Jeronima, s 
kojim ostaje trajno povezan i poslije 
umirovljenja, sve do smrti. Gospodin 
mu je darovao dug život, krepko 
zdravlje i bistar um sve do kraja, a on 
je znao iskoristiti Božje darove i ni¬ 
kad nije besposličario. Sve do pred 
samu smrt surađivao je u jeronim- 
skim izdanjima, navlastito u »Dani¬ 
ci« i »Maruliću«, nastupao kao pre¬ 
davač na književnim večerima ili 
aktivno sudjelovao u diskusiji nakon 
predavanja. 

Odlikovao se izvanrednim orga- 
nizatorskim sposobnostima, pa je 
organizirao posjet rodnoj kući kardi¬ 
nala Haulika u Trnavi 1929. g., jero- 


Opetovno donosimo sliku bi. Alojzija s pet franjevaca, 
objavljenu u prošlom broju Glasnika (br. 4/99., str. 95.), 
sa zamolbom da nam čitatelji pomognu odgonetnuti 
okolnosti susreta. Javilo se nekoliko čitatelja, koji su nam 
pomogli odgonetnuti imena osoba i okolnost njihova sli¬ 
kanja s bi. Alojzijem. Iza nadbiskupa Stepinca, zareditel- 
ja, stoje nam s lijeva na desno mladomisnici Franjevačke 
provincije sv. Ćirila i Metoda u Zagrebu: o. Stanko 
Banić, o. Emil Crnković (+ 1992.), o. Darko Đambić (+ 
1949.), o. Bernardo Baksa (+ 1996.) i o. Gaudenc - Ra- 
doslav Karloci (+ 1988.). Zahvaljujemo na suradnji. 


pod ^ promijenjenim imenom (HKD 
sv. Ćirila i Metoda), bilo je prvih go¬ 
dina poslije rata jedini izdavač kato¬ 
ličke literature u Hrvatskoj. Perinić je 
pomogao i prvim počecima »Glasa 
Koncila« i »Kršćanske sadašnjosti« u 
vrijeme nadbiskupske službe kardi¬ 
nala Šepera. 

Prof. Perinić proučavao je folklor 
svoga rodnog otoka Hvara, »skazan- 
ja i mirakule«, stare hrvatske pisce, a 
dosta je i prevodio s talijanskog i 
francuskog jezika. Uređivao je kate¬ 
kizme i molitvenike, a popularni mo¬ 
litvenik »Izvor utjehe« njegova je za¬ 
misao i djelo. 

Pred mrtvačnicom na zagre¬ 
bačkom Mirogoju oprostio se 9. ožuj¬ 
ka 1999. od uglednog i zaslužnog po¬ 
kojnika ravnatelj HKD sv. Jeronima 
prof. Radovan Grgeč, a pred otvore¬ 
nim grobom govorio je tajnik svetoje- 
ronimskog društva dr. Stanislav Vit- 
ković, koji je zajedno s mons. Joškom 
Šantićem i dr. Stjepanom Sirovcem 
vodio sprovod. 

Stanislav Vitković 

(U sljedećem broju Glasnika donijet 
ćemo odlomke iz svjedočanstva o blaže¬ 
nom Alojziju Stepincu , kojim je prof. 
Luka Perinić pridonio njegovoj beatifika- 
ciji.) 



nimsku izložbu u Rimu i Zagrebu, 
Hrvatske socijalne tjedne kao surad¬ 
nik dr. Jurja Sćetinca, a bio je i jedan 
od suorganizatora glasovitoga hrvat¬ 
skog hodočašća u Svetu Zemlju, koje 
je predvodio zagrebački nadbiskup 
koadjutor dr. Alojzije Stepinac. 

U NDH bio je neko vrijeme taj¬ 
nik, pa pročelnik Odjela za socijalnu 
politiku u ministarstvu udružbe. 
Uvijek je pokazivao veliko zaniman¬ 
je za socijalne probleme, ali i smisao 
za njihovo rješavanje, a pomagao je 
svom širinom svog kršćanskog srca, 
ne pitajući tko je koje vjere ili narod¬ 
nosti. 

Osobito je volio djecu. Djeci je 
posvećen najveći dio njegovih knjiga 
(»Dugi Martin«, »Mudrijan«, »Bo¬ 
žične jagode«, »Uskrsne pisanice«, 
»Roditelji i djeca»). U časopisu »Obi¬ 
telj« i kao urednik »Male mladosti« 
napisao je, najviše pod raznim pseu¬ 
donimima, stotine priča i pjesama za 
djecu. Uređivao je mjesečnik »Soci¬ 
jalna pravda«, a uredio je i 
»Godišnjak hrvatske katoličke akci¬ 
je« za 1938. g. Vršio je i dužnost tajni¬ 
ka Kola hrvatskih književnika. 

Luka Perinić najzaslužniji je što 
se i pod komunističkim režimom na¬ 
stavilo - u granicama tadašnjih mo¬ 
gućnosti - djelovanje katoličkog ti¬ 
ska. Društvo sv. Jeronima, premda 

Predstavljena CRNA KNJIGA 0 GROZOVITOSTIMA KOMUNISTIČKE 
VLADAVINE U HRVATSKOJ (Priredio, uvod napisao i bilješkama po¬ 
pratio J. BATELJA), Zagreb, 1999. 


»Crnu knjigu o grozovitostima komuni¬ 
stičke vladavine u Hrvatskoj« možete na¬ 
baviti u Uredu Postulature, Kaptol 31, 
10000 Zagreb; možete zatražiti da Vam 
se pošalje poštom, pozivom na telefon: 
(01) 4811-781 Cijena knjige je 30 kn + 
poštarina. 

Osim u Zagrebu, »Crna knjiga o grozovitosti¬ 
ma komunističke vladavine u Hrvatskoj«, 
predstavljena je u Splitu, u samostanu »Sv. 
Frane« franjevaca konventualaca na obali, 27. 
studenoga, te u Rijeci, na teološkoj tribini, u 
dvorani Nadbiskupije, 30. studenoga, a orga¬ 
nizator bijaše vlč. Tomislav Rogić, profesor i 
župnik župe Uznesenja Blažene Djevice Mari¬ 
je u Rijeci. 

Među brojnim posjetiteljima u Splitu bili su 
mons. Ante Jurić, nadbiskup splitsko-makar- 
ski, koji se nazočnima obratio nadahnutim 
govorom o stradanju Kristovih vjernika u ko¬ 
munističkoj Jugoslaviji nakon 2. svjetskog 
rata, osobito o značenju Stepinčeve žrtve za 
dobrobit Crkve i hrvatskog naroda, mons. 
Marin Barišić, pomoćni biskup, a knjigu su 
predstavili dr. Ante Mateljan, dr. Josip Ćorić i 
dr. Juraj Batelja. 

U Rijeci su uz mons. Antuna Tamaruta pred¬ 
stavljanju knjige bili nazočni predstavnici 
Riječke nadbiskupije, profesori i studenti Vi¬ 
soke teološke škole, redovnici, redovnice i 
brojni članovi Božjeg naroda. 0 knjizi, o nje¬ 
nom postanku, sadržaju i poruci, govorio je 
dr. Juraj Batelja. 

U ovom broju Glasnika donosimo prigodnu 
riječ prof. Nevenke Nekić i dr. Josipa Ćorića, a 
misli dr. Mateljana i preč. Gjurana donijet 
ćemo u idućem broju. 


U dvorani »Vijenac« Nadbis¬ 
kupskoga bogoslovnog sjemeništa 
u Zagrebu 23. studenoga 1999. go¬ 
dine predstavljena je javnosti »Crna 
knjiga o grozovitostima komunis¬ 
tičke vladavine u Hrvatskoj«. Knji¬ 
gu je za tisak priredio, uvod napi¬ 
sao i bilješkama popratio msgr. dr. 
Juraj Batelja. 

»Crna knjiga o grozovitostima 
komunističke vladavine u Hrvat¬ 
skoj« djelo je nepoznatoga autora, 
nastalo 1946. godine, koje dramat¬ 
skim nabojem opisuje komunisti¬ 
čka zlodjela u Hrvatskoj neposred¬ 
no nakon Drugoga svjetskog rata i 
moli međunarodnu zajednicu za 
pomoč u uspostavi demokracije. U 
sudskome procesu protiv zagre¬ 
bačkoga nadbiskupa Alojzija Ste- 
pinca spominjao se i ovaj spis, ali je 
on ostao nepoznat i tadašnjemu 
Javnom tužilaštvu. Radeči na po¬ 
stupku za beatifikaciju kard. Alojzi¬ 
ja Stepinca, s ovim se izuzetno vri¬ 
jednim spisom susreo postulator 
Kauze mons. dr. Juraj Batelja i obja¬ 
vio ga u ovoj knjizi. 

U nazočnosti Franje kardinala 
Kuhariča, mons. Josipa Bozaniča, 
nadbiskupa zagrebačkoga, mons. 
Giulia Einaudia, apostolskoga nun¬ 
cija u Republici Hrvatskoj, mons. 
Jurja Jezerinca, vojnoga ordinarija, 
dr. Marijana Sunjiča, veleposlanika 
Republike Hrvatske pri Svetoj Stoli¬ 
ci, saborskoga zastupnika Hrvoja 
Kačiča, »Crnu knjigu« su predstavi¬ 
li dr. Frano Glavina, prof. Nevenka 


Nekič, preč. Josip Gjuran i sam pri¬ 
ređivač knjige, mons. dr. Juraj Bate- 
lja. 

Predstavljanju knjige bili su na¬ 
zočni predstavnici Prvostolnog 
kaptola, profesori Katoličkog bogo¬ 
slovnog fakulteta u Zagrebu, brojni 
redovnici, redovnice, bogoslovi, sje- 
meništarci i Kristovi vjernici laici. 

Predstavljanje knjige, koje je vo¬ 
dio glavni urednik IKA-e, vlč. Anton 
Šuljič, bilo je obogačeno krasnoslov- 
ljenjem Andrije Frlana pjesme »Križ 
na groti« hrvatskog pjesnika Danie- 
la Načinovića, nastupom Bogoslov- 
skoga okteta i igranom crticom iz 
poratne hrvatske zbilje u izvedbi 
sjemeništaraca Dječačkoga sjeme¬ 
ništa u Zagrebu. Javnosti su na su¬ 
gestivan način predočena tragična 
zbivanja na našim prostorima tije¬ 
kom Drugoga svjetskog rata i nepo¬ 
sredno nakon njega. 

Dr. Frano Glavina spomenuo je, 
između ostalih, i žrtve komunis¬ 
tičkoga terora unutar samih parti¬ 
zanskih redova; to je kategorija rat¬ 
nih žrtava o kojima se u hrvatskoj 
historiografiji uopče ne govori. 

Prof. Nevenka Nekič pokušala 
je nastanak hrvatske »Crne knjige«, 
događaje koji su joj prethodili i koji 
su potom slijedili, smjestiti u kon¬ 
tekst širih, europskih društveno- 
-političkih gibanja. Preč. Josip Gju¬ 
ran potresno je svjedočio o progonu 
što ga je provodila komunistička 
vlast. On sam, kao bogoslov i mladi 
svečenik, iskusio je tragediju toga 
progona. 

Mons. dr. Juraj Batelja, zahval¬ 
jujući svima koji su pomogli u reali¬ 
zaciji ovoga projekta, izrazio je i 
nadu da će naša javnost, u dogled¬ 
no vrijeme, moći upoznati i ostale 
žrtve komunističkoga terora. 

Predstavljena javnosti pedese¬ 
tak godina nakon nastanka, hrvat¬ 
ska »Crna knjiga« nimalo nije izgu¬ 
bila na aktualnosti. Ona je svjedok 
jednoga vremena, vremena u koje¬ 
mu je na europskome tlu bila u ne¬ 
davnoj prošlosti ponovno prolivena 
krv kršćanskih mučenika. 

Hrvoje Skrlec 

Dr. Alojz i je Stepinac f nadbiskup zagre¬ 
bački , predvodi Euharistijski kongres u 
Starom gradu na Hvaru , 7 8. kolovoza 
1940. 

Osobitosti vjerskog progona u komunističkoj Jugoslaviji 
od 1945. do 1990. i njegova povezanost s Crvenom internacionalom 


Lomeći se kako započeti ovaj pri¬ 
kaz u prigodi objavljivanja i tiskanja 
za javnost »Crne knjige o grozovitosti- 
ma komunističke vladavine u Hrvat¬ 
skoj«, sjetio sam se dičnoga hrvat¬ 
skog pisca Ivana Raosa. On svoju 
poznatu trilogiju »Vječno žalosni 
smijeh« započinje ovako: »Umjesto 
uvoda pet pučkoškolskih zadaća«. I 
ja, umjesto uvoda, dopuštam sebi 
takvu slobodu te iznijeti djelomično 
svjedočanstvo o mučeničkoj smrti 
prve žrtve komunističkog terora u 
Makarskoj - Frane Šantrića »Đanino- 
va« - 30. srpnja 1942.g. Frane je bio 
hrvatski vojnik, koji je poslije očeve 
smrti otpušten iz vojske, jer je postao 
hranitelj obitelji. Otac mu je Ivan 
umro u veljači 1942. ostavivši četvoro 
malodobne djece, o kojima se je Ivan, 
kao najstariji sin, morao brinuti. Nije 
ni slutio da su ga makarski komuni¬ 
sti, koji su s Biokova, po uputama iz 
Moskve i Beograda , upravljali akcija¬ 
ma rušenja hrvatske države, stavili u 
popis onih Makarana koje treba jed¬ 
nostavno »likvidirati«, kao »veoma 
opasnog«. Iako nikada nikome ni¬ 
kakva zla nije učinio, jedan ga je ma¬ 
karski komunist, nakon višednevnog 
praćenja, ubio - 36 metara daleko od 
rodne kuće. Tu je udaljenost teško 
ranjeni Frane uspio prijeći i pasti u 
ruke svoje majke udovice Nede. 

Primio je svete sakramente opro¬ 
stivši ubojicama, predavši svoju 
dušu nebeskom Ocu, 4 sata nakon 
atentata, u četvrtak 30. srpnja 1942. u 
2 sata poslije pola noći. 

Već tada je tim dijelom prelijepe 
Hrvatske zavladao crveni teror, tako 
da se obitelj plašila pokojnika unijeti 
u kuću. No gradska se je vlast poka¬ 
zala hrabrom, priredivši veličanstve¬ 
ni ispraćaj od športske dvorane (kod 
današnje Splitske banke) do crkve sv. 
Marka. U sprovodu su bili i don 
Niko Delić, dekan i generalni vikar u 
Makarskoj, te vjeroučitelj don Paško 
Bilić. Obojicu će dvije godine kasnije 
ubiti komunisti - kao pse - na Bioko- 
vu. Njihovim će se žrtvama pri¬ 
družiti i 13 franjevaca iz makarskog 
samostana, od kojih su desetorica bili 
mladi bogoslovi. Kao žrtva komuni¬ 
stičkog terora završiti će i govornik 


na sprovodu, načelnik prof. Jakov 
Alač. 

Nakon tako veličanstvenog spro¬ 
voda, u obitelji makarskih vjernika i 
Hrvata uvukao se veliki strah a u 
kuću pokojnika nitko se nije usudio 
ni pri viriti. Jedina koja se nije bojala 
posjetiti obitelj bila je Mande Sanko, 
skromna starica iz Podgore. Ona bi 
donijela štogod pojesti sirotinji, koja 
je ostala bez svog hranitelja. Kada su 
to saznali podgorski komunisti, tu su 
77.-godišnju staricu dotukli tupim 
oruđem na njezinoj baštini 16. rujna 
1942. 

Ovdje spomenimo samo kako su 
»demokrati i oslobodioci « onih krajeva 
2. studenoga 1944. po kiši, vezane 
konopom i žicom, preko Biokova po¬ 
veli 30-ak muškaraca i 6 žena; 18 su 
muškaraca 4. i 10. studenoga ubili 
bez suda u Kozici i Zagvozdu (Jer- 
kuša - Šuvarov dolac). 

(Usp. »Makarsko primorje«, br. 
32. od 25. srpnja 1997., rubrika »Kroz 
vrijeme«, str. 22.). 

Kamo bismo stigli odmotavajući 
dobro smišljene verige i isplanirana 
ubojstva, nad čijim bi planovima i 
đavao morao biti zavidan, jer njego¬ 
va institucija nije još uspjela dohvati¬ 
ti takvo »savršenstvo likvidiranja»? 
Postavljam glasno pitanje čitavoj 
hrvatskoj javnosti: Ima li jedno mje¬ 
sto u lijepoj našoj Hrvatskoj u kojoj 
nije ubijena nijedna nevina žrtva ru- 
kam sljedbenika crvene ideologije i 
to zbog mržnje na Boga, a optužena 
kao narodni neprijatelj i sluga oku¬ 
patora? Ako je slučajno postojalo tak¬ 
vo mjesto, da je nezakrvavljeno 
prošlo kroz II. svjetski rat, tada je po¬ 
ratno vrijeme dalo dosta prostora si¬ 
novima tame da uvedu ledeni strah u 
kosti nevinih, najviše onih, koji su 
željeli uspravno hodati svojom, nevi¬ 
nom krvlju natopljenom zemljom. 
Zar i danas ne vlada strah u srcima 
mnogih koji znaju za te zločine, a 
boje ih se prijaviti? Zašto? 

Kada su jednom Milovana Đilasa 
pitali zašto su ubijali nevine, odgo¬ 
vorio je, da je bilo dovoljno u jednom 
velikom gradu suditi četvoricu nevi¬ 
nih, pa da se čitav grad i pokrajina 
prestraše i stave u red. Kakve su se 
metode mučenja primjenjivale, tu ni- 


Dr. JOSIP ČORIĆ 

jedna mašta nije dostatna. »Zbilja so¬ 
tona mora ići u školu komunistima, jer 
nije dovoljno verziran u zločinima«. (Te 
su mi riječi izletjele iz usta na proce¬ 
su upriličenom protiv mene, u Spli¬ 
tu, 27. studenog 1972. - Koje li slučaj¬ 
nosti u datumu? Ako postoji slučaj, a 
to je nemoguće, jer slučaj je Bog 
luđaka. Imao sam sreću što je pred- 
sjedavajaći na tom montiranom pro¬ 
cesu bio časni Srbin Rato Sikimić. 
Danas bih tu tvrdnju malo proširio: 
Nisam siguran postoji li među đavli- 
ma ijedan koji bi uspio diplomirati u 
komunističkoj školi. Poslušajmo 
svjedočanstvo jednog od stotina tisu¬ 
ća političkih zatvorenika, koji je imao 
sreću preživjeti te kazamate. 

Kao dvadesetogodišnji mladić g. 
Vjekoslav Matijević će dospjeti 8. ko¬ 
lovoza 1947. u Lepoglavu, dobivši 
broj 9070. Upravnik zatvora bio je Jo¬ 
sip Spiranec, bravar. To mu je zvanje 
omogućilo postati republičkim sek¬ 
retarom za upravu i pravosuđe. Je¬ 
dan od sustava njegovih »bisera« bio 
je raport nakon »mrtve šetnje«, u ko¬ 
joj su robijaši morali ukorak hodati 
pognute glave i s rukama na leđima. 
Dovoljno je bilo okrenuti glavu, i bio 
si kažnjen tom »šetnjom«, te osjetiti 
kako se približava Spiranec naziva¬ 
jući zatvorenike »Jura«. »No, kaj je 
Jura? Četrnaest dni? Više nemrem, 
manje ne dam.« To je značilo dva 
tjedna samice s najnužnijim dijelom 
donjeg rublja na sebi, s minimumom 
hrane. Zimi je hladnoća betona bila 
neizdrživa, a »upravnik« je guštirao 
na slijedećem raportu produžiti kaz¬ 
nu za još 14 dana. Zajedničke ćelije 
su imale slijedeće dimenzije: korak i 
pol puta dva koraka i pol. Tu je bilo 
šestorica zatvorenika. O pucanju zat¬ 
vorskih čuvara na nezaštićene robi¬ 
jaše suvišno je govoriti. 

Je li moralno šutjeti o tim zločini¬ 
ma, ili treba postupati onako kako se 
moglo čuti na onom veličanstvenom 
skupu vjere 4. listopada 1998. na 
Znjanu. Snažnim i odrješitim gla¬ 
som, koji nije karakterističan njego¬ 
vom temperamentu, čule su se pred 
više stotina tisuća neposrednih su¬ 
dionika i pred milijunskim tv. gleda¬ 
teljstvom riječi splitskog metropolita 
mons. Ante Juriča: 

»Mnogi su u Drugom svjetskom ratu i nakon njega, 
za komunističke vladavine, bili žrtve mržnje prema vjeri. 
Samo je iz ove Nadbiskupije život izgubilo 62 svećenika i 
redovnika, dok je mnoštvo vjernika pretrpjelo velike ne¬ 
pravde, nasilje, mržnju, a ne mali broj njih je izgubio ne 
samo imanje nego i sam život.« (PAPA U SPLITU I 
SOLINU, Drugi pastirski pohod Ivana Pavla II. Hrvatskoj, 
Zagreb, Marija Bistrica, Split, Solin, 2.-4. listopada 1998, 
Split, CUS, 1998,71) Na mjestu se ovdje sjetiti o, do sada 
poznatom broju, 618 ubijenih svećenika, redovnica i re¬ 
dovnika od ruku crvenih drugova. 

»Crna knjiga« - po poglavljima 

Sto je komunizam, to može znati samo onaj tko ga je 
doživio, a ja bih tu rečenicu malo ispravio tko ga je otvo¬ 
renim očima tijela, duše te srca proživio. Idem korak dal¬ 
je - samo oni koji su prešli s onu stranu rijeke, kako bi re¬ 
kao Mak Dizdar, znaju pravu istinu o komunizmu. Oni 
koji su na ovoj strani rijeke ipak nisu oprobali svu njego¬ 
vu đavlovitost. 

Obmanjivalačka propaganda je najveće oružje komuni¬ 
sta. Uzeli su kao simbol crvenu boju, najvjerojatnije zato, 
jer se ni kod najvećih laži ne mogu zacrveniti. Sjetimo se 
jednog prizora iz »U prvom krugu« A. Solženjicina. Za¬ 
padni izvjestitelji, a ja bih ih nazvao pravim imenom, za¬ 
padni dobro plaćeni slijepci, šeću Moskvom i pišu iz¬ 
vještaje. Oskudica posvuda, a svakom ulicom tog 
velegrada voze kombiji s natpisima na više jezika kako 
nose kruh. Već sutradan su na Zapadu osvanule udarne 
vijesti kako je ruska prijestolnica dobro opskrbljena kru¬ 
hom. U kombijima su bili politički, a to su, za komuniste, 
najopasniji zatvorenici! 

Svojom propagandom i sredstvima sile, pri čemu je 
često puta lakše ubiti čovjeka negoli popiti kavu, oni lako 

kao manjina ušutkaju druge i brzo postaju većina. Po 
priznanju vodećih partizana, u njihovim je redovima bilo 
najviše 10% komunista tijekom rata, a kasnije će taj po¬ 
stotak sve preuzeti pod svoju kontrolu. Još 1945. g. J.B. 
Tito tvrdi kako samo neprijatelji Jugoslavije mogu tvrdi¬ 
ti, kako je cilj njegove politike stvaranje socijalizma ili ko¬ 
munizma. To je izgovorio javno i pred stranim dopisnici¬ 
ma, u trenutku kada je svakom slijepcu bilo jasno u koje 
ideološke vode srlja Jugoslavija. 

Svemoćna poštapalica »narod« koji upravlja, vrši 
vlast, a ne - piše tadanji komunistički tisak - kao u SAD, 
gdje vlada nepravda prema crncima, ili u Indiji, gdje 10% 
ne glasuju, »dok u Jugoslaviji glasuju svi, i žene i djeca«. 

Dovoljno se je sjetiti tadašnjih »dobrovoljnih« rado¬ 
va. Na sjednicama kućnih savjeta se s tim u svezi čuje: 
»Rad je dakako dobrovoljan, ali tko ne dođe, imamo mi 
za sabotere prikladne sankcije!« (Usp. Crna knjiga, 7). Re¬ 
doviti su tjedni komentari kako se Amerika miješa u naše 
unatarnje prilike, a na svijetu će tek onda biti dobro kad 
nad New-yorkom zasja sovjetska zvijezda. Nije li tu previše 
jasno u kojoj se kuhinji svi ti prevrati spremaju?! 

Potpuni martirologij hrvatskog naroda iz doba ko¬ 
munizma, bilo onog ratnog, bilo poratnog, sve do stva¬ 
ranja Nezavisne Hrvatske države zadnjeg desdetljeća 
drugog tisućljeća, neće se moći nikada integralno napra¬ 
viti. Pri tome mislimo samo na fizičke muke i pogubljen¬ 
ja, dok je specijalnost komunizma, uz te muke, još i više, 
duševno mučenje, sustavno stvaranje jezovitosti zatva¬ 
ranjem, logorovanjem i nestajanjem, i to najviše noću 
kada nema svjedoka, a pri tom se stvara tjeskobno pitan¬ 
je u svakog od mogućih žrtava: »Jesam li ja slijedeći?« 

I. U Hrvatskoj nema osobne slobode, ni slobode 
od straha, ni slobode tiska, ni slobode govora ni 
zbora ni udruživanja 

Gornja tvrdnja je nastala kao rezultat krvoločnosti 
komunističke ideologije i pomahnitale vojne rulje, kojoj 
su na čelu srpski generali. Da bi se dočepali vlasti, miču 
se svi nepoželjni. Po priznanju samih partizana, oni su 
odmah po dolasku n Sisak ubili najmanje 700 ljudi. U 
Gornje Vrapče su tjedne i dane od početka pa »sve do ne¬ 
davno« više puta svake noći, a redovito po nekoliko noći 
u tjednu, kamionima dovozili nepoznate ljude i tamo ih 
u šumi kod jedne pećine likvidirali...Tako i u drugim 
mjestima oko Zagreba. Ubijeni su na stotine i tisuće, bez 
suda. (Usp. Crna knjiga, 10) Tajni podzemni logori su mje¬ 
sta gdje ljudi netragom nestaju. »Sreća« je kad se javi 
ukućanima, da je umro. 

Nitko nije siguran od denuncijacija. Špijunažom je 
isprepletena, kao đavolskom mrežom, sva zemlja. Služe 
se djecom, koja špijuniraju vlastite roditelje. (Nije li to 
Orvvelova -1984?). Ministar bez straha izjavljuje da treba 
kuglu u glavu svakome tko nije zadovoljan sa sadašnjim 
stanjem. Rulje su sud! 

Tisak je komnnistički. Radi letaka, umnoženih na 
stroju, pale su osude na logorski prisilni rad od 5-15 go¬ 
dina, a nekoliko i na smrt. 

Anđeli sa znakovima mučeništva na prozoru kapelice 
Sv. Nikole Ta veliča u Jeruzalemu. Pri dnu je crtež 

II. U Hrvatskoj nema slobode 
sudstva 

Sada je svakome pristupačan 
slučaj nadbiskupa Stepinca i sramot¬ 
ni proces održan protiv njega. Radi 
vanjske javnosti pokušavalo se glu¬ 
miti objektivnost sudstva, a dovoljno 
je pratiti novinske izvještaje, gdje je u 
detalje bilo opisivano ponašanje jav¬ 
nog tužitelja Jakova Blaževiča te rea¬ 
giranje dresirane rulje. Karakteri¬ 
stično je za »narodno sudovanje« da 
komunističko novinstvo često una¬ 
prijed, neposredno prije kaznene ra¬ 
sprave, napada pojedine optuženike, 
i osuđuje ih, ocjenjuje njihova kažnji¬ 
va djela i dokaze, i traži oštru kaznu. 

Pripreme za uništenje tzv. »na¬ 
rodnog neprijatelja« počinju na vrije¬ 
me. Dovoljno je listati službeni 
državni tisak i u to se uvjeriti. Tako u 
»Vjesniku« 13. siječnja 1946., str. 5., 
stoji: »Hercegovački fratri bili su du¬ 
hovni začetnici ustaških pokolja u 
BiH«. U istom dnevniku 24 dana ka¬ 
snije stoji: »Nadbiskup Stepinac i 
protunarodni dio klera htjeli su krva¬ 
vo ustaško zlato iskoristiti za borbu 
protiv naroda«. Kler je največi nepri¬ 
jatelj. Tako »Školske novine«, polum- 
jesečnik za učitelje, nastavnike i pro¬ 
fesore, od 6. lipnja 1952., pod 
naslovom KAMUFLIRANI NEPRIJA¬ 
TELJ piše: »Iz pedagoške akademije 
smo otpustili ove godine 32 studena¬ 
ta, od kojih su večinom studentice, 
jer se nisu do sada uspjele osloboditi 
utjecaja klera...(valjda ih hvata malo 
grižnja socijalističke savjesti pa u 
članku nadodaju) - To ne znači po¬ 
vredu slobode, koju garantira ustav.« 

Posebno teške progone podnose 
ljudi vjere i Crkve nakon prekida di¬ 
plomatskih odnosa Jugoslavije s Va¬ 
tikanom zbog imenovanja stožerni- 
kom zagrebačkog nadbiskupa, 
Alojzija Viktora Stepinca. Tito če čak 
primiti na razgovor neke biskupe 
početkom 1953., no malo dana poslije 
čitamo u tiskovinama države, jer 
crkvenih i nema: Teror biskupa , (Vje¬ 
snik, 12.7.1953, 2); Demonstracije u 
Hrvatskom zagorju protiv biskupa Lacha 
(Vjesnik, 21.8.1953, 6); Demonstracije 
naroda protiv Franića (Vjesnik, 

12.7.1953, 2); Demonstracije protiv 
šibenskog biskupa Banića (Vjesnik, 

17.8.1953. ). Ni Hvarani ne žele biti 
nazadni pa tako čitamo: Hvarani pro¬ 
testiraju protiv postupaka biskupa 
Pušića (Vjesnik 4.8. 1953, 2). Zadrani 
če več s prosvjeda priječi na djela: 
Dobar odgovor župljana Bokanjca zadar¬ 


skom biskupu Garkoviću (Vjesnik 

6.8.1953, 2). 

Istine radi treba navesti i pokoji 
primjer zavedenosti i među klerom. 
Tako čitamo u Vjesniku 15. listopada 
1946.: »Fra Ivan Vuković o zločinačkoj 
protunarodnoj djelatnosti episkopata«. 
To je zalutala kap u oceanu hrabrog 
držanja i klera i od važnih laika. 

Ne bi nam bila dovoljna dva po- 
slijepodneva citirati »bisere« koji su 
nastali u svezi sa sramotnim proce¬ 
som nadbiskupu Stepincu. 

Stepinca okrivljuju njegovi najbliži 
suradnici. Narod Zagreba radosno je 
pozdravio odluku o izvođenju Stepinca 
pred sud. U tom članku govori jedna 
žena: »Hvala Bogu, sad če imati prili¬ 
ke da i on ispovijedi svoje zločine. 
Samo mu narod ne če oprostiti... A 
zašto se narod raduje? Raduje se 
zato, jer zna da je u narodne ruke pao 
krupan i opasan neprijatelj, posljed¬ 
nji stup razbojništva, posljednja nada 
domačih i stranih zločinaca, vođa 
šake križarskih koljača, koja je 
pokušala da omete hrvatski narod u 
njegovom slavnom hodu u bolju 
budučnost.« ( Vjesnik , 22.9.1946., str. 
3.) U idučim danima slijede opisi na¬ 
rodnih zborova i »sreče« naroda što 
je Stepinac lišen slobode. 

»Izvršioci Stepinčevih uputa - 
zločinci po zanimanju.« 

Buduči da je nova država DF Ju¬ 
goslavija radnička država, nije se 
čuditi što je odmah »proradila« svi¬ 
jest radničke klase, koja poručuje: 
»Dugo smo čekali kada če konačno 


Bi. Alojz i je Stepinac u društvu malenih 


biti onemogučen inspirator ustaško 
križarskih zločina dr. Stepinac«. To 
poručuju radnici poduzeća »Obnova« u 
Beogradu. 

Komunistička terminologija je 
identična onoj zapadnih demokraci¬ 
ja, ali je sadržaj pojmova bitno raz¬ 
ličit. Njima je svatko tko nije komu¬ 
nist ili komunistoid - reakcija, 
neprijatelj naroda. Dosljedno tome 
njima je »narodni«- komunistički; 
zato je Jugoslavija »narodna« repu¬ 
blika, a tome slično i »narodni« od¬ 
bor, odnosno »narodni« sudovi. 

III. U Hrvatskoj nema slobode 

savjesti ni vjeroispovijesti 

Oko 20% katoličkog svečenstva 
su pobili »osloboditelji«. Od 100 vjer¬ 
skih časopisa, koji su izlazili prije 
rata, sada nijedan ne izlazi. Propisi 
ustava su relativno podnošljivi, a sve 
se radi protiv tih smjernica. Pokuša¬ 
vala se rješavati problematika vjerni¬ 
ka po ruskom, a kasnije po španjol¬ 
skom uzoru iz doba španjolskoga 
građanskog rata. Nije im to bilo 
teško, jer su imali dugogodišnju 
praksu sudjelujuči u pokoljima špan¬ 
jolskih svečenika i redovnika. Jedan 
od takvih je bio i Ivan Krajačič, mini¬ 
star unutarnjih poslova u vladi Hr¬ 
vatske. Na sastancima uličnih odbo¬ 
ra u Zagrebu poziva se žene da javno 
na ulici linčuju svečenike. Vjerskog 
tiska praktički nema, a dobro je čuti 
kako Vladimir Bakarič opravdava 

zašto se ne tiskaju katolički listovi. 
»Zbog nedostatka papira« - tvrdi 
uvaženi drug Bakarič, a u isto vrije¬ 
me nekoliko tona papira odnosi poli¬ 
cija iz Nadbiskupova dvora! 

Izbori su najobičnija lakrdija, po¬ 
gotovo ono u svezi s dvjema kutija¬ 
ma. U jednoj su trebale biti kuglice 
protiv kandidata. Jednostavno ih se 
presipalo u kutiju za kandidate. 

Veliki su državnici danas okupi¬ 
rani velikim političkim i ekonom¬ 
skim problemima, a nisu ni svjesni 
da se otvara najzamršeniji problem: 
sovjetizacija svijeta... Posluša jmo 
kakvim apelom završava Crna knji¬ 
ga: 

»Tko nije slijep, vidi već danas, daje 
Jugoslavija faktično dio SSSR-a. Razum¬ 
ljivo je da nam se nameće pitanje: ima li 
još vlastodržaca na svijetu, koji čovje- 
čanski reagiraju, kad čuju, da postoji 
zemlja, gdje nakon oslobođenja u masa¬ 
ma nestaju ljudski životi i bez suđenja i 
bez ikoje krivnje; i gdje su ljudi pod nad¬ 
zorom smrti za svaki dah slobodne misli; 
i gdje djeca dan i noć strepe da im se ne 
otmu roditelji; i gdje se praktična vjera u 
Boga progoni logorom i kažnjava kao kri¬ 
minal; i gdje najveće laži prikrivaju ne¬ 
podnošljivu stvarnost? 


Krajem 2. svjetskoga rata više 
nije bilo važno tko ga je započeo - tj. 
Hitler i Staljin zajedno; pobjedniku 
Staljinu jedino je bilo važno dobiti 
što veči dio Europe. Cesi, Slovaci, Le- 
tonci. Poljaci, Litvanci, Estonci, 
Mađari, Rumunji, Bugari, Ukrajinci i 
dakako Hrvati - svi su ti narodi bili 
gubitnici i rata i mira. Komunizam je 
u liku demonskog staljinizma imao 
do 1945. godine milijune žrtava na 
crvenoj savjesti. Daljnje je milijune 
pobio iza »oslobođenja«, kao što je 
isto tako mnoštvo protjerao, poniža- 
vao i uništavao do 1990. godine. 

Europa se danas širi na te 
uništene zemlje u obliku raznih po¬ 
stepenih unijskih krugova, ali to ne 
može biti ispravljanje nepravde za te 
narode, koji su živjeli iza »željeznog 
zastora«, a o tome kako se tu živjelo 
upravo i govori ova knjiga. Takvog 
ispravljanja ne može biti, jer patnja je 
uvijek individualna veličina. No, na 


Mi vjerujemo da ih ipak još ima. 
Zato se na njih obraćamo ovim apelom. 
Jer da i tu posljednju vjeru izgubimo, 
morali bismo smrt naroda smatrati jedi¬ 
nim izlazom u ovoj brodolomno očajnoj 
situaciji.« 


s.o.s. 

Zašto »Crna knjiga»? Može li 
najkrvaviji sustav ljudske povijesti, 
koji još vuče svoje repove po svjet¬ 
skoj pozornici, biti drugačiji nego 
crn, odnosno u rađanju crven, jer se 
nigdje nije rodio bez nevino prolive¬ 
ne krvi, a u razvoju crn, poput 
mrtvačkog lijesa, jer jedino što taj su¬ 
stav mišljenja i rada znade činiti jest 
popunjavati grobove, najviše nepri¬ 
rodnim smrtima, onih koji ne proda- 
doše dušu ni za što. U Kini bi marksi¬ 
zam trebao biti označen crveno 
bijelo, jer kao što znamo kod njih je 
boja žalosti bijela (loše bi tamo 
prošao naš Hajduk!). Radovao sam 
se kada je Crkva iz svoje liturgijske 
prakse uklonila crnu boju, a kao što 
vidite, ja sam došao u svečeničkoj 
uniformi, ali u bijeloj košulji i ovrat¬ 
niku. 

Današnji Papa, Ivan Pavao II. če 
ustvrditi za marksizam, koji je duša 


koncu ovog nastojanja sadašnje Za¬ 
padne Europe prevladat če, barem, 
podijeljenost te iste Europe, koja se 
sječa svoje pogreške i ispunjava dje¬ 
lomično svoju obvezu. Ta Europa 
poziva se danas u tom procesu 
isključivo na demokratske principe i 
vladavinu prava kao jedine preduv¬ 
jete za prijem u društvo. A svi znamo 
da u toj Zapadnoj Europi postoje 
zemlje članice svih udruga koje ima¬ 
ju neprihvatljive zatvore (kao što su 
Italija i Grčka), ili pak imaju potpuno 
neprihvatljiv odnos prema nacional¬ 
nim manjinama (kao što je to slučaj u 
Francuskoj). Postoje i one u kojima se 
desetljećima vodi građanski rat 
(Engleska i Španjolska), ali one su ne 
samo članice EU, nego i dalje dirigi¬ 
raju sudbinskim štapićem nad ostat¬ 
kom Europe, u koji spada i hrvatski 
narod. 

Ta Europa Unije kao i SAD dobro 
su znale što se događalo na ovim 


komunizma, da mu je pogrešna an¬ 
tropologija i metodologija. Kojeg li 
sarkazma kada se sjetimo da je u 
marksizmu vrhovno mjerilo čovjek, 
suvremenije rečeno nadasve čovjek, 
lišen vjerskih predrasuda, čovjek bez 
Boga. Jesmo li se ikada zapitali kako 
to da je u Dachau, i ne samo u tom 
nacističkom koncentracijskom logo¬ 
ru, stajao marksistički natpis: »Arbeit 
macht frei!« 

Dachau i ostali logori nacizma i 
fašizma su osuđeni. Ipak se 
usuđujem ustvrditi, da je najveći pro¬ 
pust i zločin 20. stoljeća što nije 
osuđen najveći zločin i zločinci tog 
stoljeća - komunizam u svim varijan¬ 
tama, a među komunistima oni koji 
su »rukovodili« posebice odredima 
smrti i zastrašivanja. Nitko u našoj 
mladoj državi nije toliko zaštićen kao 
oni, a ovaj prikaz crne knjige nije po¬ 
ziv ni na kakav linč. Ipak ovo jest po¬ 
ziv da se više nikakve crne knjige ne 
pojave, a tvorci crnih knjiga da odu s 
vodstvene pozornice hrvatskog na¬ 
roda onako, kako su otišli s pozorni¬ 
ce njemačkog naroda istočni žbiri, 
nakon ujedinjenja Istočne i Zapadne 
Njemačke. 

Split, 27. studenog 1999. (27. obljetnica 

završetka mog suđenja na Okružnom 
sudu u Splitu) 


Riječ na predstavljanju »Crne 
knjige o grozovitostima komu¬ 
nističke vladavine u Hrvat¬ 
skoj« 23. studenoga 1999. - 
Dvorana »Vijenac«« 

prostorima krajem rata i poslije rata. 
Bile su te zemlje ne samo informira¬ 
ne, nego su i sukrivci za zbivanja, što 
se iz raznih dokumenata u ovoj knjizi 
jasno vidi. Tu politiku nastavile su 
ove zemlje u našem nedavnom do¬ 
movinskom ratu, kao i u ratu u BiH 
te na Kosovu. 

Možemo ustvrditi da su oduvi¬ 
jek postojale dvije Europe - jedna 
koja suosjeća i želi pomoći - to je ona 
koju simbolično zastupa Sveti Otac, 
ona koja je priznala pravo Hrvatske 
na samobitnost, i ona druga, utilitar¬ 
na, Europa bezočno podređene poli¬ 
tike samo svojim interesima. Poznato 
je kako se Churchill izjasnio o sudbi¬ 
ni ovoga dijela Europe još davne 
1945. godine, kad je na upit jednoga 


»Europa koja je imala vlast nije čula vapaje« 

Nevenka prof. NEKIĆ 

CRNA KNJIGA 



Dvanaesta postaja Križnog puta u Mariji 
Bistrici - Isus umire na križu; 
već napravljena postaja u mramoru 
uništena je u bombardiran ju u Firenzi 
prigodom prijevoza prema 
Mariji Bistrici. 

diplomata o zabrinutosti za narode 
koji će dospjeti pod crvenu čizmu 
odgovorio: »A što nas to briga, 
hoćete li Vi tamo živjeti?!« 

Ona druga Europa, koja je znala 
za zločine komunizma, neprestano je 
opominjala, i to javno. Navest ćemo 
samo jedan od mnogih javnih istupa 
onih, koji su uvidjeli bit komunizma i 
njegovu neljudsku notu. Tako se 
1978. javlja u otvorenom pismu gene¬ 
ralnom sekretaru KP SSSR - Leonidu 
Brežnjevu, Heinrich Aigner (izasla¬ 
nik iz Gornje Falačke u Saveznom 
Njemačkom parlamentu i Europ¬ 
skom parlamentu), ovim riječima: 
»Kao i do sada održavate jedan gulag 

- sustav. Bodljikava žica, koncentra¬ 
cijski logori, minska polja uz granicu 

- to su grozna obilježja vaše zemlje. 
Psihijatriju, razvijenu za dobro čo¬ 
vječanstva, vi koristite za uništavanje 
nepoćudnih kritičara. Vaša država je 
jedan golemi zatvor za narod. Ne 
ukazuje li to na bankrot vašega susta¬ 
va?« 

Europa, koja je imala vlast, nije 
čula vapaje iz DDR u godini 1953., iz 
Mađarske 1956., iz Čehoslovačke 
1968., 1971. iz Hrvatske ili 1980. iz 
Poljske. Moćnici na Zapadu imali su 
u to vrijeme dobre trgovačke odnose 
s onima na vlasti iza »željezne zavje¬ 
se«, oni su bili dobro tržište; povre¬ 
meno bi se napisala bezuspješna pi¬ 
samca u ime protesta zbog povrede 
ljudskih prava i na tome bi ostalo. Ta 
moćna Europa nastojala je što brže 
zaboraviti goruću buktinju tijela Jana 
Palacha, kao i Oscara Brusewitza, 


svećenika Popieluszka, i mnoge dru¬ 
ge znane i neznane žrtve toga 
surovoga režima. 

Na ulicama Moskve mogli ste 
1988. sresti pjesnika Konstantina Se- 
dunowa koji prodaje svoje knjige i u 
pjesmama otvoreno poziva: »Ne 
boj'te se, ne boj'te se! Van na trgove, 
kao jedan val! Strah - to je ono što 
nas je učinilo životinjama! Van na 
trgove! Pod batine! Batine su savitlji- 
vije od slobode!« On dalje nastavlja: 
»Nema opasnije vatre od one koja 
gori u našim slobodnim srcima!« 

Prvi put se otvoreno pozivalo na 
rušenje toga nasilničkoga režima, ali 
put za ovaj krik priredili su svojom 
žrtvom svi oni prije toga koji su plati¬ 
li svojim životima kroz dugih sedam¬ 
deset godina, ili kod nas 45. Sigurno 
je da se na tom putu oslobođenja na¬ 
lazi i Papina enciklika »LABOREM 
EXERCENS« objavljena 1981. godi¬ 
ne, u kojoj je ključna riječ bila »soli¬ 
darnost«. Nije slučajno da je nešto 
prije objavljivanja te enciklike na 
Papu izvršen atentat na Trgu Svetoga 
Petra u Rimu. 

Sebična Europa, kojoj je bilo u in¬ 
teresu da sačuva »željezni zastor«, 
koliko god to čudno djelovalo, nije 
imala sluha za hrvatski martirij o ko¬ 
jemu govori »Crna knjiga«. Već 
odavno se ta Europa odvojila od 
kršćanskih temelja i, slijedeći Nietz- 
schea, potpuno flegmatično utonula 
u izobilje, ne uplašivši se njegove re¬ 
čenice: »Bog je mrtav, mi smo ga ubi¬ 
li«. 

Papa Ivan Pavao II. govori nešto 
posve suprotno: »I danas vrijedi: 
Božja prava i ljudska prava stoje i 
spadaju zajedno.« I tu leži ključni 


problem komunizma: njegova naj¬ 
hitnija slabost i nakaznost je u tome 
sukobu, prometejskomu sukobu, s 
čovjekom i njegovom bogomdanom 
naravi. 

Cijela Istočna Europa nalazila se 
dugih 45 godina u duhovnoj pustinji, 
koju je sobom donio komunizam. 
Nemir, ropstvo, nepravda, nasilje 
svake vrste, laž kao temelj ove vlasti. 
Stoga nije čudo da se u anketama ne 
samo kod nas, nego i u drugim zem¬ 
ljama toga lagera, stanovnici izjašnja¬ 
vaju kao u nedavnoj anketi u Češkoj: 
isplati se lagati i krasti, isplati se biti 
reciklirani stari komunist u novoga 
demokrata ili katolika. Ti ljudi su iz¬ 
vukli najveću korist iz pada komu¬ 
nizma. 

Vrlo je naivno vjerovati da će se 
rušenjem toga monstruoznoga reži¬ 
ma odmah revitalizirati i duhovnost, 
koja je nekada proizlazila iz kršćan¬ 
skih tradicionalnih vrednota. 

Najbolje je možda naslutio veli¬ 
činu i snagu zla naš učitelj Alojzije 
Stepinac, koji je u ovoj »Crnoj knjizi« 
citiran: »Kada bi mene tko zapitao, 
kako bih ja definirao komunizam, ja 
bih mu odgovorio: Mendacium in- 
carnatum. Prije par godina rekao je 
maršal Tito jednom zgodom: Naša 
demokracija je demokracija višega 
tipa. Gospodin maršal rekao je živu 
istinu, samo pod uvjetom da se riječi 
demokracija doda jedno slovo, tako 
da riječ glasi ne demokracija, nego 
DEMONKRACIJA. Kad naime čov¬ 
jek promotri sve djelovanje Komuni¬ 
stičke partije Jugoslavije (slično vrije¬ 
di i za partije drugih zemalja), onda 
se ne može oteti dojmu da je na djelu 
moralo biti neko više biće, biće supe- 


Panorama Krašića dok je u njem bio zasužnjen blaženi Alojzije Stepinac 

DOPISI ČITATELJA 


Uvaženi i vrlo poštovani 
gospodine Batelja! 

Već odavno dugo imam namjeru 
napisati Vam pismo, u kojem želim 
opisati silno oduševljenje i radost u 
povodu proglašenja blaženim sluge 
Božjega Alojzija Stepinca, zagre¬ 
bačkog nadbiskupa i metropolita, 
kardinala svete rimske Crkve. 

Godinama intenzivno pratim 
događaje koji su predhodili tome 
uzvišenom činu, te sam i sam osobno 
prikupljao dokumente, literaturu, 
časopise, znanstvene radove i sve što 
danas čuvam u svom obiteljskom ar¬ 
hivu. Ne mogu opisati taj tajanstveni 
osjećaj koji me je zainteresirao da 
počnem prikupljati navedenu arhiv¬ 
sku građu, kao i da pratim sve 
događaje, uključujući i Vaš rad na 
tome, kao i mnogih drugih angažira¬ 
nih osoba. 

Uvijek sam pred grobom Našeg 
blaženika osjećao unutarnje raspo¬ 
loženje i oduševljenje, koje je u meni 
tako raslo, da sam se sav preporučio 
Njegovoj nebeskoj zaštiti. 

Moje srce mi je govorilo godina¬ 
ma prije proglašenja blaženim da je 
istinski svetac. Vjerujte mi, nutrina 
mog bića je to živo osjećala. 

No moram Vam još nešto 
ispričati: Rođen sam i školovao se u 
gradu Smederevu, župa sv. Ivana 
Krstitelja, Beogradska nadbiskupija. S 
obzirom na društveno okruženje i to¬ 
talitarni sustav, na satu povijesti pro¬ 
fesor nam je jednom prilikom ispričao 
i o blaženiku, govoreći o Njemu sve 
najgore laži, blateći bez milosti. No ja 
sam bio jedan od sretnika da sam pri¬ 


padao pravoj Kristovoj vjeri, te sam 
pohitao svom župniku, sada pokoj¬ 
nom Anti Pripušiću, inače suvreme¬ 
niku blaženog Alojzija Stepinca, i 
ispričao mu taj događaj. 

Kada me je pažljivo saslušao re¬ 
kao mi je ovo: »Sinko, On je Svetac, ne 
zaboravi to.« Nakon toga započeo je 
njegov i moj razgovor na tu temu, te 
mi je pokojni župnik ispričao mnoge 
divne stvari, dodavši na kraju da o 
tom razgovoru nikome ne govorim, 
jer da možemo završiti skupa u zat¬ 
voru. 

Od tada plamti u mom srcu živa 
vatra, koju je rasplamsao, u to dubo¬ 
ko vjerujem, blaženi Alojzije Stepinac. 
I dalje nastavljam pratiti redovno sve 
što se napiše o Blaženiku. Imam sve 
brojeve Glasnika, a u prilogu pisma 
izvješćujem Vas o slučajnoj sreći da se 
na prvu proslavu zateknem na mjestu 
blagoslova župe posvećene Njegovim 
imenom u Hrvatskoj. 

Uvaženi i vrlo poštovani gospo¬ 
dine Batelja, žarko Vas molim, ako je 
to moguće, da me obrađujete jednom 
relikvijom blaženog Alojzija Stepinca. 
Ja bih bio neopisivo sretan kada bih 
dobio kakvo pismo, ili tekst, ili dio 
toga što je Blaženik vlastitom rukom 
napisao. 

Molim za razumijevanje, jer su 
mi namjere najiskrenije i pune pošto¬ 
vanja. 

U nadi pozitivnog odgovora, pri¬ 
mite izraze mog iskrenog poštovanja i 
uvažavanja. 

U Bjelovaru, 5. rujna 1999. 

Alojzije Ljupče Filić 


riorne inteligencije, DEMON, jer 
samo on je mogao izmisliti toliku 
zlobu, toliku mržnju, sprovesti toli¬ 
ka umorstva nevinih, uništiti tolika 
materijalna dobra bez dovoljnog raz¬ 
loga, izmisliti tolike laži, počiniti to¬ 
lika zla, kao što ih je Komunistička 
partija Jugoslavije.« 

Ali isti taj Blaženik rekao je u to 
isto vrijeme i ovo: »Nije proleter 
onaj koji je izgubio sav imetak, 
nego je ono najbjedniji proleter koji 
je izgubio Boga iz duše. A tko Nje¬ 
ga izgubi, izvor dobra i mira, auto¬ 
matski stupa n a njegovo mjesto so¬ 
tona s paklenim nemirom, koji ga 
muči dan i noć. Zar ne v idiš na tim 
ljudima, kako nikada nemaju mira, 
jer su izdali Boga svoga? Moliti se 
dakle moramo za njih, a nikada 
osvećivati se ili ih mrziti.« 


Poštovanom Uredništvu 
časopisa BLAŽENI ALOJZIJE 
STEPINAC 

Odgovornom uredniku 
dr. Jurju Batelji! 

Poštovani! 

Pomno sam pregledao i najnoviji 
broj časopisa »BAS«. Sve mi je jako 
zanimljivo i- na dostojnoj visini. Lije¬ 
po bi bilo kada bi se »BAS« najavlji¬ 
vao i putem crkvenih najava sa olta¬ 
ra. Jer vjerujem kako brojni vjernici i 
štovatelji Stepinčevi nisu upoznati s 
ovako divnim sadržajima u njemu. 

Nakon čitanja ovoga »BAS«-a 
dobije se neki blaženi mir u srcu i 
duši, neki novi zanos i radost. Sve me 
se jako dojmilo! A posebice mi je pala 
u oči neizgorena poštanska marka 
kardinala Stepinca. Zar to nije isto 
kao slika Majke Božje zaštitnice Za¬ 
greba s Kamenitih vrata?! Tolike slike 
Stepinca i sa Stepincem, od onih koji 
su ih sačuvali tolike godine i deset¬ 
ljeća! A Stepinac je svuda isto drag i 
svet! Očito, njega je dragi Bog bio pre¬ 
dodredio po rođenju i po samome iz¬ 
gledu... Zanimljiv mi je dnevnik 


velečasnog župnika Josipa Vraneko- 
vića iz Krašića, što ga prvi javno ob¬ 
javljujete u nastavcima. Svaki njegov 
detalj osvaja srce čovjekovo... 

Onda pak Stepinčeva »Pisma iz 
sužanjstva»! Zatim zapisi »Iz knjige 
dojmova s izložbe o životu i radu Slu¬ 
ge Božjega kard. Alojzija Stepinca«. 
Svaki zapis zaslužuje stanku i razma¬ 
tranje. Narod Božji željan je vjere! A 
sa Stepincem se dobiva punina vjere 
u Krista! 

Zato mislim kako bi bilo lijepo, 
kada bi se »knjiga dojmova« nalazila i 
na prikladnom stolu u Katedrali, po¬ 


red odra samoga Stepinca. Ako to ne 
bi bilo protivno crkvenom kodeksu. 
Vjerojatno bi stotine i tisuće Ste- 
pinčevih štovatelja i hodočasnika k 
njegovu grobu ostavljalo svoje želje i 
zapise... 

Neka Vas sve, poštovano Ured¬ 
ništvo, jača i snaži blaženi Stepinac, 
skupa sa svima koji ga štuju i žele nje¬ 
govu skoru kanonizaciju! 

U Zagrebu, 7. studenoga 1999. 
godine. 

M. Ć 


IN TI 


SPERAVI 

DOKUMENTI 


DOKUMENTI 

1. Pismo nadbiskupa Stepinca kard. 
Maglioneu, državnom tajniku Svete 
Stolice, u kojem moli za pomoć pri 
spašavanju oko 200 židovske ratne 
siročadi. - Zagreb, 9. siječnja 1942. 
Izvor: CP, sv. XCIV, str. 4672 (prijepis iz¬ 
vornika); Obj. u: Actes 8, str. 409, dok. 
253 (prema izvorniku: Nr. 7/BK-1942. 
u: A.E.S. 429/42); Fontes 2, str. 414. 

Eminentissime Princeps, 

Zagrebiae circa 200 pueri stirpis 
judaicae, plerumque sine parentibus, 
7-17 annos nati, propter leges antise- 
miticas miseram vitam ducunt. 


Postulatura za proglašenje svetim blaženog Alojzija Stepinca je pripre¬ 
mila za tisak knjigu izvornih dokumenta i svjedočanstava o pomoći koju je 
zagrebački nadbiskup, blaženi Alojzije Stepinac, za vrijeme 2. svjetskog 
rata, pružio ugroženom pučanstvu židovske narodnosti i vjeroispovijesti. 

Pripremajući za objavljivanje te dokumente došao sam do zaključka da 
bi svaki pismen, istinoljubiv i pravedan čovjek morao uočiti Alojzijevu 
osjetljivost za bližnjega u bijedi. Svjetski tisak nažalost nastavlja, opako i 
zlonamjerno, ignorirajući i zapostavljajući povijesnu istinu i dokumente, 
ocrnjivati Blaženikovu osobu. A upravo dokumenti nam ga prikazuju kao 
neustrašivog borca za ljudska prava i slobodu. Svojim poticajima, interven¬ 
cijama, osobim darovima, putem Karitasa i velikodušnih katoličkih obitelji, 
samostana i župnika, uspio je zaštititi i spasiti na tisuće prognanika, izbje¬ 
glica i ugroženih građana, bez obzira na njihovu vjersku, ideološku ili na¬ 
cionalnu opredijeljenost. Čitatelji već u ovom broju Glasnika mogu s 
radošću i ponosom pročitati nekoliko takvih izvješća, koja su i poticaj na 
uvijek aktualno svjedočanstvo kršćanske ljubavi. 


Communitas hebraica Zagrebiae existens vellet istos pueros, supposita li- 
centia Gubernii italici, Florentiam mittere, vel in alium locum Italiae, ubi ex- 
pensis communitatis hebraicae ibi existentis sive scholam frequentare sive vi- 
tae rusticae se dedicare possent. 

Infrascriptus totam rem Ministro Italiae 1 Zagrebiae exposuit, qui dixit, 
eam potius characterem charitativum quam politicum induere debere. Idem 
Minister interventum S. Sedis efficacem putat. 

Qua de causa rogo Eminentiam Tuam Reverendissimam, ut apud auctori- 
tates italicas interventum ponere velit, ut licentia supra memorata concedatur, 
et quidem quam citius, cum periculum sit in mora. 2 

Hac occasione usus me Eminentiae Tuae Reverendissimae 
devotissimum in Christo servum profiteor 

archiepiscopus zagrebiensis 

Eminentissimo ac Reverendissimo S.E.R. Card. Aloysio Maglione 
A Secretis Status Romae-Vaticano 3 

* * * 

Donosimo vlastiti prijevod ovog Nadbiskupova pisma Svetoj Stolici : 

Uzoriti Kneže, 

U Zagrebu ima oko 200 djece židovskoga podrijetla, najvećim dijelom bez 
roditelja, u dobi od 7 do 17 godina, koja zbog protužidovskih zakona žive ui¬ 
stinu bijedno. 

Židovska općina u Zagrebu namjerava tu djecu, s prethodnim odobren¬ 
jem talijanske vlade, poslati u Firencu ili u koje drugo mjesto u Italiji, gdje bi, 
uz pomoć tamošnje Židovske zajednice, mogla pohađati školu ili se posvetiti 
seljačkom životu. 

Potpisani je cijelu stvar izložio talijanskom veleposlaniku u Zagrebu, koji 
je rekao, da bi taj pothvat trebao biti više dobrotvorne negoli političke naravi. 
On je isto tako mišljenja, da bi pri tome bila učinkovita pomoć Svete Stolice. 

Stoga molim Vašu uzoritost, da bi se udostojala zauzeti se kod talijanskih 
vlasti, kako bi izdala prije spomenutu dozvolu, i to što prije, jer prijeti velika 
opasnost. 

I ovom prigodom priznajem se Tvojoj Uzori tosti 
odani u Kristu sluga 

nadbiskup zagrebački 

Uzoriti i prečasni gospodin 

Svete Rimske Crkve kardinal Alojzije Maglione državni Tajnik Rim-Vatikan 

1 Raffaelo Casertano. 

2 Odgovoreno je 23. siječnja: "Ovaj Ured nije propustio predočiti spomenuti slučaj na¬ 
dležnoj osobi, koja je potom javila da nadležne talijanske vlasti nisu spremne dopustiti toj 
djeci željeni ulazak u Kraljevinu Italiju. 

3 L'archeveque de Zagreb Stepinac au Cardinal Maglione, u: ADSS, sv. VIII, str. 409.; 
usp. Fontes 2, str. 416-417. 


IZ KNJIGE DOJMOVA \ 


Postira, 26. 09. 1998. 

»Izložba je postavljena u žup. 
crkvi - danas - subota u 12 h i 
ostaje do sutra - kad je oko 13,30 
preuzima Pučišća. Zahvalni smo 
Božjoj Providnosti za dan izložbe 
našeg Pravednika Alojzija - što je 
vezan baš uz nedjelju - te će mno¬ 
gim mještanima Istina postati bliža 
- po svjedoku mučeniku Kard. Ste- 
pincu! 

Mučeniče - blaženi Alojzije, 
moli za nas, a znamo da si nam sve 
još odavna oprostio!« - Don Tonči 
Delinčić, župnik 

* * * 

»Kolika radost u srcu hrvat¬ 
skog čovjeka da ima sveca - našeg 
suvremenika, koji je svojim svetim 
životom obilježio ovo vrijeme. Hva¬ 
la ti, Gospodine, na tom velikom 
daru, pomozi nam da zagovorom 
bi. Alojzija Stepinca i mi slijedimo 
njegov put.« - Vjekoslava Dominis 
* * * 

»Lijepa i vrijedna izložba, 
upućuje nas na razmišljanje o oso¬ 
bi kardinala Stepinca, čovjeka koji 
je do heroizma volio Hrvatsku. Mo¬ 
lim te, blaženi Kardinale, da poput 
tebe znamo svjedočiti Krista u 
ovom vremenu. Neka nam tvoj sve¬ 
ti zagovor s neba pomogne da se to 
ostvari.« - Fanija 

Dana 10. prosinca 1999. priopćena je vijest da je preminuo dr. Franjo Tuđman 
predsjednik Republike Hrvatske. Rodio se 14. svibnja 1922. u Velikom Trgovišću. 
Za vrijeme //. svjetskog rata borio se u partizanskoj vojsci, a nakon rata vršio 
službu genera. Uočavajući sve veću potčinjenost hrvatskog naroda u unitarnoj Ju¬ 
goslaviji , odlučio je posvetiti se obnovi hrvatske državnosti. Bio je poznati znan¬ 
stvenik , profesor , zatočenik , strateg , te obnovitelj samostalne hrvatskedržave. Sprovodne obrede je 13. prosinca 1999. 
na zagrebačkom groblju Mi rogo ju predvodio mons. Josip Bozanić , nadbiskup zagrebački. 

Kao predsjednik Republike Hrvatske je dva put udomaćio 
Petrova nasljednika papu Ivana Pavla II.: godine 1994. 
prigodom 900. obljetnice osnutka Zagrebačke 
nadbiskupije i prigodom beatifikacije kardinala Alojzija 
Stepinca, u Mariji Bistrici 3. listopada 1998. 



U prošlom broju Glasnika donijeli smo na str. 108. 
poštansku marku s likom kardinala Stepinca koja je 
ostala neizgorjela i neoštećena nakon paleža u Brelima 
14. travnja 1999. Na želju čitatelja ovdje ju donosimo 
u izvornom obliku -u boji. 


Na Božić 25. prosinca 1999. u 
Zagrebačkoj je katedrali, nakon 
obreda koji je započeo u crkvi 
sv. Marije na Dolcu, zagrebački 
nadbiskup mons. Josip Bozanić 
proglasio godinu velikog Jubileja 
o 2000. obljetnici kršćanstva 



Na zadnjoj stranici: Nakon brojnih protivljenja komunističkih vlasti da 
Petrov namjesnik pohodi Crkvu u Hrvata - Ivan Pavao II. je u slobod¬ 
noj Republici Hrvatskoj, u pratnji mons. Ante jurića, splitsko-makar~ 
skog nadbiskupa, pohodio katedralu Sv. Dujma u Splitu, 4. listopada 


1998. 




































